
৫৯ 


ভামকা 


বাংলাদেশের বৈচিত্র্যময় সাহিত্য ও সংস্কৃতির অঙ্গনে উপজাতীয় সাহিত্য ও 
সংস্কৃতি একটি বিশিষ্ট স্থান অধিকার করে আছে। আবহমান কাল ধরে বাংলা 
সং্কৃতির পাশাপাশি উপজাতীয় সংস্কৃতি একটি সহখেগী ভূমিকা পালন করে আসছে। 
দীর্ঘকাল ধরে ভাষান্তরের অভাবে উপজাতীয় রূপকথা, লোককাহিনী, কিংবদত্তী, 
লোকগীতি এবং অন্যান্য লোক সাহিত্যগুলি দেশের বৃহত্তর জনসমাজের কাছে 
অপরিচিত রয়েছে এবং সংরক্ষণ ও প্রকাশের অভাবে এগুলি ক্রমে অবলুপ্তির পথে 
হারিয়ে যাচ্ছে৷ কিন্তু বর্তমানে সদাশয় সরকারের প্রচেষ্ঠায় পার্বত্য চট্টগ্রাম জেলার 
রাঙ্গামাটিতে উপজাতীয় সংস্কৃতিক ইনস্টিটিউট" প্রতিষ্ঠিত হওয়ায় এগুলির সংগ্রহ, 
সংরক্ষণ, প্রকাশ এবং গবেষণার কাজ শুরু হয়েছে এ বিষয়ে “উপজাতীয় 
সাংস্কৃতিক ইনস্টিটিউট" প্রথম পদক্ষেপ হিসেবে উপজাতীয় রূপকথা, লোককাহিনী 
এবং কিংবদন্তি প্রকাশের যে উদ্যেগ গ্রহণ করেছে, তা' সত্যিই প্রশংসনীয় এবং 
আনন্দজনক । আশাকরি উপজাতীয় সাংস্কৃতিক ইনস্টিটিউটের প্রথম অবদান 
“উপজাতীয় রূপকথা, লোককাহিনী এবং কিংবদন্তি'র প্রথম খন্ডটি দেশের সকল 
শ্রেণীর পাঠক সমাজের কাছে সাদরে গৃহীত হবে। 


(স্বাঃ আলী হায়দর খান) 
০৮-০৯-১৯৭৯ খিঃ 
জেলা প্রশাসক 
পার্বত্য চট্টগ্রাম 
বাংলাদেশ। 


প্রসঙ্গ-কথা 


পার্বত্য চট্টগ্রাম জিলার অরণ্যাবৃত পার্বত্যাঞ্চলে, নিভৃত প্রকৃতির ক্রোড়ে 
লালিত উপজাতীয় অধিবাসীগণ তাদের ভাষা, দৈহিক আকৃতি ও জীবনধারার কিঞ্ি 
স্বাতন্ত্র্য সত্বেও সামগ্রিকভাবে দেশের জনগণেরই একটি অবিচ্ছেদ্য অংশ এবং এ 
দেশেরই সন্তান। ভৌগোলিক সান্নিধ্যে থেকেও বৃহত্তর জনসাধারণ থেকে এখনও 
তারা অনেকখানি দূরে । তাদের ভাষা, সাহিত্য, ইতিহাস, এঁতিহ্য ও জীবনাচার 
সম্বন্ধে জানার জন্য কৌতুহলী কিছু সমাজতর্তুবিদের আগ্রহ এবং বিক্ষিপ্ত প্রয়াস ছাড়া 
পূর্ণা্ভাগে তাদের ঠিকমত জানার এবং বোঝার চেষ্টা বা সুযোগ কখনও হয়নি । 

যুগ যুগ ধরে এ দেশের মাটি জলে বাস করে উপজাতীয় সংস্কৃতি এ দেশেরই 
মৌলিক প্রকৃতি লাভ করেছে বটে কিন্তু বিভিন্ন যুগে বিভিন্ন সংস্কৃতির প্রভাবে এটি 
অপূর্ব বর্ণ বৈচিত্র্যে ও রূপ মাধুর্ষ্যে মন্ডিত হয়েছে । তাদের এই বর্ণাঢ্য এবং রূপাঢ্য 
সংস্কৃতির স্বরূপটিকে উন্মোচিত এবং বিকশিত করার কর্তব্য এবং দায়িত্‌ নিয়ে 
উপজাতীয় সাংকৃতিক ইনস্টিটিউট প্রতিষ্ঠিত হয়েছে। 

যেহেতু উপজাতীয় জনগণ এ দেশের জনগণেরই একটি অংশ তাদের 
সংঙ্কৃতিও দেশের সংস্কৃতিরই একটি অংগ । একে বিচ্ছিন্ন করে ভাবতে গেলে জাতীয় 
সংস্কৃতি খন্ডিত হয়ে পড়ে। 

ব্যক্তির যেমন ব্যক্তিতৃ, সংস্কৃতি তেমনি একটি জাতির সামগ্রিক পরিচয় । ভাষা 
সংস্কতিরই একটি উপাদান এবং সাহিত্য তারই প্রতিচ্ছবি। সাহিত্যিক মুকুরে একটি 
জাতির বা সম্প্রদায়ের ধ্যান ধারণা, আশা আকাঙ্ক্ষা, চিন্তা চেতনা, আচার আচরণ, 
আদর্শ ও বিশ্বাস, এক কথায় তার সংস্কৃতি প্রতিবিষ্বিত হয়। এই উপজাতীয় কৃষ্টি, 
বিশেষ করে তার নান্দনিক সংস্কৃতির রূপটিকে উদ্ঘাটিত এবং বিকশিত করার 
প্রয়াসে উপজাতীয় সাংস্কৃতিক ইনস্টিটিউটের গবেষণা ও প্রকাশনা শাখা বিভিন্ন 
উপজাতীয় রূপকথা, লোককাহিনী, কিংবদন্তি, ছড়া, প্রবচন, কবিতা, গান ইত্যাদি 
সংগ্রহ ও প্রকাশনার এক কর্মসূচি গ্রহণ করেছে। বর্তমান পুস্তকটি এই প্রচেষ্টারই 
প্রাথমিক ফলশ্রুতি। বিভিন্ন ধরনের রচনা এই সংকলনে স্থান পেয়েছে; কয়েকটি 
প্রবন্ধাকারে, কয়েকটি গল্লাকারে এবং সংগত কারণেই এগুলি বাংলায় রূপান্তরিত 
হয়ে প্রকাশিত হয়েছে। এ প্রসংগে উল্লেখ্য যে, বর্তমান সংকলনে গ্রন্থিত কাহিনীগুলি 
এতদঞ্চলের বিভিন্ন উপজাতীয় জনগোষ্ঠির বিপুল সাহিত্যিক ভান্ডারের একটি ক্ষুদ্র 
অংশ মাত্র । ধারাবাহিকভাবে সবগুলি প্রকাশের ইচ্ছা ও পরিকল্পনা আমাদের রয়েছে। 


মানগত দিক দিয়ে বিচার করলে উপজাতীয় ভাষায় রচিত এ সাহিত্য বাংলা বা 


এসব সাহিত্যিক উপাদানসমূহ সংগ্রহ এবং সংরক্ষণ তবে সমজদার পাঠক মাত্রেই 
লক্ষ্য করবেন যে, ভিন্ন আংগিক ও ভিন্ন প্রেক্ষাপটে রচিত এইসব কাহিনী সমূহের 
মধ্যেও মানুষের চিরায়ত মূল্যবোধ ও মানবিক আবেদন বিধৃত এবং চরিত্রগুলির 
দৃষ্টিতংগী ও জীবনবোধে রুক্ষ প্রকৃতির গন্ধের সাথে বাংলার পেলব মাটির সুবাসও 
মিশ্রিত রয়েছে এবং আবেগ ও অনুভূতিতে বাংলার শাশ্বত চেতনার মূল সুরটিই 
ধ্বনিত হয়েছে। 

বাংলা সাহিত্যের অংগনে উপজাতীয় সাহিত্য তার স্বীয় অধিকার এবং আসন 


আমরা আশা রাখি! উপরন্তু সংকলনগুলির মাধ্যমে উপজাতীয় সাহিত্য ও ও সংস্কৃতির 
সঙ্গে পরিচয়ের ফলে দেশের বিভিন্ন অঞ্চলের জনগণের মধ্যে একাতআবোধ এবং 
একটি সংহত জাতীয় চেতনা জাগ্তত করবে বলেও আমরা আশা করি। 

আরও অধিক সংখ্যক রচনা অন্তর্ভুক্ত করার ইচ্ছা ও ক্রুটিমুক্ত করার একান্তিক 


তার ব্যক্তিগত আগ্বহ এ বং আন্তরিক অনুগ্েরণা এই কর্মপ্কল্প গ্রহণে আমাদের 
2৬7 গ্রন্থের পরিকল্পনা, সম্পাদনা ও সামগিক ব্যবস্থাপনার 
ব্যাপারে ইনস্টিটিউটের সহ পরিচালক মিঃ সুগত চাকমার নিরলস প্রচেষ্টা ছাড়া 
অকিঞ্চিৎকর হলেও এই সাফল্য অর্জিত হতো না। এই গ্রন্থ প্রকাশে মূল্যবান 
উপদেশ ও সক্রিয় সহযোগিতা দিয়ে যারা সাহায্য করেছেন কৃতজ্ঞতার সাথে তাদের 
সবাইকে স্মরণ করি। 


অশোক কুমার দেওয়ান 


পুনঃ মুদ্রণ প্রসঙ্গে দু'টি কথা 


১৯৭৮ সালে রাঙ্গামাটিতে প্রথম উপজাতীয় সাংঙ্কৃতিক ইনস্টিটিউট প্রতিষ্ঠিত 
হওয়ার পর প্রথম যে শিশুতোব গ্রন্থটি ইনস্টিটিউট কতৃক প্রকাশিত হয়েছিল, তার 
একটি হলো “উপজাতীয় বূুপকথা লোককাহিনী এবং কিংবদন্তি (প্রথম খন্ড)। 
সর্বজন শ্রদ্ধেয় ইনস্টিটিউটের সাবেক পরিচালক অশোক কুমার দেওয়ান এই গ্রন্থটির 
সম্পাদনা করেছিলেন। আর এঁ সময় তার সহকারী সম্পাদকের দায়িত্ব পালন 
করেছিলেন পরবর্তী কালের ভারপ্রাপ্ত পরিচালক সুগত চাকমা । গ্রন্থটির ভূমিকায় 
তত্ক।লীন পার্বত্য চট্টগ্রাম জেলার জেলা প্রশাসক জনাব আলী হায়দর খান সাহেব 
“উপজাতীয় রূপকথা, লোককাহিনী এবং কিংবদস্তি”র প্রথম খন্ডটি দেশের সকল 
শ্রেণীর পাঠক সমাজের কাছে সাদরে গৃহীত হবে” বলে আশাবাদ ব্যক্ত করেছিলেন। 
কার্যতও তাই-ই হয়েছে। গ্রন্থটি প্রকাশের স্বল্প সময়ের মধ্যে এর প্রকাশিত সব কপি 
বহু আগেই শেষ হয়ে গেছে। এরপর বহু পাঠক এই গ্রন্থটির কপি সংগ্রহ করতে 
চেয়েও ব্যর্থ হয়েছেন এবং এটি পুনঃ মুদ্বণের জন); অনুরোধ করে আসছেন। 
ইতোমধ্যে ইনস্টিটিউটের স্বনামধন্য সাবেক পরিচালক অশোক কুমার দেওয়ান বহু 
আগেই ইনস্টিটিউট থেকে অবসর নিয়ে নেওয়ার পর স্বর্গত হয়েছেন । তবে গ্রন্থটির 
সম্পাদনায় “প্রসঙ্গ কথা”তে তিনি যে বক্তব্য রেখে তা আজো নিঃসন্দেহে 
প্রনিধানযোগ্য ৷ তিনি বলেছেন, “আমাদের লক্ষ্ট কেবল ইতস্ততঃ ছড়িয়ে থাকা, 
অবহেলার তাড়নায় বিলুপ্ত প্রায় এ সব সাহিত্যিক উপাদানসমূহ সংখহ এবং 
সতরক্ষণ। তবে সমজদার পাঠক মাত্রেই লক্ষ্য করবেন যে, ভিন্ন আর্থগক ও ভিন্ন 
প্রেক্ষাপটে রচিত এই সব কাহিনীসমূহের মধ্যেও মানুষের চিরায়ত মূল্যবোধ ও 
মানসিক আবেদন বিধৃত এবং চরিত্রগুলির দৃষ্টিভংগী ও জীবনবোধে রুক্ষ প্রকৃতির 
গন্ধের সাথে বাংলার পেলব মাটির সুবাসও মিশ্রিত রয়েছে এবং আবেগ ও 
অনুভূতিতে বাংলার শ্বাশত চেনার মূল সুরটিই ধ্বণিত হয়েছে ।” গ্রন্থটির প্রথম খন্ডে 
মাত্র ৬ (ছয়)টি লেখা ছিল। এগুলি হলো- চাকমা পৌরাণিক কাহিনী লক্ষ্মীপালা, 
মারমা রূপকাহিনী মনরি মীসুমি, চাক রূপকাহিনী আউক পধুং মাং, খুমী কিংবদস্তি 
ভোগা কাইন, বোম কিংবদন্তি ভোগা কাইন এবং ত্রিপুরা রূপকাহিনী থাইওয়ান। 


“প্রসঙ্গ-কথা"য় শ্রদ্ধেয় সম্পাদক বিনয়ের সাথে আরো লিখেছিলেন, “আরও অধিক 

খ্যক রচনা অন্তর্ভক্ত করাই ইন্ছা ও ত্রুটিমুক্ত একান্তিক প্রয়াস সত্তেও নানাবিধ 
সমস্যার কারণে সংকলনটি আকারে ক্ষুদ্র এবং ক্রটিপূর্ণ রয়ে গেল” । তার সেই 
সদিচ্ছার প্রতি সম্মান জানিয়ে এবারের গ্রন্থটিতে সাম্প্রতিক কালে প্রকাশিত আবে| 
কিছু লেখা যুক্ত করে এবারের গ্রন্থটির কলেবর বৃদ্ধি করে এর দ্বিতীয় সংস্করণ প্রকাশ 
করা হলো। তবে পূর্বেকার গ্রন্থটিতে ব্যবহৃত বানানরীতি পরিবর্তন করা হয়েছে। 
এবারের দ্বিতীয় সংস্করণটিতে ইনস্টিটিউট থেকে প্রকাশিত বিভিন্ন সংকলন থেকে 
বেশ কয়েকটি লেখা ইনস্টিটিউটের রিসার্চ অফিসার তথা এ সংক্করণের সম্পাদক 
মি. শুভ্র জ্যোতি চাকমা কয়েকটি লেখা নির্বাচন করেছেন। আমাদের বিশ্বাস এতে 
গ্রন্থটির দ্বিতীয় সংক্করণটি আরো সমৃদ্ধ হয়েছে । উল্লেখ্য যে, এরই মধ্যে ইনস্টিটিউট 
কর্তৃক এই সিরিজের অর্থাৎ উপজাতীয় রূপকথা লোককাহিনী এবং কিংবদক্তি গ্রন্থের 
দ্বিতীয় খন্ডটিও প্রকাশিত হয়ে পাঠক বর্গের নিকট প্রশংসিত হয়েছে । আশাকরি, 
এবারের প্রকাশনাটিও সকলের কাছে সমাদর অজন করতে সক্ষম হবে । এই গ্রন্থটি 
প্রকাশের ব্যাপারে সময় অনুমতি দানের জন্য রাঙ্গামাটি পার্বত্য জেলা পরিবদের 
মাননীয় চেয়ারম্যান জনাব নিখিল কুমার চাকমাকে ধন্যবাদ ও কৃতজ্ঞতা জানাই । 
সেই সাথে যারা কোনে৷ না কোনে| ভাবে এ ব্যাপারে সহযোগিতা করেছেন 
সকলকেই ধন্যবাদ । 

চাকমা পৌরাণিক কাহিনী 
লক্ষ্মী পালা 


সুগত চাকমা! 


[বহু শতাব্দী ধরে চাকমা সম৷জে বিভিন্ন ধরনের পালাগান প্রচলিত রয়েছে। 
তার মধ্যে লক্ষমীপালা বিশেষভাবে উল্লেখযোগ্য ৷ এ'তে সৃষ্টি রহস্য সম্পর্কে একটি 
চমৎকার কাহিনী আছে। কাহিনীটির গদ্যরূপ হলো ৪-] 

সহস্র সহস্র কোটি বৎসর পূর্বে যখন প্রথম পৃথিবীর সৃষ্টি হয়, তখন তার 
চারিদিকে ছিল অথৈ জলের সমুদ্র, কোথাও কোন কুল কিনারার নিশানা ছিল না। 
ধীরে ধীরে যখন জলের উপর স্থল ভাগের সৃষ্টি হলো, তখন পরম গোজেন (ক্রষ্টা) 
এই জীব জগতের সৃষ্টি করলেন। 

তিনি প্রথম উডভিদ এবং প্রাণী জগতের সৃষ্টি করলেন এবং শেষে মানব 
জগতের সৃষ্টি করেছিলেন। এরপর ক্রষ্ট। আনন্দের সাথে মানুষের মুখে ভাষ৷ দেন 
এবং জিজ্ঞেস করেন, “মানব, তোমাদের কি চায়?” 

লক্ষ্মী পালায় উপরের কথাগুলির বর্ণনা এই ভাবে আছে - 


“দিল গোজেন মুয়ত মাতৃ, 

মান্জ্যে কল।ক গোজেন ভাত 1” 

মানুষের মুখে এই কথা শুনে পরম গোজেন অত্যন্ত বিচলিত হয়ে পড়লেন। 
তিনি গাছ, বাশ, ফুল, ফল প্রভৃতি উত্তিদ জগতের সদস্যদেরকে নিয়ে এ বিষয়ে 
বৈঠকে বসলেন এবং তাদেরকে জিজ্ঞেস করলেন, 

“গাঝে ঝঝে তৃণবন, 

মানেই পালেবা কদক্ষণ?” 

কথাগুলোর অর্থ হলো, “গাছ, বাশ, তৃণ এবং বনভূমি, মানুষকে কে কতদিন 
পালন করতে পারবে?” গোজেনের এই কথা শুনে প্রথমে বনজ আলু গোজেনকে 
প্রতিশ্রুতি দিল, সে মানুষদেরকে নয় মাসের খাদ্য জোগাবে। এরপর বনজ বাশ 
আরও তিন মাস মানুষদের দেখাশোনার দায়িত্ব নিতে রাজি হলো। কিন্তু তাতে 
মানুষদের সমস্যার সমাধান হলো না । কারণ তাতে মানুষের পরমায়ু এসে দীড়ায় 
মাত্র এক বৎসর | ফলে পরম আষ্ট। মানুষের জন্য অত্যন্ত চিত্তিত হলেন। তার এই 
চিন্তা দেখে বনজ ফলমুল এবং কলাগাছগুলি আরও কয়েক মাসের জন্য মানুষকে 
আহার জোগাতে রাজি হলো। 


উপজাতীয় রূপকথা লোককাহিনী এবং কিংবদস্তি & ৯ 


এই সময় সুযোগ বুঝে নিজেদের কৃতিত্‌ দেখানোর জন্য “সর্বেক' এবং 
“এরই” নামক দুইটি ঝজে ফলওয়ালা গাছ মহা উৎসাহে গোজেনকে বললো, “প্রভু, 
আপনি আমাদেরকে ফলের বর দিন। আমরা অন্তত বছর খানেকের জন্য 
মানুষদেরকে পালন করবো ।” উপরের কথাগুলি লক্ষ্মী পালাতে নিম্নরূপে পাওয়া যায়- 

“সর্বেক এরেই দ্বিগাকে 

কলাক মনর উল্লাঝে, 

দেগোই প্রভু ফল' বর 

মানেই পালেবং এক বঝর ।” 

গোজেন আনন্দের সাথে তাদেরকে ফলের বর দিলেন। কিন্তু মানুষেরা যখন 
“সর্বেক' এবং “এরেই' নামক ডুমুর জাতীয় গাছগুলির বিষাক্ত ফলগুলি খেয়ে মাথা 
ঘুরে মাটিতে গড়াগড়ি খেতে লাগলো, তখন গোজেন ভীষণ রেখে গেলেন । তিনি 
লাথি মেরে সেই গাছগুলিকে নদীর তীরে ফেলে দিলেন। সেই থেকে সেই গাছগুলি 
নদীর তীরে বাকাচোরা হয়ে আজও জন্মায় । আর গোজেনের অভিশাপে এ 
গাছগুলিতে যদিও ফুল ফুটে, ভ্রমরের আগমন ঘটে না। 


কয়েকদিন বাদে পৃথিবীতে দুর্ভিক্ষ দেখা দিল। তখন গোজেন প্রথম বারের 
মত শক্তিমান দেবদেবীদেরকে নিয়ে একটি সভার আয়োজন করলেন । উক্ত সভায় 
কুবরাজ পরম গোজেনকে মানুষদেরকে বার বৎসর লালন পালন করার জন্য আশ্বাস 
দিলেন। কলে মানুষের পরমায়ু দীর্ঘতা অর্জন করে। কিন্তু গোজেন এতেও সন্তুষ্ট 
হলেন না। তিনি মানুষের জন্য আরও দীর্ঘ জীবন কামনা করলেন । ফলে এর একটা 
সুষ্ঠু সমাধানের জন্য স্বর্গ থেকে লক্ষ্মীকে আনার প্রয়োজন হয়ে পড়লো । কারণ মা 
লক্ষ্মী হলেন এশ্বর্য এবং ফসলের দেবী । মা লক্ষ্মীকে স্বর্গ থেকে মর্ত্যলোকে কে 
নিয়ে আসতে পারবে তা নিয়ে দেবতাদের মধ্যে আলোচনা হলে, সবাই মিলে এ 
কাজের ভার দেবতা কালাইয়ার উপর দেন। দেবতা কালাইয়া ছিলেন মহাকাল এবং 
ঝঞ্জার দেবতা । এছাড়।ও তার বহুবিধ গুণ ছিল। 

পৃথিবী থেকে স্বর্গে যেতে হলে মাঝপথে সাতটি পর্বত, তেরটি নদী এবং 
সাতটি সমুদ্র পাড়ি দিতে হয় । লক্ষ্ীপালায় উপরের কথাগুলির বর্ণনা এইভাবে আছে - 

“সাতুয়া মোন তের গা 

সাত্তান সাগর পারে নাং - 


স্বর্গপূরীর থিগানা, 
সিধু আগে লক্ষ্মী মা।।” 

দেবতা কালাইয়া পথের সমস্ত বাধা-বিঘ্ত। পাড়ি দিয়ে স্বর্গে যান এবং 
সেখানে লক্ষ্মীপুরীতে গিয়ে মালক্মমীর সাথে দেখা করেন। তিনি সেখানে অত্যন্ত ভক্তি 
সহকারে মালক্ষ্মীকে প্রণাম করে মর্ত্যলোকে আসার জন্য আমন্ত্রণ জানান। মালক্ষমী 
কালাইয়ার ব্যবহারে অত্যন্ত সত্তুষ্ট হয়ে তাকে সেইরাত্রে লক্ষ্মীপুরীতে অতিথি 
হিসেবে রাখলেন । তিনি তার জন) মদ তৈরি করলেন এবং কালাইয়াকে খেতে 
দিলেন। কালাইয়া মদ্য পান করে অত্যন্ত আনন্দিত হন এবং মালশ্্ীর কাছে বর 
প্রার্থনা করেন, “মা, এই মদ যেন আমার সাথে মর্ত্যলোকে যায়। আর মানুষেরা 
যেন এই মদ দিয়ে আমার পূজা করে।” মালম্্ী কালাইয়ার মনে!ব!ধ্া পূরণের জন্য 
তাকে বর দিলেন। এরপর কালাইয়া মালক্ষমীর কাছে আরও অধিক মদ চান এবং 
মালন্ষী তার মনোবাঞ্চা পূরণ করেন। কিন্তু অচিরেই মাত্রাতিরিক্ত মদ খেয়ে 
কালাইয়া মাতলামি শুরু করলেন। তিনি মাতাল অবস্থায় মালম্ষ্ীকে কখনো মা, 
কখনো বা প্রিয়ে ডাকা শুরু করলে মালম্ষী আর তার সাথে মর্তে; আসতে রাজি 
হলেন না এবং কালা ইয়ার সুমুখ থেকে পালিয়ে গেলেন । আর কালাইয়া মালক্ষ্মীকে 
না দেখে, করণীয় কর্তব্য ভুলে মদের সমুদ্রে ডুব দিলেন । এদিকে লক্ষ্মীর অনাগমনে 
মত্যলোকের দুর্ভিক্ষ প্রকট আকার ধারণ করলে । তখন গেজেন আবার সকল 
দেবদেবীদেরকে নিয়ে সভায় মিলিত হলেন। তিনি তাদেরকে বললেন, তাদের মধ্যে 
যে লক্ষ্মীকে স্বর্গ থেকে মর্ত্যলোকে নিয়ে আসতে পারবে, মানুষেরা চিরদিন তার 
পূজা করবে । তার এ কথায় দেবতাদের মধ্যে বিশিষ্ট কয়েকজন দেবতা বরকমল, 
ফুলকমল, দেবকমল সহ অনেকেই মা লক্ষমীকে আনার জন্য স্বর্গে রওনা হলেন। 
কিন্তু দুর্গম পথ যাত্রায় তাদের মধ্যে কেউ কেউ সপ্ত পর্বত অতিক্রম করতে পারলেন 
না; কেউ বা সপ্ত পর্বত অতিক্রম করলেও তের নদী পাড়ি দিতে পারলেন না। যে 
কয়েকজন তের নদী পাড় হলেন, তারা সপ্ত সমুদ্র দেখে ভয় পেয়ে আর এগুলেন না। 
দেবতাদের মধ্যে বরকমল ছিলেন বহু গুণের অধিকারী । তিনি সপ্ত সমুদ্র পাড়ি 
দেওয়ার জন; প্রস্তুত হলেন। সমুদ্ধ তখন ছিল অশান্ত; চারিদিকে ঝড় ঝঞ্া বয়ে 
যাচ্ছিল। তা সত্তেও দেবতা বরকমল সমুদ্রে সাতার কাটতে শুরু করলেন। কিন্তু 
মাঝ সমুদ্রে যাওয়ার পর সমুদ্রের অবস্থাও খারাপ হয়ে গেল । তখন তিনি বাধ্য হয়ে 
ফিরে আসলেন । এভাবে একে একে সব দেবতা ব্যর্থ হয়ে ফিরে আসলে পরম 
গোজেন মনে মনে অত্যন্ত দুঃখ পেলেন। 


এদিকে দেবতার। সবাই লজ্জিত হয়ে কিভাবে লক্ষ্মীকে মর্ত্যে আনা যায়, তাই 
ভাবছিলেন। তাদের মধ্যে স্বর্গে যাওয়ার ক্ষমতা ছিল একমাত্র গঙ্গার সন্তান 
বিয়াত্রার ৷ তিনি এ যাবত একটি অভিযানেও অংশগ্রহণ করেননি । অতএব, দেবতারা 
সবাই গিয়ে তাকে ধরে বসলো । বিয়াত্রা দেবতাদের মধ্যে ছিলেন শান্তশিষ্ট এবং 

বহুগুণ সম্পন্ন । তিনি দু'টি শর্তে তাদের প্রস্তাবে রাজি হলেন । প্রথম প্রস্তাবটি হলো, 
তিনি যদি লক্ষ্মীকে মর্তে নিয়ে আসেন, তবে মানুবদেরকে নদী ও সমুন্রের দেবী 
গঙ্গাকে পূজা করতে হবে এবং দ্বিতীয় প্রস্তাবটি হলো, মানুষদেরকে গঙ্গা পূজার পরে 
তার পূজা করতে হবে। ক্ষুধার্ত মানুষেরা বিয়ান্রার এই প্রস্তাবে বাজি হলো ৷ তখন 
বিয়াত্রা আপন গুণে স্বর্ে গিয়ে মা লক্ষ্মীর সাথে দেখা করলেন । মাঝপথ থেকে তিনি 
দেবতা কালাইয়াকেও সঙ্গে নেন। সেখানে তিনি অত্যন্ত ভক্তি সহকারে মা লক্ষ্মীকে 
প্রণাম করেন এবং তার গুণকীর্তন করেন । মালম্ম্ী বিয়াত্রায় ব্যবহারে মুগ্ধ হয়ে তার 
সাথে মর্তেযে আসতে রাজি হন। 
উপরের কথাগুলি লক্ষ্মীপালায় নিঙ্নরূপে বর্ণিত আছে - 


“যগন বিঝান্র। গোল্য ধ্যান, 

ভক্তি ভোরি লক্ষ্মী নাং। 

বিরাত্র। লোই দেগা হল 

গরের কৈজালী বিয়াত্র, 

মানেই পুরত গর্‌ মা যাত্রা। 

মানেই ঝজেই দে মা জীবন, 

তুই মা বাদে নেই কনজন। 

যোদিও গোজেনে বানেইয়ে, 

ভাদে মত্তন মানেইয়ে। 

ভক্তি গরং মা তরে মুই, 

মানেই কূলে সেদে তুই। 

এগামনে ভজিবাক, 

ধানে চোলে পুজিবাক, 

পানে ফুলে এগ।মন, 

ভক্তি গে|রিঝক পত্তি জন। 

লক্ষ্মী কল বিয়ান্রা, 

মত্তৎ গোরিম মুই খাত্র। ৷ 

সেই রাত্রে বিয়ান্রা মালক্ষ্মীর অতিথি হয়ে স্বর্গে লক্ষ্মীপুরীতে আনন্দে রাত 
কাটান। পরদিন তিনি মালক্ষ্মী এবং কালাইয়া সহ পৃথিবীতে রওনা হন। লক্ষ্মীর 
মর্ত্যযাত্র।র যাবতীয় ব্যবস্থাদি দেবতা বিরলান্র। সুষ্ঠুভাবে সম্পন্ন করেন । তীর ব্যবস্থা 
অনুসারে মালক্ষ্রীমা প্রথমে স্বর্গ থেকে মর্ত্যে শৃকরের পিঠে চড়ে রওনা হন। 

মাঝপথে নদীগুলিতে এক কীকড়া পিঠে করে শৃকরসহ মালশ্্লীকে নদী পাড় করে 
দেয়। (তাই আজও কাকড়াদের পিঠে শুকরের ক্ষুরের দাগ পাওয়া যায়)। 


এরপর সামনে সমুদ্র, উত্তাল তরঙ্গসন্কুল সমুদ্র; পাড়ি দেওয়া দুঃসাধ্য ব্যাপার । 
মালশ্ষমী বিয়াত্রাকে বললেন, “বিয়াত্রা এই মুহূর্তে সমুদ্র পাড়ি দেওয়া অসব ব্যাপার । 
চল, ফিরে চাই।” মালক্ষ্মীর উপরের কথাগুলি আমরা লক্ষ্মী পালাতে এইভাবে পাই - 


“সাগর তরঙ্গ ধাঙউর দেই, 
কল লক্ষ্মী ফিরি যেই। 
অকুল সাগর কুল ন পায়, 
বিয়াত্রারে কল লক্ষ্মীমায়। 
সাত সাগর পার যাত্রা, 
কিঙ্রি গে।রিবং বিধ়াত্র] ৷” 


বিয়াত্রা ছিলেন নদী ও সমুদ্রের দেবী গঙ্গার সন্তান। তাই তিনি সমুদ্রকে শান্ত 
করার জন্য মাতৃ বন্দনা করতে লাগলেন। তার ডাকে শেষ পর্যন্ত অশান্ত সমুদ্র শান্ত 
হয়ে গেল। এই সময় ঘটলে। একটি আশ্চর্যজনক ব্যাপার, কোথেকে একটা 
মাকড়সা এসে পৃথিবী এবং স্বর্গের মধ্যবর্তী সমুদ্রের দুই পাড়ে আঁশ দিয়ে একটি 
সেতু বেধে দিল। আর সমুদ্র থেকে একটা কচ্ছপ এসে মালক্মীকে সমুদ্র পাড় করে 
দেওয়ার জন) উপস্থিত হলো । মালম্মী শুকর ও কীকড়াসহ কচ্ছপের পিঠে উঠলেন। 
তখন কচ্ছপটি মাকড়সার আঁশ দিয়ে নির্মিত সেতুর উপর দিয়ে হেঁটে মালশ্ষ্ীকে 
সমুদ্র পাড় করে দিল। মা লক্ষ্মী বুধবারে পৃথিবীতে পৌছেন। মর্ত্যলোকে লক্ষ্মীর 
আগমনের সংবাদে আনন্দের বন্যা বয়ে যায় । আনন্দের আতিশয্যে, লক্ষ্মীপেচা মা 
লক্ষ্মীকে পিঠে চড়িয়ে গোটা পৃথিবীটা প্রথম বারের মত ঘুরে দেখালো । তাই আজও 
লক্ষ্মীর সভায় পেঁচা একটি বিশিষ্ট স্থান পেয়ে থাকে । এই কথাগুলির বর্ণনা আমরা 
লক্ষ্মীপালাতে নিম্নরূপে পাই - 

“এল মানেইকুল লক্ষ্মী মা, 

পেজায় গোল্য তবনা । 

পেজায় পিদিত চরেল, 

লক্ষ্মী বুধবারে জিরেল।।” 

পরদিন লক্ষ্মী পেঁচাকে একট। মুকুট দেবেন বললেন । সেই কথা শুনে পেঁচা 
মনের আনন্দে সারারাত গান করলো । ফলে ভোর হওযার আগেই সে গভীর ঘুমে 
অচেতন হয়ে পড়লো । আর তাতে তার বিরাট ক্ষতি হলো। কারণ পরদিন যখন 
মানুষেরা জদাগচ্ছমুনির নেতৃত্ লক্ষমীপূজা শুরু করলো, তখন সেখানে সে উপস্থিত 

হতে পারলো না। এখন হয়েছে কি, পেঁচা যে গাছের খোলে দ্বুমুচ্ছিলো, সেখানে 
পরদিন খুব ভোরে এক কাঠঠোকরা পাখি এসে ঠক্‌ ঠক করে পোকা ধরে খেতে 
লাগলো । এদিকে তার আগের রাতে সবাই পেঁচার গান শুনেছিল, আর তাই সবাই 
মনে করলো, কাঠঠোকরাই বুঝি সারারাত লশ্মীর গুণগান করেছে । আর তাই সবাই 
মিলে লক্ষ্মীর মুকুটটি কাঠঠোকরাকেই দিয়ে দিল। (যা আজও ভার মাথায় শোভা 
পাচ্ছে।) এ কারণে “কার ভাগ কে খায়” অর্থে চাকমারাও আজও বলে,- 

“পেজায় কুলকুলায় 

খুরোল্যা সনারতুক পায়।” 

কথাগুলির বঙ্গানুবাদ হলো - 

“পেঁচা কুলকুল শব্দ করে, 

কাঠঠোকরা সোনার মুকুটটি পরে।” 

লক্ষ্মী পৃথিবীতে এসেছিলেন বুধবারে; পরদিন বৃহস্পতিবার মানুষেরা মহা 
আড়ম্বরের সাথে লক্ষ্মী পূজা শুরু করলো । উক্ত পূজায় পাখিদের বাবুর্টি ভীমরাজও 
এলো । সে মালক্ষ্মীর বসার জন্য নিজের পিঁড়ি হিসেবে ব্যবহৃত ধনেশ পাখিটাকে দান 
করলো । তাতে মালক্ষ্মী অত্যন্ত প্রীত হয়ে তাকে বর দিলেন । (মালক্ষ্মীর বরে সেই 
থেকে ভীমরাজ পাখিদের রাজা হয়েছে ।) 

উক্ত পূজায় মালশ্ষ্রী মর্ত্যবাসীদের প্রতি অত্যন্ত প্রীত হয়েছিলেন। তিনি 
সবাইকে কিছু না কিছু বর দেন। বিশেষ করে তিনি উদ্ভিদ জগতকে নিজের স্তন 
থেকে দুদ্ধ দান করেছিলেন। (সেই দুগ্ধ থেকে বৃক্ষদের মধ্যে সাদা ক্ষীরের উৎপত্তি 
হয়েছে ।) 

লক্ষ্মীর বরে বসুমতী ঝতৃমতী হরেছে এবং বৃক্ষেরা ফলবতী হয়েছে । আর 
মানুষেরা বৃক্ষদের সেই ফল খেয়ে আজও বেচে আছে। 


[বি. দ্র. আলোচ্য লক্ষ্মী পালার কাব্য রূপটি ₹গীঁয় চাকমা লেখক মি. নোয়ারাম 
চাকমা সংথহ করেছিলেন । 

মারমা রূপকথা 


(রাজকুমারী মনরি) 
উস্যাংমা চৌধুরী 


অনেক অনেক দিন আগে স্বর্গরাজ ইন্দ্রের সাতটি পরমা সুন্দরী কন্যা ছিল। 
তাদের মত সুন্দরী রূপসী কন্যা শুধু স্বর্গে কেন ত্রিভুবনে আর কোথাও ছিল না। 
স্বর্গরাজের সাতটি কন্যাই ছিল দেখতে একই রকমের । তাদের মধ্যে কে বড়, কে 
ছোট, চেনা যেতো না। সাতটি বোনই ছিল খুবই উচ্ছল, আনন্দ-মুখর এবং তারা 
সারাদিন স্বর্গে আনন্দে হেসে খেলে বেড়াতো। তবে মাঝে মাঝে তাদের পৃথিবীর 
কথা ভাবতে ভাল লাগতো এবং পৃথিবী সম্বন্ধে নানা কিছু জানার আগ্রহ হতো । তাই 
তারা সবাই মিলে একদিন তাদের পিতার কাছে তাদের মনের কথা খুলে বললো। 


তাদের পিতা এ বিষয়ে কিছুদিন ভাবলেন । হঠাৎ এ বিষয়ে তিনি একদিন 
রাত্রে স্বপ্পে দেখলেন, একটি সরোবরে চমৎকার ভাবে সাতটি পদ্মফুল ফুটে আছে। 
হঠাৎ কোথেকে এক বিকট দর্শন রাক্ষস এসে একটি ফুল ছিড়ে নিল । স্বপ্নে রাজার 
মনে হতে লাগলো সাতটি ফুল যেন তারই সাতটি কন্য। । আর রাক্ষসটি যেন 
দুর্ভাগ্যের মত এসে তীর একটি কন্যাকে ছিনিয়ে নিয়ে যাচ্ছে। রাজা হঠাৎ স্বপ্ন 
থেকে জেগে উঠলেন। কন্যাদের বিপদের কথা ভেবে তার বুক কেঁপে উঠলে! । 
তিনি পরদিন মেয়েদেরকে কোথাও যেতে নিষেধ করলেন । কিন্তু মেয়ের। বারবার 
পৃথিবীতে যাওয়ার জন্য তাকে আবদার করতে লাগলো । রাজা শেষ পর্যন্ত তাদের 
আবদারে টিকতে না পেরে তাদেরকে পৃথিবীতে যাওয়ার জন্য অনুমতি দিলেন। 

তখন তাদের আনন্দ দেখে কে, মনের আনন্দে নাচতে নাচতে পরদিন তারা 
স্বর্গভূমি ছেড়ে মর্ত্যলোকে বেড়াতে এলো। 

মত্যভূমিতে এসে তাদের সবকিছুই ভাল লাগলো । সবই তাদের চোখে 
রঙিন। তারা সব কিছুই আগ্রহ এবং কৌতৃহলের সাথে দেখতে লাগলো । দেখতে 
দেখতে যখন এক সময় পশ্চিম আকাশকে রাঙিয়ে সূর্য ডুবে গেল, তারা আবার ডানা 
মেলে স্বর্গে ফিরে গেল। 

সেই থেকে প্রতিদিন তারা মর্ত্যভূমিতে বেড়াতে আসতো এবং সারাদিন 
লুকোচুরি খেলতে। ৷ তারপর খেলা শেষে সবাই মিলে একটা নির্জন প্রান্তরে গিয়ে 
একটি সরোবরে স্নান করতো । এমনই সুখের ছিল তাদের দিনগুলি । 


এই সুখের দিনে একদিন তাদের ঘটলো অনর্থ । কোথেকে একদিন একজন 
শিকারি এসে ঝোপের আড়ালে লুকিয়ে লুকিয়ে তাদের স্নান করার দৃশ্য দেখে 
ফেললো; দেখেই তার পাগল হয়ে যাবার অবস্থা । এমন সুন্দরী রূপসী মেয়ে তো 
পৃথিবীতে নেই । এরা এলো কোথেকে? সে যখন একথা ভাবছিল, এমন সময় 
স্বর্গের রাজকন্যারা ডানা মেলে স্বর্গে উড়ে গেল। 


এই দৃশ্য দেখে পরদিনও শিকারি সেখানে এসে লুকিয়ে রইল । আর সেই 
দিনও ঘটলে। একই ব্যাপার ৷ 

এই দেখে শিকারি মনে মনে ভাবলো, “ওদের যদি একজনকে ধরতে পারি, 
বাস্‌ তাহলে আমি ওকে বিয়ে করবো ।” কিন্তু কিভাবে ওদের একজনকে ধরা যায়? 
সে যখন একথা ভাবছিল, তখন হঠাৎ তার বন্ধু নাগরাজার কথা মনে পড়ে গেল । সে 
নাগরাজার কাছে গিয়ে সব কথা খুলে বললো । 


নাগরাজা সব কথা শুনে হেসে বললো, “আমি থাকতে তোমার এত চিন্তা 
কিসের? তোমাকে আমি একট। জাল দেবো । সন্ধ্যার সময় যখন স্বর্ণের মেযের। 
ডানা মেলে উড়তে যাবে, তখন এ জালটা তাদের দিকে ছুড়ে মারবে । বাস্‌ তাতে 
কাজ হয়ে যাবে । কেউ না কেউ এঁ জালে আটকে পড়বেই 1” বন্ধু নাগরাজার কাছে 
এই কথা শুনে শিকারিটি খুব খুশি হয়ে বাড়িতে ফিরলো; সাথে অবশ্য একটি জালও 
নিয়ে এলো । 

পরদিন সে এ জাল নিয়ে বনে গেল, আর এ নির্জন প্রান্তরের সরোবরটির 
কাছাকাছি একটা ঝোপে লুকিয়ে রইল | সেইদিনও স্বর্গের রাজকন্যারা সরোবরে স্বান 
করতে এলো। 

সেই দিন সরান শেষ করে যেই সাত বোন আকাশে উড়তে যাবে, অমনি 
শিকারি লুকানো স্থান থেকে বেরিয়ে তাদের দিকে জালট। ছুড়ে মারলো । আর জালটা 
গিয়ে পড়লো স্বর্গকন্যাদের সবচেয়ে ছোট বোনটির বাম হাতের কড়ে আঙ্গুলে । 


বেচারী জালের ভারে মাটির দিকে পড়তে শুরু করলো । সে তার 
দিদিদেরকে কেদে কেদে বললো, “দিদি আমি আর উড়তে পারছি না। তোমরা 
আমাকে একটু সাহায্য করো ।” 

তার বিপদ দেখে তার ছয়বোন তাকে সাহায্য করতে এগিয়ে এল। কিন্তু 
রাজকুমারী মনরির কপাল মন্দ। অনেক চেষ্ট। করেও তার| তাকে উদ্ধার করতে 
পারলো না। বরঞ্চ তাকে সাহায্য করতে করতে তারা নিজেরাই হয়রান হয়ে 
পড়লো। শেষ পর্যন্ত হতাশ হয়ে তার বড় বোনেরা তাকে ফেলে পালিয়ে গেল । 
বেচারী মনরি, কাদতে কাদতে জালের তারে পৃথিবীতে নেমে এল। 


এদিকে শিকারি তাকে মাটিতে পড়তে দেখে মনের আনন্দে তার কাছে ছুটে 
এল । মনরি শিকারিকে দেখেই কেঁদে কেদে বললো, “ভাই, তুমি আমাকে বীচাও। 
তুমি আমাকে এই জালটা থেকে উদ্ধার কর।” 


শিকারি লোকটা তেমন একটা খারাপ ছিল না। মনরির দুর্দশা দেখে ও তার 
মিনতি শুনে তার মন গলে গেল । সে মনরিকে জাল থেকে উদ্ধার করলে।। আর 
মনরিও আনন্দের সাথে তাকে ধর্ম-ভাই হিসেবে বরণ করলে।। কিছুক্ষণ পরে রাত 
নামলো । তাই মনরিরও বাড়ি ফেরা সম্ভব হলো না। এদিকে শিকারিটি কি করবে 
ভেবে না পেয়ে তাদের রাজ্যের রাজকুমারের সাথে পরামর্শ করতে গেল। 
রাজকুমার সব কথা শুনে কৌতৃহল বশতঃ একটি ঘোড়ায় চড়ে সেই নির্জন প্রান্তরে 
চলে গেলেন । সেখানে তিনি অপূর্ব রূপসী রাজকন্যা মনরিকে দেখে মুগ্ধ হলেন। 
রাজকুমারী মনরিও রাজকুমার 'সা-থ-নু'র রূপ দেখে মোহিত হলেন । পৃথিবীতে যে 
এত সুন্দর যুবা থাকতে পারে, তা তার ধারনারও অতীত ছিল । উভয়ে পরস্পরের 
দিকে অপলক দৃষ্টিতে তাকিয়ে রইলো। এক সময় রাজকুমার সা-থ-নু 
রাজকুমারীকে তার পরিচয় জিজ্ঞেস করলেন। রাজকুমারী মনরি তখন তাকে নিজের 
পরিচয় দান করলো । রাজকুমার তার পরিচয় পেয়ে খুব খুশি হয়ে তাকে জোছনা 
র।তে ঘোড়ায় চড়িয়ে জঝ।ড়িতে নিয়ে এলেন। তারপর একদিন শুভদিনে শুভন্ষণে 
মহা ধূমধামের সাথে দু'জনের বিয়ে হয়ে গেল। বিয়ের পর তারা মহা আনন্দে হেসে 
খেলে দিন কাটাতে লাগলো । 


এমনি সুখের দিনে হঠাৎ একদিন তাদের জীবনে দুঃখ নেমে এল! এক 
শক্ররাজা তাদের রাজ; আক্রমণ করলে। | রাজকুমার তখন মনরিকে একা ফেলে 
যুদ্ধে রওনা হলেন। বেচারী মনরি! তখন ছিল গর্ভবর্তী ৷ কিন্তু স্বামীর যুদ্ধে না 
গেলেই নয়, তাই সে স্বামীকে রণসঙ্জীয় সাজিয়ে দিয়ে চোখের জলে বিদায় দিল। 
এরপর শুরু হলো তার জীবনে দুঃখের রান্রি। স্বামীর বিরহে জীবন তার মরুভূমির 
মত মনে হতে লাগলো। কিন্তু দুঃখের পরেও সুখ আসে, এটাই প্থিবীর নিয়ম । 
তাই মনরির জীবনেও আবার হাসি ফিরে এলো । স্বামীর চলে যাওয়ার দু'মাস পরে 

তার কোলে একটি চাদের মত ফুটফুটে ছেলে জন্ম নিল। তাকে পেয়ে মনরি আবার 
জীবনের সব দুঃখকে ভূলে গেল। সে বৌদ্ধভিক্ষদেরকে ডেকে ধর্মে কর্মে মনযোগ 
দিল । আর বৌদ্ধভিক্ষুরাও প্রাণ খুলে তাকে আশীর্বাদ জানাতে লাগলো । বৌদ্ধধর্মের 
প্রতি রাজকুমারী মনরির এহেন ভক্তির বিষয়টি বিততু ব্রাহ্মণেরা স্ুনজরে দেখলো না । 
কারণ রাজবাড়িতে মনরির আগমনের আগে তাদের খুব সমাদর ছিল। কিন্তু মনরির 
আসার পরে তাদেরকে কেউ আর ভক্তি শ্রদ্ধা করে না। তাই তারা মনে মনে মনরির 
উপর রেগেই ছিল এবং কিভাবে তার ক্ষতি করা যায় তাই চিন্তা করতে লাগলো । 

সুযোগও জুটে গেল । রাজকুমার যখন যুদ্ধ নিয়ে খুবই ব্যস্ত, তখন তারা 
সবাই মনরিকে নানা কথায় ভুলাতে লাগলো । কেউ কেউ বললো, “রাজকুমার যুদ্ধে 
গেছেন। যুদ্ধে গেলে কেউ আর কিরে আসে না । আপনি বাপের বাড়ি চলে যান।” 

কেউ কেউ আবার বললো, “রাজকুমারী, পৃথিবীতে সুখ বলতে কিছুই নেই। 
এখানে তো সবই দুঃখ । সুখতো কেবল স্বর্গে আছে । আপনি বরধ্য স্বর্গে চলে 
যান।” 


প্রতিদিন এই সব কথা শুনতে শুনতে মনরির মন খারাপ হয়ে গেল । আর 
এই সময় তার শ্বশুর একটা অত্তুত স্বপ্ন দেখলেন। স্বপ্রটা হলো এই - একটা সাদা 
হাতি তীর পেট থেকে বেরিয়ে গোটা রাজবাড়িটা সাত পাক ঘ্বুরে আবার সেটা ফিরে 
এসে তার পেটে ঢুকলো । এই অদ্ভুত স্বপ্নের অর্থ কি হতে পারে, তাই ভেবে রাজা 
দুশ্চ্তাগ্রস্থ হয়ে পড়লেন । তিনি ব্রাহ্মণদেরকে ডাকলেন, স্বপ্নের অর্থ করার জন্য । 
এমন একটা সুযে।গ পেয়ে ব্রাহ্মণরা তো মহাখুশি । তার৷ সবাই মিলে যুক্তি করে 
রাজাকে বললো, “মহারাজ, আমাদের যুবরাজের সামনে ঘোর বিপদের দিন অপেক্ষা 
করছে। যুদ্ধে কী যে হয়, বল! যায় না।” 


ব্রাহ্মণদের কথা শুনে তীর প্রাণ উড়ে যাবার মত অবস্থা হলো । তিনি ব্রা্ষণদেরকে 
অনুরেধ করতে লাগলেন কিভাবে এই ঘোর বিপদ থেকে রক্ষা পাওয়া যায় তার 
উপায় বলে দিতে । তখন ব্রাহ্মণেরা সবাই লুযোগ বুঝে রাজাকে বললো, “মহারাজ, 
এই বিপদ থেকে উদ্ধার পাওয়ার একটাই উপায় আছে, তা হলো আপনার পুত্রবধূ 
রাজকুমারী মনরিকে বলি দিতে হবে । তা না হলে ধুদ্ধে রাজকুমারের কী যে হয়, 
বলা যায় না।” রাজা তাদের এই কথা শুনে ভয়ে আঁতকে উঠলেন । না না তার পক্ষে 
এ কাজ কখনোই সম্ভব হতে পারে না! 

দুষ্ট ব্রাম্মণেরা রাজাকে অনেক বুঝালো, কিন্তু রাজা নীরব হয়ে রইলেন। 
ক্রমে এই কথা রাজবাড়িতে ছড়িয়ে পড়লো এবং রাজকুমারী মনরির কানেও গেল। 
দুষ্ট ব্রাহ্মণদের এই সমস্ত কার্যকলাপ দেখে রাজকুমারী মনরির মনটা আরও বেশি 
খারাপ হয়ে গেল। সে গভীর দুঃখের সাথে মর্ত্যভূমি ছেড়ে স্বর্গে যাওয়ার কথা চিন্তা 
করতে লাগলো । তারপর একদিন মর্ত্যের মায়া কাটিয়ে স্বর্ণে যাওয়ার জন্য সে 
প্রস্তুত হলো। কিন্তু বেচারীর মনটা ছেলের জন্য তখনও খুবই কাতর ছিল। অনেক 
দুঃখের সাথে সে ছেলেকে দুধ খাইয়ে দোলনায় ঘুম পাড়ালো ৷ ছেলে হয়তো ঘুম 
থেকে জেগে তাকে খুঁজবে, একথা ভেবে তার দু'চোখ বেয়ে জল ঝরতে লাগলো । 
সে ছেলের জন্য একটা বোতলে দুধ রেখে ছেলেটার পাশে রেখে দিল। তারপর 
ঘুমন্ত ছেলেটার মুখে আদর করে শেষ বারের মত চুমু দিয়ে ডানা মেলে স্বর্গে রওনা 
হলো। যেতে যেতে তার মনটা বার বার পৃথিবীতে ফিরে আসার জন্য আকুল ব্যাকুল 
করতে লাগলো । ছেলের কথা ভেবে তার মনটা সারাপথে কীদতেছিল, আর 
ডানাগুলি দুঃখের ভারে পৃথিবীতে নেমে আসতে চাইছিল । তবু এক সময় উড়তে 
উড়তে সে অনেক দূরে চলে গেল । হঠাৎ এক সময় বহু দূরে একটা ঘুঘু পাখি 
ডেকে উঠলে। ৷ আর থুঘুর বিষণ্ন ডাকটা কানে আসতেই, তার মনে হলো, তার 
ছেলেটা বুঝি তার জন্য কাদছে। 

মনরি আর থাকতে পারলে। না। সে তাড়াতাড়ি আবার পৃথিবীতে ফিরে 
এলো । এসে দেখে তার ছেলেটি তখনও অঘোরে ঘবুমোচ্ছে। তব্‌ মনরি ছেলেকে 
ঘুম থেকে তুলে আর একবার দুধ খাওয়ালো । তারপর ছেলেটা যখন আবার ঘুমিয়ে 
পড়লে, তখন মনরির অতীতের অনেক কথা, অনেক স্মৃতি মনে পড়তে লাগলো। 
সে ভাবলো, তার স্বামী যদি যুদ্ধে জয়ী হয়ে বাড়িতে ফিরেন, হয়তো তখন তিনি 
তাকে খুঁজবেন। এই কথা ভাবতেই তার দু'চোখ বেয়ে কয়েক ফৌটা জল মাটিতে 
পড়লো । এই সময় তার হঠাৎ একজন ধর্মপরায়ণ খষির কথা মনে পড়ে গেল। এ 
খাষি গভীর অরণ্যে বাস করেন। তিনি মনরিকে খুব স্নেহও করেন । তার কথা মনে 
হতেই মনরি ডানা মেলে তার কাছে উড়ে গেল। সে খষির কাছে সব কথা খুলে 
বললো । তারপর নিজের বাম হাতের অস্গুরীটি খুলে খাষির হাতে দিয়ে বললো, 
'ঝষিবর, আমার স্বামী যদি কোনদিন আমাকে খুঁজতে খুঁজতে আপনার এখানে 
আসেন, তবে আপনি তাকে আমার স্মৃতি স্বরূপ এই অঙ্গুরীটি দেবেন। আর বলবেন, 
তিনি যেন আম|কে আনতে স্বর্গে যান।” 

এই কথা বলার পর মনরি স্বর্গে কিভাবে যাওয়া যায়, সে কথা বলল। পৃথিবী 
থেকে স্বর্গে যেতে হলে মাঝে একটা বিরাট সীমাহীন সমুদ্র পড়বে । সমুদ্রের 
মাঝখানে একটা নির্জন দ্বীপ আছে; প্রথমে সেই দ্বীপে যেতে হবে । তারপর এ 
দ্বীপটি থেকে উড়ে স্বর্গে যেতে হবে। পৃথিবী থেকে এ দ্বীপটির মাঝে একটা ভয়ঙ্কর 
সমুদ্রের স্রোত আছে। এখানে জল এত উত্তপ্ত যে, যে কেউ এ স্রোতে পড়লে, সাথে 
সাথে পুড়ে ছাই হয়ে যাবে । তবে এঁ দ্বীপে যাওয়ার একটাই পথ আছে, সেটা হল- 
সেই উত্তপ্ত সমন্ধে একট। বিরাট নাগরাজ৷ বাস করে । সেই নাগরাজা এত বিরাট 
এবং লম্বা যে তার মাথাটা পৃথিবীতে রাখলে লেজটা এ দ্বীপে গিয়ে শেষ হবে । 


সকালের দিকে নাগের লেজটা পৃথিবীর দিকে পানিতে ভেসে থাকে । দুপুরে 
এ লেজটা পানিতে ডুবে যায় এবং দেহের মধ্যভাগটা পর্বতের মত করে সমুদ্বের 
বুকে ভাসে । বিকালে এ মধ্যভাগটাও পানিতে ডুবে যায়, শুধু মাথার দিকটা পানিতে 
ভাসতে থাকে । স্বর্গে যেতে হলে এ নাগের পিঠের উপর দিয়ে প্রথমে এ নির্জন 
দ্বীপে যেতে হবে এবং পরে সেখান থেকে উড়ে যে কোন উপায়ে স্বর্গে যেতে হবে । 
এই কথাগুলি বলাব পরে মনরি খধির কাছে বিলায় নিয়ে ডানা মেলে স্বর্গে উড়ে 
গেল । 

এদিকে স্বর্গে তার অবর্তমানে সবাই তার জন্য; অত্যন্ত চিন্তিত ছিল । বিশেষ 
করে তার বোনেরা তার জন্য মাঝে মাঝে তখনও কীদতো এবং তার বাবা কিভাবে 
তাকে পৃথিবী থেকে স্বর্গে ফিরিয়ে আনা যায়, সে কথা ভাবছিলেন। 

এমনি সময়ে মনরি স্বর্গে পৌছে গেল । তাতে সবাই আবার খুশি হয়ে 
উঠলে। ৷ তার বোনেরা তাকে ফিরে পাওয়ার আনন্দে বুকে জড়িয়ে ধরলে| 

কিন্তু তার বাবা তেমন খুশি হলেন না, তিনি নাকি মনরির শরীর থেকে 
মনুষ্যের গন্ধ পাচ্ছিলেন । আর তা তীর সহ্য হচ্ছিল না। তিনি তার দাসদাসীদেরকে 
ডেকে মনরিকে স্নান করাবার আদেশ দিলেন। তার আদেশ পেয়ে হাজার হাজার দাস 
দাসী রাজবাড়ির নিকটস্থ পুকুর থেকে কলসকে কলস জল এনে দিনের পর দিন 
মনরির মাথায় ঢালতে লাগলো । এভাবে চললে৷ দু'সপ্তাহ, তবু থামাথ।মির লক্ষণ 
নেই। 

এমনি সময় শক্র জয় করে তার স্বামী দেশে ফিরে আসলেন । কিন্তু দেশে 
ফিরে এসে স্ত্রীকে দেখতে না পেয়ে তিনি পাগলের মত হয়ে গেলেন । যুদ্ধ জয়ের 
সব আনন্দ তার মাটি হয়ে গেল। তিনি দেশ থেকে দেশাস্তরে স্ত্রীকে বুজতে 

লাগলেন। দিন যায়, রাত যায়, আবার দিন আসে । তবু তার খোজা শেষ হয় না। 
খুঁজতে খুঁজতে একদিন তিনি সেই খষির কাছে পৌছলেন। খষি তাকে সব কথা 
খুলে বললেন এবং মনরির দেওয়া অঙ্গুরীটি তকে দিলেন । পরদিন খষির কাছে 
বিদায় নিয়ে রাজকুমার সা-থ-নু হাটতে হাটতে অনেক বন-বাদাড় পেড়িয়ে স্বর্গ 
সমুদ্রে পৌছলেন। সেখানে পৌছে তিনি রাজকুমারী মনরির কথামত বিরাট 
নাগরাজাকে দেখতে পেলেন এবং সাহসের সাথে নাগরাজার পিঠের উপর দিয়ে 
উত্তপ্ত সমুদ্র পাড়ি দিতে লাগলেন। তখন সমুদ্রে ঝড়-ঝঞ্চা এত প্রচ্ড ছিল যে, 
অনেক সময় উত্তপ্ত সমুদ্বের ঢেউ এবং বাতাসের ধাক্কায় সমুদ্রে পড়তে পড়তে 
একটুর জন্য তিনি রক্ষা পেয়েছিলেন। পরে, অনেক দুঃখ কষ্টের পর, সঙ্ধ/ার সময় 
তিনি নির্জন দ্বীপে পৌছেন। তীর দ্বীপে পৌছার সাথে সাথে নাগরাজা বিরাট দেহটি 
নিয়ে সমুপ্রের বকে প্রচন্ড আলোড়ন তুলে ডুব দিল। 


তখন চারিদিকে রাত্রি নামছে। ভীষণ ক্ষুধা এবং পথ চলার কষ্টে তিনি 
সীমাহীন ক্লান্তি নিয়ে একটি গভীর অরণ্যের একটা বিরাট গাছের নীচে ঘুমিয়ে 
পড়লেন। কিছুক্ষণ পরে রাত নামলো । গভীর রাতে দু'টি পাখির কথাবার্তীয় তার ঘ্বম 
ভাঙলো । যে গাছের নীচে তিনি ঘুমিয়ে ছিলেন, সেই গাছে দুইটি বিরাট আকারের 
পক্ষী থাকতো । পক্ষীরাণী তখন পক্ষীরাজাকে বলছিল, “আচ্ছা, আজ তো অনেক 
ঘোরাঘুরি করে আহার জোটালাম। কাল কি হবে বলতো?” পক্ষীরাজ পক্ষীরাণীর এই 
কথা শুনে বললো, “গিন্নী, কালকের জন্য চিন্তা করো না। আগামীকাল স্বর্গরাজা 
ডো-মা-রায়ের ওখানে খুব একটি বড় ভোজ হচ্ছে। কাল আমরা ওখানে অনেক 
খানাপিনা পাবো ।” তখন পক্ষীরাণী অবাক হয়ে প্রশ্ন করলো, “হঠাৎ স্বর্গরাজ্যে এত 
বড় ভোজের কারণ কি?” 


পক্ষীরাজ বললো, “সে অনেক কথা গিন্নী, আজ রাতে বলে ফুরানো যাবে 
না। তুমি আজ বরঞ্চ ঘুমাও, আমি কাল তোমাকে সেকথা বলবো ।” এই কথা শুনে 
পক্ষীরাণীর কৌতৃহল আরও বেড়ে গেল। সে স্বর্গভোজের কারণ শুনানোর জন্য 
পক্ষমীরাজকে আবদার করতে লাগলো । শেষ পর্যন্ত পক্ষীরাজ পক্ষীরাণীর আবদারে 
আর টিকতে না পেরে স্বর্গরাজ্যের ভোজের কারণ বললো, “গিন্ী, স্বর্ণরাজার সাতটি 
মেয়ে আছে। তাদের মধ্যে সব চেয়ে ছোটটার নাম হলো মনরি। এ মেয়েটি 
কিছুদিন আগে মর্তের এক রাজকুমারকে বিয়ে করেছে। তারপর আবার স্বর্গে ফিরে 
গেছে। আগ।মীকাল তাকে আনুষ্ঠ।নিকভাবে স্নান করিয়ে আবার স্বর্গরাজ্যের অধিবাসী 
করা হবে। এই কারণে আগামীকাল স্বর্গরাজা একটা বড় ভোজের আয়োজন 

করেছেন ।” এইটুকু পর্বস্ত আলোচনা হওয়ার পর, পক্ষীরাজ এবং পক্ষীরাণী দু'জনে 
ঘুমিয়ে পড়লো । 

তারা যখন একথাগুলি বলাবলি করছিল, তখন সেই গাছের নীচে রাজকুমার 
সা-থ-নু আগ্রহের সাথে কথাগুলি শুনছিলেন। এরপর পাখি দু'টি যখন এই কথা 
বার্তার পরে ঘ্বুমিয়ে পড়লো, তখন রাজকুমার মন্ত্র বলে নিজেকে একটি ছোট্ট 
পিপীলিকা বানিয়ে ফেললেন । তারপর তিনি গাছে উঠে পক্ষী রাণীর একটি পাখার 
নীচে ঢুকে প্রভাতের জন্য অপেক্ষা করতে লাগলেন। পরদিন ভোর হলে পক্ষীরাজ 
এবং পক্ষীরাণী ডান৷ মেলে স্বর্গে রওনা হলো । তাদের সাথে পিণীলিকার বেশে 
পক্ষীরাণীর ডানায় ভর করে রাজকুমারও স্বর্গে উড়ে চললেন। অনেক্ষণ সমুদ্রের উপর 
দিয়ে উড়ার পর, পক্ষীরাণী পক্ষীরাজাকে বললো “ওগো, আজ আমার শরীরটা এত 
ভারী ভারী লাগছে কেন বুঝতে পারছি না । মনে হয়, কোন প্রাণী আমার শরীরের 
উপর ভর করে আছে। ফেলে দেব নাকি?” তার একথা শুনে রাজকুমারের চোখ 
আতঙ্কে বিস্ফোরিত হয়ে উঠলে। ৷ কারণ নীচ থেকে তখনও সমুদ্রের প্রচন্ড গর্জন 
শোনা ঝাচ্ছিল। রাজকুমার উত্কঠঠার সাথে পক্ষীরাজ কি বলে শুনে রইলেন। 
পক্ষীরাণীর কথা শুনে পক্ষীরাজ বললো, “গিনী, ডানাটানা বেশি ঝাপটিও না । তাতে 
তোমার সাথে কোন জীব থাকলে সনুপ্রে পড়ে মারা যাবে । তার চাইতে তোমার যে 
ডানাটা ভারী মনে হচ্ছে, ওটা আমার একটা ডানার উপর রাখো । কোন জীব থাকলে 
সেটা বেঁচে যাবে । তাতে আমাদের পুণ্য হবে ।” পক্ষীরাণী পক্ষীরাজার কথা মত 
তাই করলো । তারপর তারা দু'জনে একসাথে স্বর্গে উড়ে চললে। । আর তাদের 
সাথে রাজকুমারও পিপীলিকার বেশে নিরাপদে স্বর্গে উড়ে চললেন। উড়তে উড্ভতে 
পাখি দুট স্বর্গরাজার পুকুরটির কাছে বিরাট একটা তাল গাছের নীচে নামলো । 
নেমেই দুজনে শ্বস্তির নিশ্বাস ছাড়লে! । 

এই ফীকে রাজকুমার চট্‌ করে পক্ষীরাণীর ডানা থেকে বেড়িয়ে ভূমিতে 
নেমে নিজের রূপ ধারণ করলেন। তিনি পক্ষীরাজকে তাকে বাচানোর জন্য 
আন্তরিকভাবে ধন্যবাদ জানালেন । পক্ষীরাজা তখন হেসে পক্ষীরাণীকে বললো, 
“দেখলেতো গিনী, আমি তখনই তোমাকে বলেছিলাম, তোমার সাথে হয়তো কেউ 
না কেউ আছে? এবার দেখলে তো?” 


এরপর তারা খুশি মনে দুজনে আহারের সন্ধানে বেরিয়ে পড়লো । তাদের 
দু'জনের চলে যাওয়ার পর রাজকুমার দেখে পুকুর পাড়ে আর এক অবাক কান্ড শুরু 
হয়েছে। স্বর্গের রাজবাড়ি থেকে একের পর এক অল্সরী এসে পুকুর থেকে 

কলসকে কলস জল নিয়ে চলে যাচ্ছে। ব্যাপারটা দেখে তিনি বৃঝতে পারলেন, 
নিশ্য় এ জল দিয়ে রাজকুমারী মনরিকে স্নান করানে। হচ্ছে। পুকুর পাড়ে অনেক 
মেয়ে এসে ধীরে ধীরে সবাই ফিরে যেতে লাগলো । কেবল একটি মাত্র মেয়ে 
পিছনে পড়ে রইল । এতক্ষণ রাজকুমার তালগাছের আড়াল থেকে এই দৃশ্য 
দেখছিলেন। এবার তিনি শেষ মেয়েটির কলসের উপর দূর থেকে মন্ত্রবাণ নিক্ষেপ 
করলেন । তাতে মেয়েটি কলসটিকে আর আলগাতে পারলো না। বেশ কয়েকবার 
কলসটিকে আলগানোর চেষ্টা করে মেয়েটি ব্যর্থ হলো। তারপর সে সাহায্যের 
আশায় চারিদিকে তাকাতে লাগলো । এমন সময় তার নজর পড়লো রাজকুমারের 
উপর । সে রাজকুমারের কাছে সাহায্য চাইল । 


তখন রাজকুমার সুযোগ বুঝে তাকে কলসটি কাধে তুলে দেওয়ার সময় 
মনরির দেওয়া তার বাম হাতের অঙ্গুরীটি কলসটির ভিতর ফেলে দিয়ে মনে মনে 
বললেন, “মনরি যদি সত্যিকারভাবে এখনও মনে গ্রাণে আমার স্ত্রী হয়ে থাকে, তবে 
এই অঙ্গুরীটি যেন তার হাতে অবশ্যই পড়ে ।” এরপর মেয়েটি রাজবাড়িতে চলে 
গেলে রাজকুমার ধনরির জন্য অপেক্ষা করতে লাগলেন। এদিকে রাজবাড়িতে 
পৌছে সেই মেয়েটি যেই মনরির মাথায় জল ঢাললো, অমনি কলসটির ভিতর 
থেকে অঙ্ুরীটি টুপ্‌ করে মনরির হাতের উপর পড়লে|। 


অঙ্গুরীটি দেখার সাথে সাথে সে চিনতে পারলে।, এ তার বাম হাতের 
অনামিকার অঙ্গুরী । এই অঙ্গুরীটি সে খামীকে দেওয়ার জন্য ঝষির কাছে দিয়ে 
এসেছিল । তার মনে হলো, তার স্বামী নিশ্চয় এতদিনে তাকে খুঁজতে স্বর্ণে এসে 
পৌছেছেন। 


একথা ভাবতেই রাজকুমারীর মন আনন্দে নেচে উঠলো । সে দাসীদেরকে 
বললো, “তোমরা জল ঢালা বন্ধ করো, আমার শীত করছে।” এরপর সে 
বোনদেরকে গিয়ে সব কথা খুলে বললো, বোনেরাতো সব কথা শুনে বেজায় খুশি । 
তারা গিয়ে সব কথা তাদের বাবাকে বললো । 


তাদের বাবা সব কথা শুনে বললেন, “ঠিক আছে, আমার মেয়ে জামাই 
আমার মেয়ের উপযুক্ত কিনা, আগে তা পরীক্ষা করতে হবে। যদি তিনি আমার 
পরীক্ষাগুলিতে টিকে যান, তবেই আমি তার হাতে মেয়েকে তুলে দেবো । আর যদি 
তিনি আমার পরীক্ষাগুলিতে টিকতে না পারেন, তবে তাকে টুকরো টুকরো করে 
কেটে ফেলা হবে ।” স্বর্গের রাজার এই সিদ্ধান্তের কথা শুনে মনরি এবং তার 

বোনেরা দুশ্চন্তাপ্রস্ত হয়ে পড়লো । সবাই মনরিকে কিভাবে সাহায্য করা যায়, তাই 
চিন্তা করতে লাগলো । 


এদিকে রাজকুমার পুকুর পাড়ে বসে কিভাবে স্বর্ণের রাজপ্রসাদে প্রবেশ করা 
যায়, সেকথা যখন ভাবছিলেন, তখন স্বর্গরাজার মেয়েরা আনন্দে হৈ চৈ করতে 
করতে তার কাছে এলো এবং তাকে আদর করে রাজবাড়িতে নিয়ে গেল । সেখানে 
রাজা তাকে যথেষ্ট আদর আপ্যায়ন করার পর বললেন, “কুমার, আপনি যদি আমার 
মেয়ে মনরিকে পেতে চান, তবে আপনাকে বেশ কিছু কঠিন পরীক্ষায় উত্তীর্ণ হতে 
হবে। যদি আপনি সেই সব পরীক্ষায় উত্তীর্ণ হতে পারেন, তবেই আপনি তাকে 
পাবেন। আর যদি না পারেন, তবে আপনাকে টুকরে৷ টুকরো করে কেটে ফেলা 
হবে। এখন ভেবে দেখুন, আপনি কি পরীক্ষায় নামবেন, নাকি বাড়িতে ফিরে 
যাবেন?” রাজকুমার অনেক ভাবার পরে পরীক্ষায় নামতে রাজি হলেন। 


নির্দিষ্ট একটি দিন ঠিক করা হলো পরীক্ষার জন্য । প্রথম পরীক্ষাটি হলো 
একটি দেওয়ালের তক্তাতে সাতটি ছিদ্র করা হবে। এ সাতটি ছিন্দে স্বর্গ রাজার 
সাতটি মেয়ে তাদের বাম হাতের সাতটি কড়ে আন্গুল ঢুকাবে । তখন রাজকুমারকে 
সেই সাতটি কড়ে আঙ্গুল থেকে যেটি তার স্ত্রী মনরির সেটি বেছে নিতে হবে । 


এই কথা শুনে রাজকুমার মহা দুর্ভাবনায় পড়ে গেলেন। তিনি ভেবে কুল 
পেলেন না, কিভাবে সাতটি আঙ্গুল থেকে নিজের স্ত্রীর আঙ্গুলটি বেছে নেবেন? তিনি 
যখন এই নিয়ে দুশ্চিন্তায় ছিলেন, তখন একদিন রাজকুমারী মনরি চুপি চুপি তার 
কাছে এনে তাতে বললো, “প্রিয়তম, আমি একটা উপায় বের করছি।” 


“কি উপায়?” রাজকুমার আগ্রহের সাথে প্রশ্ন করলেন? 


পাঠাবো । এ মাছিটি তোমার চারিদিকে উড্ভবে। এক সময় উড়তে উড়তে যে 
আঙ্গুলে বসবে, তুমি বুঝবে এটিই আমার আশ্গুল।” রাজকুমারকে এই পরমর্শ 
দেওয়ার পর রাজকুমারী অন্তঃপুরে চলে গেল। 

নির্দিষ্ট দিনে সবাই আগ্রহের সাথে রাজকুমারের প্রথম পরীক্ষাটি দেখতে 
লাগলো । একটি দেওয়ালের অন্তরালে থেকে সাতটি বোন সাতটি তক্তার ছিদ্রে 
সাতটি আঙ্গুল ঢুকালো । তক্তার অপর দিকে স্বর্গরাজ ডো-মা-রায়, রাজকুমার 
সা-থ-নু এবং অন্যান্য দর্শকেরা দীড়াল । এই সময় একটা মাছি এসে রাজকুমারের 
চারিদিকে উড়তে লাগলো । এক সময় উড়তে উড়তে এটি সবার অগোচরে 


উপজাতীয় রূপকথা লোককাহিনী এবং কিংবদন্তি ৪ ২৪ 


রাজকুমারী মনরির আঙ্গুলে বসলো। রাজকুমার তখন মনরির আঙ্গুলটি চিনতে 
পারলেন। তিনি সবার সামনে এঁ আঙ্গুলটি ধরলেন। তার এ কৃতকার্যতা দেখে 
উপস্থিত সবাই অবাক হয়ে গেল। 

এরপর স্বর্গরাজা রাজকুমারকে দ্বিতীয় পরীক্ষায় উত্তীর্ণ হতে বললেন । দ্বিতীয় 
পরীক্ষ।টি হলো, স্বর্গরাজার সাতটি মেয়ে একই রকমের পোশাক পরে আকাশে 
উড়বে । তখন কোন্টি রাজকন্যা মনরি তা রাজকুমারকে চিনিয়ে দিতে হবে। এই 
পরীক্ষা ছিল বাস্তবিকই খুবই কঠিন। কারণ পূর্বেই বলেছি, সাতটি বোন ছিল একই 
রকমের । রাজকুমার এবার মহা দুর্ভাবনায় পড়ে গেলেন। কিভাবে রাজকুমারী 
মনরিকে আকাশে উড়ার সময় চেনা যাবে? একথা যখন তিনি ভাবছিলেন, তখন 
রাজকুমারী মনরি তার স্বামীর কাছে এসে বললো, “প্রিয়তম, এ বিষয়ে খুব বেশি 
দুশ্চিন্তা করো না। আকাশে উড়ার সময় আমি আমার বোনদের কাছ থেকে একটু 
আলাদা করে উড়বো। আর ওরা যদি বেশি উপরে উড়ে, আমি তখন ওদের নীচে 
আলাদা হয়ে উড্ভবে। ৷ এ থেকে তুমি সহজেই আমাকে চিনে নিতে পারবে । তাছাড়া 
আকাশে উড়ার সময়, আমি আমার ওড়নাটা ওদের চাইতে একটু বেশি ছেড়ে দেব 
এবং আমার লুঙ্গির আঁচলও ওদের চাইতে বেশি লম্বা হয়ে বাতাসে উড্ভবে।” 
রাজকৃমারী মনরির কথা শুনে রাজকুমার দুশ্চিন্তামুক্ত হলেন। 

নির্দিষ্ট দিনে যখন পরীক্ষা শুরু হলো, তখন সাত বোন খুব সুন্দর পোশাক 
পরিচ্ছদ পরে আকাশে উড়তে লাগলো । তখন তাদেরকে খুব সুন্দর দেখাচ্ছিল । 
তারা প্রথমে নীচে দিয়ে উড়লো, তারপর এক সময় উড়তে উড়তে অনেক উপরে 
উঠলে। | তখন তাদেরকে চেনা বাশ্ুবিকই দুঃসাধ্য ব্যাপার। স্বয়ং রাজাও বলতে 
পারবেন না, কে বড়, কে ছোট? স্বর্গের সবাই এই অভূতপূর্ব দৃশ্য উপভোগ করতে 
লাগলো । এক সময় রাজকমারের পরীক্ষা দেবার পালা এলো। রাজা তখন 
রাজকুমারকে জিজ্ঞেস করলেন, “কুমার, এখন বলেন, কোনটা মনরি?” এই সময় 
উপস্থিত সবাই উৎ্ক্িত হৃদয়ে রাজকুমারের দিকে তাকাল । রাজকুমার দূরে 
তাকিয়ে নির্থিধায় মনরির দিকে অঙ্গুলি নির্দেশ করে বললেন “ওই-ই আমার স্ত্রী 
মনরি। সে সাতবোনের মধ্যে সবার নীচ দিয়ে উড়ছে । আর তার ওড়নাটাও অন্যদের 
চাইতে বেশি লম্বা হয়ে বাতাসে উড়ছে ।” 


সবাই রুদ্বশ্বাসে কল।ফলের জন্য অপেক্ষা করতে লাগলো । সাতবোন যখন 
নীচে নেমে এলো, তখন দেখা গেল সত্যিই রাজকুমার মনরির দিকে আঙ্গুল নির্দেশ 
করেছিলেন। রাজকুমারের মাথার উপর দিয়ে চক্র দিতে দিতে স্বর্গরাজ্যের সাত 

কন্যা নীচে নেমে এলে রাজকুমার হাত ঝডিয়ে মনরিকে ভূমিতে নামালেন। তখন 
চারিদিকে দর্শকদের মধ্যে আনন্দের কলরোল পড়ে গেল। রাজাও মনে মনে খুব 
খুশি হলেন। এরপর তিনি রাজকুমারকে বললেন, “কুমার, আমি আর আপনাকে 
পরীক্ষা করবো না। আপনি আমার পরীক্ষাগ্ডলিতে উত্তীর্ণ হয়েছেন ! এবার আপনি 
নিজে একট! পরীক্ষ। দেখান ।” 


তখন রাজকুমার রাজাকে বললেন, “রাজন, আপনার মেয়েরা আবার আকাশে 
উড়ক। আমি তাদের মধ্যে আমার স্ত্রী মনরিকে লক্ষ্য করে এমনভাবে তীর ছুড়ে 
ভূমিতে নামাবে, তীরগুলি তার কাপড়ে লাগবে । কিন্তু তার দেহে বিদ্ধ হবে না।” 
রাজকুমারের কথা মত আবার সাত বোন আকাশে ওড়া শুরু করলো । রাজকুমার ধনু 
নিয়ে তৈরি হলেন। তারপর সাবধানে মনরিকে লক্ষ্য করে একের পর এক সাতটি 
তীর ছুভলেন। সবাই কুদ্বশ্বাসে দেখতে লাগলো, কি হয়? কি হয়? 


এমন সময় রাজকুমারী মনরি সাতটি তীরের উপর ভাসতে ভাসতে ভূমিতে 
নেমে এলো । তাই দেখে স্বর্গের সবাই আনন্দিত হয়ে পড়লো । যেহেতু স্বর্গের 
সবাই তাকে অত্যন্ত ভালবাসতো, তারাও খুব খুশি হলো । 


রাজা নিজেও খুব খুশি হলেন, তিনি মহা ধুমধামের সাথে স্বর্গের নিয়ম 
অনুযায়ী আবার মনরির সাথে রাজকুমারের বিয়ে দিলেন। বিয়ের সে রাতে সমস্ত 
স্বর্গপুর আনন্দে উন্যুত্ত হয়ে উঠলো । রাজা তাদের বিয়ে উপলক্ষে তাদেরকে একটি 
নতুন রাজপ্রাসাদ দান করলেন । মর্ত্যের রাজকুমার এবং স্বর্গের রাজকুমারীর মনে 
তখন অনেক আনন্দ । অনেক দিন পরে তারা দু'জন দু'জনকে কিরে পেয়েছে । তাই 
তাদের মন আকুল ব্যাকুল করছিল । তারা সারারাত কথা বলতে বলতে শেষ রাতে 
গভীর ঘুমে অচেতন হয়ে পড়লো । এমন সময় রাজা তার প্রহরীদরকে ডেকে 
আদেশ করলেন, “রাজকুমারী মনরি এবং তার স্বামীকে নতুন রাজপুরীটিসহ 
পৃথিবীতে রেখে এসো ।” 


রাজার আদেশ পেয়ে তার সৈন্যেরা রাজকুমারী মনরি এবং রাজকুমার 
“সা-থ-নু' কে নুতন রাজবাড়িটিসহ পৃথিবীতে রেখে এলো । রাজকুমারী মনরি এবং 
রাজকুমার দুজনেই ঘুমে অচেতন থাকায়, কেউই রতের এ ঘটনাটি জানলো না। 


পরদিন মোরগের ডাকে তাদের ঘুম ভাঙ্গলো । সকাল বেলা ঘুম থেকে 
জেগে নিজেদেরকে আবার পৃথিবীতে দেখে তারা অবাক হয়ে গেল। 

এরপর সকালে খাদ্য পানীয় কিছু গ্রহণের পর তারা ছেলেকে খুঁজতে 
বেরুল। অনেক্ষণ খুঁজতে খুজতে তারা পুরনো রাজবাড়িটা খুঁজে বের করলো । কিন্তু 
বাড়িটার চেহারা দেখে তারা দু'জনেই খুব অবাক হলো । কারণ তারা যখন মাত্র 
সেদিন বাড়িটাকে ফেলে স্বর্গে গিয়েছিল, তখন বাড়িটা ছিল একেবারেই নৃতন, 
ঝক্ঝকে, টকটকে । আর এখন তাদের সামনে যে ঝ|ড়িট। পড়ে রয়েছে সেটা একটা 
জীর্ণ শীর্ণ পুরাতন রাজবাড়ি । যাই হোক, তারা বুড়ো রাজাকে খুঁজতে গেল। কিন্তু 
দ্বাররক্ষীরা তো তাদের প্রশ্ন শুনে অবাক। তারা বললো, “আপনারা যেই রাজার কথা 
বলছেন, তিনি তো প্রায় একশ বছর হয়েছে মারা গেছেন। এই কথা শুনে তারা 
দু'জনে অবাক হয়ে দ্বাররক্ষীদের কাছে নিজেদের পরিচয় দান করলেন। তাদের কথা 
শুনে এবার রাজবাড়ির দ্বাররক্ষীদের অবাক হবার পালা । 

তারা বললে৷, “আপনারা প্রায় একশ বনহুর আগে মর্ত্যভূমি ছেড়ে স্বর্গে 
গেছেন। অথচ আপনারা এখনও দিবিবই বুবক যুবতীর মতই আছেন। আর এদিকে 
আপনাদের ছেলে, মানে আমাদের রাজা একশ বছরের রুড়ো লোক হয়েছেন ।” 

রাজকুমার এবং মনরি এবার তাদের ছেলেকে দেখতে গেলেন। ছেলেকে 
দেখে তাদের চক্ষু ছানাবড়া । কোথায় তাদের সামনে দু"মাসের একট। শিশু দেখা 
দেবে তা নয়, হাজির হলো একেবারে একজন থুরথুরে বুড়ো; চুলগুলি সব সাদা হয়ে 
গেছে, দাতগুলি সব পড়ে গেছে, আর চোখ দিয়ে ভাল দেখতে পায় না। তালের 
বুড়োছেলে তাদের কথা শুনে পথ হাতড়াতে হাতড়াতে তাদের সামনে এলো । তারা 
তাদের ছেলের এ দুরবস্থ। দেখে কি করবে ভেবে কুল পেল না । রাজকুম।রী মনরি 
তাড়াতাড়ি তার বুড়ো ছেলেকে কোলে নিতেই ছেলেটি আবার আগের মত দু'মাসের 
ছোট্ট শিশুতে পরিণত হলো আর সে তার মায়ের দুধ খেতে লাগলো । 

উপস্থিত সবাই এই দৃশ্য দেখে একেবারে অবাক। তারা স্বপ্ন দেখছে, না 
জেগে আছে বুঝতে পারল না। পরে রাজকুমারী মনরি এবং রাজকুমার “সা-থ-নু'র 
কাছে সব কথা শুনলো এবং বূঝতে পারলো,, স্বর্গের একদিন সমান পৃথিবীতে একশ' 
বছর। 

পৃথিবীতে ফেরার পর মনরি আগের চেয়ে আরও বেশি করে বৌদ্ধধর্মের 
প্রতি অনুরাগী হলে| ৷ সে শুধু এ জনেই নয়, অতীতেও জন জনে! সে বরাবরই 
বৌদ্ধধর্মের প্রতি অনুরাগী ছিল এবং রাজকুমার 'সা-থ-নু" সব সময় তার স্বামী 
ছিলেন। একবার এক জন্মে হয়েছিল কি, কী কারণে সে স্বামীর উপর রেগে গিয়ে 

ভগবান বুদ্ধের কাছে প্রার্থনা করলো, “প্রভু, জন্মে জন্মে যেন আমি এরকম স্বামী আর 
না পাই।” তার এই প্রার্থনা শুনে তাদের চাকরটি খুবই আহত হলো । কারণ সে তার 
মনিবকে এ প্রার্থনা করছিল, তখন সে মনিব এবং তার জন্য খাবার নিয়ে খেতে 
যাচ্ছিল । সে সেখানে কিছুক্ষণ অপেক্ষা করলো । তারপর মনরি যখন সেখান থেকে 
চলে গেল, সে তার খাবারগুলি দু'ভাগ করলো । একভাগ সে মনিবের জন্য রেখে 
নিজের ভাগটা তগবান বুদ্ধকে দান করে বললো, “প্রভু আমি যেন জন্মে জন্মে আমার 
মনিব এবং তীর স্ত্রীকে স্বামী-স্ত্রী হিসেবে পায় । আর আমিই যেন জন্মে জন্মে তাদের 
মিলনের কারণ হই।” 


ক্ষুধার্ত উপাসকের এই দান সম্ভবত ভগবান বুদ্ধ সানন্দে গ্রহণ করেছিলেন । 
তাই জন্মে জন্মে সে তার প্রিয় মনিব এবং মনিবের স্ত্রীর মধ্যে মিলনের কারণ 
হিসেবে জন্ম নিয়েছে । 


এই জন্মে মনরি যখন স্বর্গরাজ ডো-মা-রায়ের কন্যা হয়ে জন্মালো, আর 
সা-থ-নু হলো মত্যের রাজকুমার, তখন সে তার প্রিয় মনিব এবং মনিরের স্ত্রীর 
মধ্যে মিলনের কারণ হয়ে শিকারি হয়ে জন্মালো । 


৩ ৬৮. ৪৮ ৮. ৬ -ত ৮ -: ২ ২২ 
1এই জনপ্রিয় রূপকথাটি মারমা সমাজে “মনরি-ওয়ে" নামে এখনও চলিত 
রয়েছে । আলোচ্য রপকথাৰ কাহিনীটি বণনা করেছেন মাস্যাং ঞ ।/ 

চাক রূপকথা 


আউক পধুং মাং 
(অজগর রাজ পধুং মাং) 
| মংমং চাক 


অনেক আগে একটি গ্রামে একটি পরমা সুন্দরী মেয়ে ছিল। তাই গ্রামের 
লোকেরা সবাই তাকে 'কানাংমা' বা সুন্দরী বলে বলে ডাকতো । অনেকে আবার 
তার সরলতা এবং আন্তরিকতার জন্য তাকে ভাগ্যলম্মী বলেও ডাকতো । কিন্তু 
তাকে ভাগ্যলক্ষ্মী ডাকলে কি হবে, আসলে ভাগ্য তার প্রতি খুব একটা প্রসন্ন ছিল 
না। সংসারে সে ছিল একা এবং তিন কূলে আত্মীয়-স্বজন বলতে তার কেউ ছিল 
না। 

আত্মায়-খ্বজন না থাকলেও তার রূপ, গুণ এবং সরলতার কথা কাছে-পিছের 
দশ গ্রামের লোকেরা জানতো | আর তাই অনেক যুবক তার রূপে মুগ্ধ হয়ে তার 
কাছে ছুটে এল। কিন্তু কাউকেই তার পছন্দ হলো না। কানাংমা তাই যেই একা 
সেই একাই রয়ে গেল। 

দিন তার এমনি ভাবেই হয়তো কেটে যেতো, যদি না তার জীবনে একজন 
নাগকুমারের আগমন ঘটতো । ব্যাপারটা হয়েছিল এই, সে যখন রাত্রে গভীর নিদ্রায় 
মগ্ন হতো, সেই সময় নিশীথ রাত্রে একজন নাগকুমার মনুষ্যের রূপ ধরে তার কাছে 
আসতো । সে এটাকে স্বপ্নের ব্যাপার মনে করতো । আর তাই নাগকুমার তার সাথে 
কয়েক রাত্রি সহবাস করে এবং এ'তে তার কুমারী জীবনে গর্ভের সূত্রপাত হয় । 

এরপর তার গর্ভ দিন দিন বাড়তে থাকলে লজ্জায় কানাংমা বাড়ি থেকে আর 
কোথাও বেরুতো না। কিনতু তার এই গর্ভের কথা বেশি দিন গোপন রইল না, শেষ 
পর্যন্ত গ্রামের লোকেরা সবাই ব্যাপারটা জেনে ফেললো; আর ছি! ছি! করতে 
লাগলো । তারপর একদিন সবাই মিলে তাকে গ্রাম থেকে তাড়িয়ে দিল । 

বেচারী কান।ংমা, এমনিতেই সে লজ্জায় আধমর| হয়ে রয়েছিল, এবার তাড়া 
খেয়ে সে গ্রাম ছেড়ে অনেক দূরে চলে গেল। 

তাদের গ্রামের পাশ দিয়ে একটি ছোট নদী ছিল। কানাংমা এই ছোট নদী বা 


রংছার উজানে গ্রাম থেকে অনেক দূরে একটি পাহাড়ের উপর একটা ছোট্ট কুঁড়ে 
ঘর বাধলো। 

সেখানে দিন দিন তার গর্ত বেড়ে যেতে লাগলো এবং নির্দিষ্ট দিনে সে সন্তান 
প্রসব করলো একসাথে ছয়টি । আর ছয়টি সন্তানই পুত্র সন্তান। বেচারী এতগুলি 
ছেলেকে কি খাইয়ে বড় করবে, তাই ভেবে মহা দুঃচিন্তায় পড়লো । হঠাৎ তার মনে 
পড়লো নদীতে ভেসে আসা অজগরের “শী' বা মলের কথা । অজগরদের রাজ্য ছিল 
তাদের গ্রাম থেকে অনেক দুরে নদীর উজানে । চারিদিকে পাহাড়, পর্বত, বন, জঙ্গল, 
খাদ্য প্রভৃতিতে পরিপূর্ণ । সেখান থেকে অজগরেরা প্রায় সময় এসেই মানুষদের 
গ্রামে হান। দিত এবং লোকজন েরে ফেলতো, আর তাদের রাজার জন্য খাদ্য 
হিসেবে লোকজন ধরে নিয়ে যেতো । কানাংমা তার ছেলেদের জন্য অনেক 
ভাবলো । কিন্তু শেষ পর্যন্ত বেচারীর কি আর করার আছে? সে নদীতে ভেসে আসা 
অজগরের মলের মত জিনিস বাড়িতে এনে প্রতিদিন তার ছেলেদেরকে খাওয়াতে 
লাগলো । ফলে ছেলেরা বড় হয়ে হলো বেশ স্বাস্থ্যবান এবং শক্তিশালী । আর তারা 
মাছ মাংসের চেয়েও অজগরের মলের মত জিনিস খেতে খুব ভালবাসতো ৷ এ 
বিষয়ে তারা মাঝে মাঝে মাকে প্রশ্ন করতো, “মা, তুমি আমাদেরকে কি খেতে 
দাও? সেটা খেতে আমাদের এত ভাল লাগে ।” কান|ংমা তাদের প্রশ্নের উত্তর দিতো 
না। ছেলের! মাঝে মাঝে গ্রামে বেড়াতে যেতো । সেখানে গ্রামের ছেলেরা কেউ 
তাদের সাথে শক্তিতে পারতে৷ না। তাই সবাই তাদেরকে অজগরের বাচ্চা বলে 
গালি দিতো, আর জীরজ সন্তান বলে ছি! ছি! করতো । কানাংমার ছেলের এ বিষয়ে 
কিছুই জানতো না। তাই সবাই তারা খুব অবাক হৃতা এই কথা ভেবে, কেন গ্রামের 
লোকেরা তাদেরকে দেখলে ছি! ছি! করে আর অজগরের বাচ্চা বলে গালি দেয়। 


তারা অনেকদিন পর তাদের মাকে এ বিষয়ে প্রশ্ন করলো। কিন্তু কানাংমা 
মনের দুখ মনে রেখে কোন উত্তর দিল না। শেষ পর্যন্ত ছয় ভাই মিলে একদিন 
তাদের মাকে তাদের প্রশ্নের উত্তর দেওয়ার জন্য খুব করে চেপে ধরলো । কেউ 
ধরলো তার হাত, কেউ টানাটানি শুরু করলে। তার চুল ধরে, কেউ ধরলো তার কান, 
এমনকি সকলের ছোটটা যে তখনও দুধ খায়, সে তার মার স্তন কামড়াতে লাগলো । 
ছেলেদের অত্যাচারে কানাংমা অস্থির হয়ে তাদেরকে সব কথা খুলে বললো । সব 
কথা শুনার পর তারা বললো, “মা, তুমি তাহলে এতদিন আমাদেরকে অজগরের মল 
খাইয়েছ? অজগরের মল বা “শী" যদি খেতে এত সুস্বাদু হয়, তবে অজগরের রাজা 
*“আউক পধুং_এর মাংস খেতে কতই না সুস্বাদু হবে।” এ বিষয়ে তারা ছয় ভাই 
পরামর্শ করতে লাগলো । 

কানাংমা তাদের এই ভয়ঙ্কর ইচ্ছার কথা শুনে ভয়ে শিহরে উঠলো । সে বার 
বার তার ছেলেদেরকে এই ইচ্ছা থেকে নিবৃত করতে চেষ্টা করতে লাগলো । 


কিন্তু কে শুনে কার কথা, উল্টো তারা ছয় ভাই নদীর তীরে বালুচরে গিয়ে 
তীর, ধনুক, বর্শা, দা, তলোয়ার প্রভৃতি অস্ত্র নিয়ে যুদ্ধ শিখতে লাগলো । 


এইভাবে দু'সপ্তাহ অভ্যাস করার পর, তারা 'আউক পুধুং মাং'-এর বিরুদ্ধে 
যুদ্ধের জন্য তৈরি হলো। আউক পধুং মাং-এর বিরুদ্ধে তাদের এই ছেলেমি দেখে 
গ্রামের লোকেরা হাসাহাসি করত। তারা বলাবলি করতে লাগলো, “কানাংমার 
ছেলেরা আউক পধুৎ মাং কে মারা তো দুরের কথা, ওর কাছেও যেতে পারবে না। 
তার আগেই লেজবিহীন লমুংটুরো ওদেরকে খেয়ে ফেলবে ।” ছয় ভাই কিন্তু তাদের 
টিট্কারিতে কান দিল না। তারা তাদের মায়ের কাছে পধুং মাং-এর রাজে; যাওয়ার 
পথ সম্বন্ধে জেনে নিল ৷ 

তাদের মা তাদেরকে পধুংমাং-এর কাছে যাওয়ার পথ চিনিয়ে দিয়ে বলল, 
“তোমাদেরকে সর্পর|জ্যে প্রথমে পধুং মাং-এর অজগর সৈন্যদের সাথে যুদ্ধ করতে 
হবে। যদি অজগর সৈন্যদেরকে তোমর! খতম করতে পার, তবে তোমর! পধুং 
মাং-এর গর্তের কাছে যেতে পারবে ।” পূর্বেই বলেছি অজগরদের রাজার নাম হলো 
“আউক পধুং মাং” । শব্দটার আক্ষরিক অর্থ হলো ঠাকুরদা অজগর রাজা" ! 


তার দেহটা ছিল বিরাট । অনায়াসে এর ভেতর একপাল হাতি দৌড়াদৌড়ি 
করতে পারে । গায়ের রঙটা ছিল চিক্চিকে কালো, আর তার কপালে 'জআমক' বা 
ফুলের চিহ্ন ছিল । পধুং-মাং ছিল রাগী, আলসে এবং পেটুক স্বভাবেরও; প্রায় সময় 
সে তার অজগর সৈন্যদেরকে মানুষদের গ্রামে পাঠাতো । আর এ অজগরগুলি তার 
জন্য লোক ধরে আনতো। কোন কাজে যদি কোন অজগর ব্যর্থ হতো, তবে পধুং- 
মাং রাগের চোটে তাকেই খেয়ে ফেলতো। এমনিই ছিল তার স্বভাব । সব সময় 
তার নিঃশ্বাসের সাথে বিষাক্ত ধোয়া বেরদতো। ফলে গতীর অরণ্যের যে গুহায় সে 
বাস করতো, সেখানে সব সময় ধোয়া উড্ভ়তে দেখা যেতো । আর তার গর্তের 
বাইরে তাকে পাহাড়া দিতো লেজ বিহীন সাপ “লমুংটুরো" ৷ এ ছাড়াও তার গর্তের 
পূর্ব দিকে ছিল একটা কলাবাগান। এখানে একটা খাচায় একটা বুনো মোরগ 
থাকতো । 

কোন বিপদ আপদ দেখলে বুনো মোরগটা আগে ভাগে ডেকে তাকে সতর্ক 
করে দিতো । যদি বুনো মোরগটা চার বার ডাক দেয়, তবে যে কোন যুদ্ধে পধুং 

মাংএর জয় হতো । আর ঘদি মোরগটা তিনবার ডাকে, তবে পধুং মাং-এর 
পরাজয় হতো । 


কান।ংমা এই সব কথা তার ছেলেদেরকে বলার পর বললো, “বাছারা, পধুং 
মাং-এর মোরগটা যদি তিন বার ডাকে, তবে তোমরা পধুং মাং -এর বিরুদ্ধে যুদ্ধ 
করো । তখন তোমাদের জয় হবে। কিন্তু যদি মোরগটা চার বার ডাকে, তবে 
তোমাদের পরাজয় হবে। তখন তোমরা অবশ্যই পধুং মাং-এর বিরুদ্ধে যুদ্ধ না 
করে বাড়ি ফিরে এসো 1” 


ছেলেরা তার এই কথায় রাজি হলো । তারপর একদিন তারা বাড়ির সামনের 
উঠোনে একটা পুকুর খনন করে, পুকুর পাড়ে ছয় ভাই ছয়টা কলাগাছ লাগিয়ে 
বললো, “মা, আমরা বতদিন ভাল থাকবো, ততদিন এই গলাগাছগুলি সবুজ এবং 
সতেজ থাকবে । আর আমরা বদি কোন বিপদে পড়ি, তখন এই কলাগাছগ্লি 
শুকিয়ে যাবে । তখন তুমি কিন্তু আমাদের জন্য কেঁদো৷ না। বরঞ্জ হাসি খুশি থেকো । 
তখন তুমি ঠিকমত গোসল আর খাওয়া দাওয়া করো । তাতে আমাদের মঙ্গল 
হবে।” 


এই কথাগুলি বলার পর তারা একদিন ছয় ভাই অন্ত্র-শস্ত্র এবং খাদ্য দ্রব্য 
নিয়ে পধুং মাং-এর বিরুদ্ধে বুদ্ধে রওনা হলো । যেতে যেতে তারা সাতটি পর্বত, 
সাতটি নদী পেরিয়ে গেল। তারপর তারা পৌছলো দুর্গম পার্বত্যাঞ্চলের এক গভীর 
অরণ্যে; যেখান থেকে অজগরদের রাজ্যের শুরু । চারিদিকে ভয়ঙ্কর সব ঝোপঝাড়, 
খাদ এবং উপত্যকায় পরিপূর্ণ । 


সেখানে অনেক খোৌঁজাখুজির পর তারা দূরের একটা পাহাড় থেকে ধোয়া 
উড়তে দেখলো । মায়ের কথা মত তারা বুঝতে পারলো, তারা নিশ্চয় পধুং মাং-এর 
আস্তানার কাছাকাছি এসে পড়েছে । আরও কিছুক্ষণ হাটার পর তারা পধুং মাং-এর 
কলা বাগানটা দেখতে পেল । সেখানে একটা খাচায় পধুং মাং-এর বুনো মোরগটা 
তাদেরকে দেখে চার বার ডেকে উঠলো । চার বার ডাকার অর্থ, পধূৎ মাং-এর 
বিরুদ্ধে যুদ্ধে তাদের হার হবে। 

কিন্তু তারা ছয় ভাই ছিল অসীম সাহসী এবং শ্রেষ্ঠ যোদ্ধা। তদুপরি তার৷ এত 
পথ কষ্ট করে পধুং মাং-এর বিরুদ্ধে যুদ্ধ করতে এসেছে। তাই বড় ভাই বললো, 


“ভাইয়েরা, ভয়ের কোন কারণ নেই । আমরা নিশ্চয় যুদ্ধে পধৃং মাং-এর সৈন্যদের 
বিরুদ্ধে জরী হবো ।” 


উপজাতীয় রূপকথা লোককাহিনী এবং কিংবদন্তি £ ৩২ 


অন্য ভাইয়েরাও তার সাথে একমত পোষণ করলো । 


ততক্ষণে পধুং মাং-এর অজগর সৈন্যরা তাদেরকে দেখতে পেয়ে চারিদিক 
থেকে ঘিরে ফেললো। 


শুরু হলো ছয় ভাইয়ের সাথে অজগরদের প্রচন্ড যুদ্ধ। ছয় ভাই অসীম 
বিক্রমের সাথে অজগরদের উপর ঝাপিয়ে পড়লো । সাত দিন সাত রাত প্রচ যুদ্ধের 
পর তারা সব অজগরদের খতম করে ফেললো; পারলো না কেবল লেজ বিহীন 
অজগর লমুংট্ুরোকে মারতে ৷ সে ছিল খুবই চালাক। যুদ্ধে নিজেদের দুরবস্থা দেখে 
লমুংটুরো চট্‌ করে খাচা থেকে বুনো মোরগটাকে বের করে সেটি সুদ্ধ পধুং 
মাং-এর গর্তে ঢুকে পড়লো । 

লমুংটুরোর পিছে পিছে তারা ছয় ভাই আউক পধুং মাং-এর গর্তটা চিনে 
ফেললো । এবার আসল যুদ্ধের পালা । 

ছয় ভাই গর্তের বাইরে থেকে পধুং মাং-এর বিরুদ্ধে হুঙ্কার ছাড়লো, “ওহে 
পধুং মাং, সাহস থাকে তো বেড়িয়ে এসো। গর্তের ভিতরে লমুংটুরোর কাছে 
এতক্ষণ যাবতীয় খরব শুনে পধুং মাং তো রেগেই অস্থির। সে চোখ লাল করে 
পর্বতের মত বিরাট দেহটা নিয়ে গর্ত থেকে বেরিয়ে এলো । তার পেটের ভিতরে 
মানুষ তো কোন ছাড়, হাতিও দৌড়াদৌড়ি করতে পারবে । ভয়ঙ্কর তার চেহার।, 
চিকচিকে কালে! তার দেহের রঙ, আর কাপালে আমক্‌ বা ফুলের চিহ্ন । তাকে 
দেখে ছয় ভাই ঘাবড়াবার পরিবর্তে হুঙ্কার ছাড়লো, “ওহে পধুং মাং, তৃমি আগে 
লড়বে, না আমর! আগে লড়বো।” 

তাদের কথা শুনে পধুং মাং-এর রাগ আরও বেড়ে গেল। তার নিঃশ্বাস 
থেকে প্রচন্ড বেগে আগুন এবং বিষ বেরুতে লাগলে। ৷ তাতে বনের ঝোপঝাড় পুড়ে 
যেতে লাগলো । পধুং মাং বজ্র মত গরজন করে বললে।, “বেয়াদপ কোথাকার, 
আমার রাজ্যে এসে গোলমাল করার ফল তোমর৷ এক্ষুণিই তের পাবে। তোমর। 
সবাই আমার খাদ্যের জন্য প্রস্তুত হও ।” 

এই না বলে "*আউক পধুং মাং” প্রচন্ড গর্জনে তাদের উপর ঝাপিয়ে 
পড়লো । শুরু হল প্রচন্ড লড়াই। ছয় ভাই বিপুল বিক্রমে পধুং মাং-এর বিরুদ্ধে যুদ্ধ 
করতে লাগলো । কিন্তু দীর্ঘক্ষণ যুদ্ধ করে তারা হয়রান হয়ে গেল। আর পধুং মাং 
-এর বিষাক্ত নিঃশ্বাসে যখন তাদের অবস্থা একেবারে কাহিল হয়ে পড়লো, তখন 
পধুং মাং তাদের ছয় ভাইকে এক সঙ্গে জ্যান্ত অবস্থায় গিলে পেটে চালান দিল । 

এদিকে ছেলেদের চিন্তায় চিন্তায় কানাংমার ঘুম নেই । ছেলেরা সেই যে 
যুদ্ধে গেল, তারপর আর কোন খরব নেই। 


একদিন সামনের পুকুরের দিকে তাকিয়ে ভয়ে তার বুকটি ছ্যাৎ করে 
উঠলো । সামনের পুকুরের পানি শুকিয়ে গেছে, কলাগাছগুলি সব মরে গেছে। তাই 
দেখে ছেলেদের শোকে কানাংমা কেঁদে ভেঙ্গে পড়লো | 


এরপর শুরু হলো তার দুঃখের দিন । ঘরের সমস্ত কাজ এখন তাকে একা 
একা করতে হয়। কোনো কাজে তাকে সাহায্য করার জন্য আর কেউ নেই। 
এদিকে দিন দিন বাড়িতে চাল ফুরিয়ে যাচ্ছে। তাই একদিন সে উঠোনে ধান শুকাতে 
দিল। এমন সময় কোথেকে একটা 'কংকং বা চিল করুণ সুরে ডাক ছেড়ে 
আকাশে উড়তে লাগলো । তার ডাক শুনে কানাংমার মনে দুঃখ আরও বেড়ে গেল। 


সে চিলকে ডেকে বললো, “ওহে চিল, তুমি তো উড়ে উড়ে গোটা দেশটা 
দেখেছ। তুমি নিশ্চয় আমার ছেলেদের খরব জান। আমার জন্য তোমার কি 
একটুকুও দয়া নেই? বলো, আমার ছেলেরা এখন কোথায় কিভাবে আছে?” 


চিল কিন্তু তার বিলাপ শুনে কিহুই বললো না। কানাংমা তখন আক্ষেপ করে 
বললো, “হায়! আমার যদি চিলের মত দু'টি ডানা থাকতো, তবে আমি এখনই উড়ে 


কান।ংমার দুঃখের কথা শুনে হোক, অথবা যে কোনো কারণেই হোক, চিলটি 
নীচে নেমে এল এবং কানাংমার কাছে আসতেই একটা পানের খিলি ঠেট থেকে 
নিচে ফেলে দিয়ে উড়ে চলে গেল । 


চিলের এ কান্ড দেখে কানাংমা অবাক হয়ে গেল । তবু সে চিলের দেওয়া. 
পানের খিলিটা যতুসহক৷রে কুড়িয়ে রাখলো । 


তারপর নদীতে গোসল ছেড়ে ভাত খাওয়া দাওয়ার পর সে পানের খিলিটা 
খেল। সে'টি খেয়েই ঘটলো আর এক আশ্চর্য কান্ড। কানাংমা আবার গর্ভবতী হরে 
পড়লে | 

এবার জন্মালো তার একটি মাত্র ছেলে । ছেলেটি দেখতে খুবই সুন্দর ৷ তাই 
সে এর নাম রাখলো লাবে। “লাবে” শব্দের অর্থ হলো পূর্ণিমা । লাব্রেও তার 
ভাইদের মত রূপে, গুণে, শক্তিতে এবং তেজে বড় হতে লাগলো । আর সেও তার 
ভাইদের মত “আউক পধুং মাং” -এর 'শী' বা মল খেতে খুব ভালবাসতো । 

সারাদিন সে বনে বনে তীর ধনুক নিয়ে শিকার করে বেড়াতো । আর তার হাতের 
লক্ষ্যও ছিল খুবই স্থির । একবার মারলে একেবারে অব্যর্থ। তার সমবয়সী গ্রামের 
সমস্ত ছেলেমেয়ে তার কাছে বুদ্ধিতে এবং শক্তিতে হার মানতো । তবে তারা তার 
ভাইদের মত তাকেও অজগরের বাচ্চা বলে গালি দিত। 


এ বিষয়ে সে মাকে একদিন জিজ্ঞেস করলো । মা প্রথম প্রথম কিছুই বললো 
না। তবে অনেকক্ষণ জালাতন করার পর মা তাকে সব কথা খুলে বললো। 


সব কথা শুনার পর লাব্বেও 'আউক পধুং মাং'- কে মেরে তার ভাইদেরকে 
উদ্ধার করে বাড়িতে ফিরিয়ে আনার অনুমতি দেওয়ার জন্য মায়ের কাছে কাকুতি 
মিনতি করতে লাগলো । কানাংমা প্রথমে তার এই একমাত্র ছেলে লাবেকে বিপদের 
মুখে ছেড়ে দিতে নারাজ ছিল। কিন্তু বারংবার লার্রের কাকুতি-মিনতিতে টিকতে না 
পেরে সে তাকে শেষ পর্যন্ত পধুং মাং-এর বিরুদ্ধে যুদ্ধে যেতে দিতে রাজি হলো । 


মায়ের অনুমতি পেয়ে খুশি মনে লাব্রে তীর ধনুক নিয়ে “আউক পধুং 
মাং-এর বিরুদ্ধে যুদ্ধে রওনা হলো । 

যাঝার আগে সেও বড় ভাইদের মত একট৷ পুকুর খনন করে তার তীরে 
একটা কলাগাছ লাগিয়ে গেল। মা তাকে যাওয়ার সময় সাতদিন সাত রাতের খাদ্য 


সঙ্গে দিয়ে আশীর্বাদ করলো । বেশ কিছুদিন পর সে অজগরদের রাজ্যে প্রবেশ 
করলো । তারপর সেও ধোয়া দেখে সোজা পধুং মাং-এর গর্তের কাছে গেল। 


সেখানে যেতেই বিরাট বিরাট অজগর সৈন্যদের সাথে তার যুদ্ধ শুরু হলো। 
যুদ্ধে লারে সব ক'টি অজগরকে মেরে ফেললে! ৷ এরপর শুরু হলো তার সাথে 

লমুংটুরে৷ এবার অবশ্য পালিয়ে গেল না। তার কারণ হলো লাবে ছিল একা। 
কিন্তু একা হলে কি হবে, লাব্বের মত সুদক্ষ তীরন্দাজ আর যোদ্ধা কাছে পিছে 
কোথাও ছিল না। সে সহজেই তীর মেরে লমুংট্ুরোকে মেরে ফেললো । এই দৃশ্য 
দেখে বুনো মোরগটি খুশিতে ডেকে উঠলো,- 

পধুংমাং-এর হবে ক্ষয় ।” 

মোরগটি আরও বললো, “ভাই, পধুং মাং-এর বিরুদ্ধে তুমি হবে বিজয়ী । 
তুমি নির্ভয়ে এগিয়ে যাও।” 

এরপর লাৰে পধুং মাংকে ডাকতেই সমস্ত আকাশকে বিষাক্ত ধোঁয়ায় 
মেঘাচ্ছন্ন করে প্রচন্ড শব্দে গন করতে করতে পধুং মাং গর্ত থেকে বেরিয়ে এল। 

শুরু হলো দু'জনের মধ্যে প্রচন্ড লড়াই । কেউ কারো চাইতে কম নয় । কিন্তু 
যুদ্ধে পধুং মাং লাব্রের কাছে হেরে গেল । লাৰের বিষাক্ত তীরে পধুং মাং যখন মরো 
মরো, লাব্নে তখন তাকে আদেশ করলো, “পধুং মাং তুমি শীঘই আমার ভাইদেরকে 
পেটের ভিতর থেকে বের করে দাও । নতুবা তোমাকে আরও বেশি কষ্ট দিয়ে দিয়ে 
মেরে ফেলবো ।” তখন পধুং মাং অত্যাচারের ভয়ে তাদেরকে পেট থেকে বের 
করে দিল। আর মন্ত্র বলে সবাইকে জীবিত করে দিল। এরপর সাত ভাই পধুং 
মাংকে খুব করে পিটালে। ৷ মারের চেটে পধুং মাং বনে লুকালো তার সমস্ত সম্পত্তি 
দেখিয়ে দিল। তাতে সাতটি কলসিতে সোনা এবং সাতটি কলসিতে রূপা ছিল। 
এগুলি দেখিয়ে দেওয়ার পরও পধুং মাং তাদের হাত থেকে রেহাই পেল না। তারা 
সাত ভাই পধুং মাংকে কেটে কুটে তার মাংস নিয়ে মনের কৃর্তিতে বাড়িতে রওনা 
দিল। 


এদিকে কানাংমা অনেক আগেই তাদের খবর জানতে পেরেছিল । যেহেতু 
তখন সামনের উঠোনে পুকুরের পানি আয়নার মত স্বচ্ছ হয়ে গেছে। আর সব 
কলাগাছ সতেজ দেখাচ্ছে এবং সেগুলিতে বড় বড় কলার কীদি ধরেছে। কানাংমা 
মনের আনন্দে তাদের আসার পথ চেয়ে রইল। 


খুব শীঘ্বই কানাংমার ছেলেরা বিজয় উল্লাসে বাড়িতে ফিরলো । দূর থেকে 
তারা তাদের মাকে ডেকে বললো, “আ আ নো, আআ নো,.হাংসা ক্রাংগাং.হাংবাং 
ক্রাংঙাৎ, নিয়ক বেঙ্নেঙ ।” কথাগুলির অর্থ হলে।, 

“ওমা, ওমা, ছোট মাদুর, বড় মাদুর সব পেতে রাখো । আমরা আসছি।” 

কানাংমা দেখতে পেল, তার সাত ছেলে বেতের তৈরি পাত্র 'লাই' ধরে 
বাড়িতে ফিরে আসছে। গর্বে তার বুক ফুলে উঠলো । আনন্দে সে তার ছেলেদের 
জড়িয়ে ধরলো । মা বড় ছেলেদেরকে ডেকে লাবেকে চিনিয়ে দিল। 

এরপর সে তাদের জন্য মাদুর পেতে দিলে সাত ভাই মাদুরের উপর সাত 
কলস সোনা, সাত কলস রূপা ঢেলে দিল । 

এদিকে গ্রামে তাদের বিজয়ের খবর পৌছতে বেশি দেরি হলো না। গ্রামের 
সবাই আনন্দে হৈ চৈ করতে করতে তাদের বাড়িতে ছুটে এল । সবাই আবার 
কানাংমা এবং তার ছেলেদেরকে সম্মান জানাল। এরপর তারা সবাই মিলে লাবেকে 
সেই দেশের রাজা বা “মাঙ্‌' নিযুক্ত করলো । 

খুমী কিংবদত্তি 
ভোগা কাইন 


(ভোগা হুদের কাহিনী) 
বীর কুমার তথ্যঙ্গযা 


পার্বত্য চট্টগ্রামের রাইংখ্যং রিজার্ভ ফরেষ্টরের সর্ব দক্ষিণে রেমক্রির উত্তর পূর্ব 
দিকে ভোগা কাইন বা ভোগা-হদ অবস্থিত । এ'টি একটি মনোরম-হুদ । যা উত্তর ও 
দক্ষিণে এক মাইল দীর্ঘ এবং প্রস্থে পূর্ব ও পশ্চিমে এক চতুর্থাংশ মাইল । এই.হদের 
জল গভীর এবং কালে৷। এর একটি বৈশিষ্ট্য হলো,হদের বুকে কোন প্রকার শেওলা 
বা আগাছা নেই ।.হদের চারিধারে সবুজ গাছপালা রয়েছে বটে, কিন্তু নীচে কোন 
প্রকার শুকনে। পাতা নজরে পড়ে না। এটিও একটি আশ্চর্যের বিষয় ।হুদের জল সব 
সময় পরিফার-পরিচ্ছন্ত্র থাকে । দেখে মনে হয়, সকলের অলক্ষ্যে কেউ যেন এসে 
এসব পরিষ্কার করে । এসব কথা অনেক প্রত্যক্ষদর্শীর কাছেও আমি শুনেছি। 


এই 'ভোগা কাইন" বা ভোগা -হুদের কথা [177709118] 03825109561 01 
[0019, 28512) 1391758] 800 4১55) (1909) নামক বইটিতেও পাওয়া 
যায়। 

এখনও কৌতুহল বশতঃ অনেক লোক বিভিন্ন সময়ে এই,হদ দেখতে যায়। 
হুদের পাড়ে দাড়ালে এক অজীন৷ আশঙ্কায় মন আপনিই আচ্ছন্্ হয়ে যায়। তার 
কারণ হলে।, হুদের চারিদিকে সব সময় গুরু গল্ভীর পরিবেশ বিরাজ করে ।হুদের 
গভীর কালো জলে শোল, গজাল, কচ্ছপ প্রভৃতিকে ঘোরাফেরা করতে দেখা যায়। 
এই সম্বন্ধে স্থানীয় লোকদের একটি সংস্কার হলো, কেউ যদি এসব মাছ বা কচ্ছপ 
ধরে অথবা ধরার ইচ্ছা প্রকাশ করে, তবে তার অমল হয়। এমনকি হুদের তীরে 
জোরে কথা বললে অথবা এর জলে বাসনপত্র মাজাঘষা করলেও নাকি অমঙ্গল হয়। 
তাই এখানে যারা আসেন তারা সবাই নীরবে ঘোরাফেরা করেন এবং সধ্যত হয়ে 
কথাবাতা বলেন। 


কেউ কেউ আবার হদের তীরে পয়সা রেখে অথবা মোমঝতি জালিয়েও শ্রদ্ধা 
নিবেদন করে। এই সমস্ত কারণে এই হুদ এখনও অনেকের কাছে কৌতুহলের 
কারণ হয়ে আছে। এই.হুদের সৃষ্টি সম্পর্কে অনেক ধরনের কিংবদন্তি শুনা যায়। এর 

মধ্যে খুমী উপজাতিদের কিত্বদক্তিটি হলে৷ - অনেক অনেক আগে আজ যেখানে 
ভোগা হুদের কালোজল টলমল করছে, সেখানে একটি খুমী গ্রাম ছিল । সেই গ্রামে 
লোকদের সাংসারিক অবস্থা খুবই ভাল ছিল । তাদের প্রত্যেকেরই গোয়ালভরা গর, 
ছাগল, মহিষ ছিল এবং অনেকে বন্য হরিণ ও গয়াল পালন করতো । গ্রামের সর্দারের 
নাম ম্রোইলং। লোকেরা তার অধীনে সুখে স্বাচ্ছন্দে দিন যাপন করতো । এমনি 
সময়ে শুরু হলো তাদের গ্রামে একটি অদৃশ্য প্রাণীর উৎপাত । 


কোথেকে একটি অদৃশ্য প্রাণী তাদের অলক্ষ্যে এসে তাদের গরু, মহিষ, 
ছাগল, বাছুর প্রভৃতিকে খেতে লাগলো । তারা শুধু বিস্বয়ের সাথে লক্ষ্য করলো, 
তাদের গরু, ছাগল, বাহুরগুলি দিনের পর দিন একটি একটি করে হারিয়ে যাচ্ছে। 
অনেক ধরনের সর্তকতা এবং পাহারার ব্যবস্থা করা হলো কিন্তু চোরকে ধরা গেল 
না। শেষে গ্রেইলং সর্দারের নির্দেশে গ্রামের লোকেরা গ্রামের চারিদিকে জাল, 
কাবুক (বাশ নির্মিত এক ধরনের ফাদ), বড়শি প্রভৃতি নানা ধরনের ফাদ পাতলে। ৷ 
আর এই সম্ত বড়শতে শুকরছানা গেঁথে দেওয়া হলো । 


এরপর সবাই অধীর আগ্রহে অপেক্ষা করতে লাগলো, কি হয় কি হয় । শেষ 
পর্যন্ত তাদের সবাইকে বিম্বিত করে একটি আশ্চর্যজনক কান্ড ঘটলে৷ । একদিন 
একটা বিরাট সাপ একটা কালো পাথরের নীচ থেকে বেরিয়ে শুকরছানা সুন্ধ একটা 
বড়শিকে গিলে আবার পাথরটার নীচে ঢুকতে শুরু করলো । 


প্রথমে এই দৃশ্য দেখে তারা কিতকর্তব্যবিমূঢ় হয়ে পড়লো। পরে যখন হুশ 
হলো, সবাই মিলে সাপের লেজট। ধরে টানতে শুরু করলো । টানতে টানতে অনেক 
কষ্টের পর তারা সাপের লেজের বেশ কিছু অংশ বের করে ফেললো । কিন্তু কোন 
মতেই তারা সাপটাকে মাথা সুদ্ধ সুরঙ্গ থেকে বের করতে পারলে না। অগত্য 
গেল। তারপর মহা আনন্দে রেঁধে বেড়ে তারা সাপের মাংস ভক্ষণ করলো । খেল না 
কেবল বুড়ো রিয়াংলাল আর তার স্ত্রী । 


এর কারণটা হলো, সাপটা যে কালো পাথরটার নীচে দিয়ে গর্তে ঢুকেছে, 
রিয়াংলাল এ পাথরটাকে খুবই শ্রদ্ধা করতো । এক সময় সে যখন যুবক ছিল, 
একদিন সে বন থেকে শিকার করে বাড়ি ফিরার পথে দেখতে পেল, তাদের 
সর্দার-কন্যা লিয়ানাকে একটা বাঘ তাড়া করছে। লিয়ানা ভয়ে দৌড়াতে দৌড়াতে 
ছুটে গিয়ে এ কালো পাথরটার উপর উঠার চেষ্টা করতেছিল, কিন্তু উঠতে পারছিল 
না। সর্দার কন্যার এই বিপদ দেখে রিয়াংলাল দ্রুত গিয়ে লিয়ানাকে এঁ পাথরটার 


উপজীতীয় রূপকথা লোককাহিনী এবং কিংবদন্তি ৪& ৩৮ 


উপর উঠিয়ে দিল এবং বাঘটাকে বর্শাবিদ্ধ করলো । কিছুক্ষণ পরে বাঘটা মারা গেলে 
রিয়াংলাল মনে মনে খুব খুশি হলো । কারণ সে তার সর্দার কন্যাকে বাঘের হাত 
থেকে বাচাতে পেরেছে । আর সে মনে মনে ভাবলো নিশ্চয়ই তার সর্দার কন্য। 
এজন্য তার উপর খুব খুশি হয়েছে । 


কিন্তু যার জন্য সে এতক্ষণ ধরে বাঘের বিরুদ্ধে প্রাণপণে যুদ্ধ করছিল, 
ইতোমধ্যে তার অনেক ক্ষতি হয়ে গেছে। কারণ যে পাথরটার উপর সে লিয়ানাকে 
উঠিয়েছিল, এ পাথরটার উপর যদি কোন যুবক কোন যুবতীকে স্পর্শ করে, তবে 
তাদের কারোর না কারোর ক্ষতি হয়। বাঘটা মারা যাওয়ার পর লিয়ান৷ যখন এ 
কালো পাথরটা থেকে নামতে গেল, তখন দেখা গেল, তার পা দু'টি অবশ হয়ে 
গেছে। বেচারা রিয়াংলাল কি আর করে, সে তখন সর্দার কন্যাকে কাধে করে 
বাড়িতে পৌছে দিল। সেখানে সে সর্দারের কাছেই প্রথম এই কালে। পাথরটার 
অন্তুত গুণের কথা জানতে পারলে৷। তারপর সে ভাবতে শুরু করলে! । কিভাবে 
লিয়ানাকে এই পঙ্গুত্ের অভিশাপ থেকে উদ্ধার করা যায়? 


এমন সময় একদিন রাতে সে স্বপ্ন দেখলো, একটা সাপ তাকে বলছে, পবিভ্র 
জল দিয়ে এ কালো পাথরটাকে ধুয়ে নাগকেশর (নাগেশ্বর) ফুল দিয়ে পূজা করলে 
লিয়ান শাপমুক্ত হবে এবং তার রোগও সেরে যাবে। 


রিয়াংলাল তখন সাপের স্বপ্নাদেশ অনুযায়ী পবিত্র জল দিয়ে এ পাথরটাকে 
ধুয়ে নাগকেশর ফুল দিয়ে পূজা করলো । আর কী আশ্চর্য! তাতে লিয়ানার রোগ 
আপনা আপনিই সেরে গেল৷ তখন সর্দার এবং সর্দার কন্যা দু'জনেই তার উপর খুব 
খুশি হলো । 


অতীতের এই ঘটন। থেকে রিয়াংলাল নীরবে এঁ কালে। পাথরটাকে সম্খান 
করতো! । তাই এ কালে। পাথরটার নীচে বসবাসকারী সাপটার মাংস না খাওয়ার জন্য 
সে সবাইকে নিষেধ করতে লাগলো । কিন্তু কেউই তার কথায় কান দিল না। বরঞ্চ 
মহা উৎসাহে তারা সাপের মাংস খেয়ে আনন্দ করতে লাগলো । 


সেই রাতে রিয়াংলাল একটা অদ্ভুত স্বপ্ন দেখলো । স্বপ্নে আবার সেই সাপটা 
দেখা দিয়ে তাকে নির্দেশ দিচ্ছে, “রিয়াংলাল, তোমার স্ত্রীসহ এই গ্রাম ছেড়ে পালিয়ে 
যাও।” স্বপ্নে এই নির্দেশ পেয়ে ভয়ে তার ঘুম ভেঙ্গে গেল। ঘুম থেকে জেগে 
দেখে তার স্ত্রীরও ঘুম ভেঙ্গে গেছে। সে তার কাছে জানতে পারলো, সেও নাকি 

একই ধরনের স্বপ্ন দেখেছে এবং স্বপ্নে সাপটা তাকেও গ্রাম ছেড়ে চলে যাবার নির্দেশ 
দিয়েছে। 


এই স্বপ্রাদেশ পাওয়ার পরে পরদিন রিয়াংলাল সর্দারের কাছে গিয়ে সব কথা 
জানালো । সর্দার সব কথা শুনার পর বিশ্বাস করাতে। দূরে থাকুক, উপরস্তু তাকে ঠাট্টা 
বিদ্রুপ করতে লাগলো । তখন রিয়াংলাল কি আর করে, সে গ্রামের অন্যান্যদেরকে 
সাপটার স্বগ্রাদেশের কথা বললে৷ ৷ 


কিন্তু কেউই তার কথা বিশ্বাস করলো না। বরঞ্চ তারা সবাই তাকে উপহাস 
করলো এবং আগের বারের মত বিপুল উৎসাহের সাথে সাপটাকে শিকার করার জন্য 
আয়োজন করতে লাগলো । তাদের আশা, সেদিনও তারা আগের বারের মত সাপটার 
মাংস খেতে পারবে । এভাবে তারা যখন সাপটাকে মারার জন্য তোড়জোড় করছিল 
তখন রিয়ালাল এবং তার স্ত্রী এ গ্রাম ছেড়ে অনেক দূরে চলে গলে । যেতে যেতে 
তার! যখন গ্রাম থেকে অনেক দুরে একট। পাহাড়ের অনেক উঁচুতে উঠলো, ঠিক 
তখনই সমস্ত গ্রাম জুড়ে শুরু হলে। প্রচন্ড শব্দ এবং কম্পন । দেখতে দেখতে একটা 
প্রলয়ক্ষরী ভূমিকম্পে সমস্ত গ্রামটা থর থর করে কেঁপে উঠে জলের নিচে তলিয়ে 
যেতে লাগলো । আর সে সময় নাটির নীচে থেকে প্রচন্ড বেগে জল উথ্থিত হয়ে 
গোটা গ্রামটাকে অতল তলে তলিয়ে দিতে লাগলো । সেই প্রলয়ের মুহূর্তে আরও 
একটা ভয়ঙ্কর ব্যাপার ঘটলো, তা হলো এ সময় কালে। পাথরটার নীচ থেকে একট। 
প্রচন্ড আগুনের লেলিহান শিখা বের হয়ে নিমজ্জমান গ্রামবাসীদেরকে গ্রাস করলো । 
এরপর দেখতে দেখতে গোটা গ্রামটা নিশ্চিহ্ন হয়ে গেল । আর সেখানে সৃষ্টি হলো 
একটি মনোরম হুদ । 


স্বপ্নের মত যেন ঘটলো সমস্ত ঘটনা । চোখের সামনে এই ভয়ঙ্কর নারকীয় 
দৃশ্য সংঘটিত হতে দেখে বৃদ্ধ রিয়াংলাল এবং তার স্ত্রী আতঙ্কে শিহরে উঠছিল । 
তারা শেষ পর্যন্ত সহ্য করতে না পেরে চোখ ঢেকে আর্তনাদ করে উঠলো, - হায় 
পথিয়ান ঈশ্বর)!” 


এই কাহিনীর পরিপ্রেক্ষিতে আজও অনেকে বলে থাকেন, যেহেতু এই হুদ 
গোটা একটা গ্রামকে গ্রাস বা ভোগ করেছে, সেহেতু এর নাম ভোগ-ত্দ বা 
ভোগা_কাইন। 

বোম কিংবদস্তি 
ভোগা কাইন 


(ভোগা হুদ) 
এস এ প্রচ 


“ভোগা কাইন' বা ভোগ হুদ সব্নন্ধে পার্বত; চট্টগ্রামে অনেক কিংবদস্তি 
প্রচলিত রয়েছে । তন্মধ্যে বোম বা বনযোগী উপজাতির কিংবদত্তিটি অত্যন্ত 
চমকপ্রদ । তাদের কিংবদন্তি অনুসারে আজ যেখানে পাহাড়ের উপর বিরাট ভোগা হুদ 
দাড়িয়ে আছে, একদিন সেখানে.হুদটি ছিল না, ছিল স্থল ভাগ । সেই স্থল ভাগে ছিল 
অনেক বন, উপবন, পাহাড়, পর্বত এবং লোকবসতি। 

একদিন সেই অঞ্চলে একটি গ্রামের পাচটি ভাই কি এক কাজ উপলক্ষে 
হাটছিল। হঠাৎ তারা দেখতে পেল বিরাট একট! নাগিনী হিংস্র ফণা তুলে তাদের 
দিকে ছুটে আসছে। ভয়ে তারা পাচ ভাই প্রথমে দিশেহারা হয়ে পড়লো । কিন্তু 
অচিরেই তারা নাগিনীর বিরুদ্ধে যুদ্ধ করতে লাগলো এবং এক সময় যুদ্ধ করতে 
করতে নাগিনীকে মেরে ফেললো । 

তারপর তাদের সে কী আনন্দ! কারণ এই নাগিনীর মাংস তার| বেশ কয়েক 
দিন খেতে পারবে । পাচ ভাই এ বিষয়ে বেশ আলাপ করলো । তারপর সবচেয়ে 
ছোট ভাই 'ডানটন'কে সেদিনকার মত ভাত এবং নাগিনীর মাংস পাক করার আদেশ 
দিয়ে বড় ভাইয়ের কাজে চলে গেল। 

তাদের চলে যাওয়ার পর তাদের ছোট ভ|ই নাগিনীর শরীর থেকে এক 
টুকরে৷ মাংস কেটে নিয়ে বাঁধতে বসলো । বেশ কিছুক্ষণ উনুনে থাকার পর যেই 

ংসের তরকারিটা সিদ্ধ হওয়ার উপক্রম, অমনি দূর থেকে একটা ফৌস ফৌস শব্দ 
তার দিকে ছুটে এল । শব্দটা যেদিক থেকে এসেছে সেদিকে তাকাতেই তার চোখ 
দু'টি ভয়ে বেরিয়ে আসার উপক্রম হলে|। 


বিরাট একটা নাগ মুখে কী একট। গাছের শিকড় নিয়ে ততক্ষণে তার দিকে 
ফৌস ফৌস করে ছুটে আসছিল । নাগের এই হিংস্র মূর্তি দেখে তার প্রাণ যায় যায় 
অবস্থা হল। 

সে তাড়াতাড়ি একটা গাছের উপর উঠে ঝোপের আড়ালে লুকিয়ে রইলো । 
দেখতে দেখতে নাগটা সেখানে এসে উপস্থিত হলো এবং তার ফৌসফৌসানির 
চোটে চারিদিকে ঘূর্ণিবায়ু বইতে শুরু করলো । এই সময় প্রাণপণে ঙানটং গাছের 
একটা ডাল আঁকড়ে রইল । কিছুক্ষণ পরে ঘূর্ণিবায়ু থেমে গেল । ঙানটং বিস্ময়ের 
সাথে লক্ষ্য করলো, নাগটা তার রান্না করার পাতিলটা উনুন থেকে উঠিয়ে মাটিতে 
উল্টিয়ে দিল। তারপর মুখে শিকড়ুটা নিয়ে নাগিনীর মাংস পিন্ডের উপর ছৌয়াতেই 
নাগিনীর মাংস পিভগুলি জোড়া লেগে পূর্বের নাগিনী রূপটি ধারণ করলো । 


এরপর নাগটা সেই আশ্চর্যজনক শিকড়টা নাগিনীর প্রাণহীন দেহের মুখে 
ছোয়াতেই নাগিনী জীবিত হয়ে গেল। তারপর দুই নাগ-নাগিনী মিলে সে কী নাচ 
আর ফৌসফৌসানি! চারিদিকে আবার ঘুর্ণিঝড় বইতে লাগলো । এক সময় নাগ দু'টি 
নাচ থামিয়ে ফৌস ফৌস করতে করতে সেখান থেকে চলে গেল। 

এতক্ষণ ধরে ঙানটন দুঃস্বপ্নের মত এই অদ্ভুত দৃশ্য দেখছিল। 

তারপর নাগ দু'টি চলে যেতেই সে গাছ থেকে নীচে নেমে এল । নীচে এসে 
দেখে তখনও নাগের ফেলে যাওয়া সেই আশ্চর্যজনক শিকড়টা মাটিতে পড়ে আছে। 
সে সেখান থেকে ছোট্ট এক টুকরো শিকড় তুলে নিয়ে বুকের কাছে পকেটে 
রাখলো । তারপর গালে হাত দিয়ে ভাবতে বসলো, বড় ভাইয়েরা ফিরলে তাদেরকে 
কি খেতে দেবে। 

কিছুক্ষণ পরে পরিশ্রান্ত দেহে তার বড় ভাইয়েরা সেখানে ফিরে এলো। 
এসেই ছোট ভাইকে রান্নাবান্নার পরিবর্তে হাত গুটিয়ে বসে থাকতে দেখে তারা 
রেগেই অস্থির । কোথায় তারা মজা করে নাগিনীর মাংস খাবে তা নয়, হতচ্ছাড়া 
বসে আছে কিনা হাত গুটিয়ে । দু'একটা কিল চাপড় দেওয়ার পর তারা নাগিনীর 
মাংস সম্বন্ধে খোজ খবর নিতে শুরু করলো । তখন ঙানটন তাদেরকে সকালের 
অদ্ভুত ঘটনাটার কথা বললো। তারা সেকথা শুনে বিশ্বাস করা তো দুরের কথা, 
বরঞ্। এমন ভাবে রেগে গেল, রাগের মাথায় ছোট ভাইকে কেটেই ফেললো; 
তারপর বাড়ি চলে গেল। 

ঙানটন সেখানে মৃত হয়ে পড়ে রইল । এই সময় দক্ষিণ দিক থেকে একটু 
একটু বাতাস বইতে শুরু করলো । আর সেই বাতাস তার পকেটে ঢুকে চারিদিকে 
শিকড়ের গন্ধটা ছড়াতে লাগলো । সেই শিকড়ের গন্ধে তার কাটা শরীরটা জোড়া 
হয়ে গেল। আর কী আশ্চর্য! সেই আশ্চর্যজনক শিকড়ের বায়ু তার নাকে প্রবেশ 

করতেই সে জীবিত হয়ে উঠলো । উঠেই মনে হলো সে যেন সদ্য ঘুম থেকে 
জেগে উঠেছে । তখন সন্ধ্যা হয় হয়। নিজেকে এই গভীর বনে একা দেখে সে 
অবাক এবং ভীত হলো। তার ভাইদেরকে চারিদিকে খুঁজলো৷ কিন্তু দেখতে পেল 
না। এই সময় তার স্মৃতিশক্তি পুনরায় চালু হওয়ায় একে একে তার সব কথা মনে 
পড়লো । তখন সে ভাবলো, “এখন যদি বাড়ি যাই, তবে ভাইয়েরা আবার হয়তো 
রাগের মাথায় অথবা ভূত ভেবে কেটে ফেলবে । তার চাইতে দু'চোখ যেদিকে যায়, 
সেদিকেই চলে যাব।” এই কথা ভেবে ঙানটন একটা বনপথ বেয়ে হাটতে 
লাগলো । হাটতে হাটতে পরদিন সে পথের পাশে একটা মৃত কালো কুকুর দেখতে 
পেল। 

মৃত কুকুরটাকে দেখে তার শিকড়টাকে একটু পরীক্ষা করার ইচ্ছে হলো। 
সে শিকড়টা পকেট থেকে বের করে কুকুরট।র শরীরের উপর বুলাতেই কুকুরটা 
জীবিত হয়ে সোজা হয়ে গেল; কিন্তু নিষ্প্রাণ। এরপর সে শিকড়টা কুকুরটার নাকের 
কাছে নিতেই তড়াক করে কুকুরটা লাফিয়ে উঠলে৷। আর তাকে দেখে লেজ 
নাড়াতে লাগলো । এই দৃশ্য দেখে ঙানটনের আনন্দ দেখে কে? কুকুরটার সাথে তার 
বন্ধুত হয়ে গেল। এরপর দুই সঙ্গী মিলে আবার পথ হাটা শুরু করলে|। ততকালে 
মানুষ এবং অন্যান্য জীবজন্তুগুলি পরস্পর পরস্পরের ভাষা বুঝাতে পারতো| ৷ 


তারা দুই সঙ্গী যেতে যেতে পরদিন পথের পাশে আবার একটা মৃত কুকুর 
দেখতে পেল। এবারের কুকুরটির রঙ লাল । দেখে মনে হলো, অনেক আগেই মারা 
গেছে; চারিদিকে লোমগুলি ঝরে ছড়িয়ে ছিটিয়ে রয়েছে, মাংসগুলি থেকে পচা গন্ধ 
বেরুচ্ছিল। ঙানটন আবার পকেট থেকে শিকড়টা বের করে কুকুরটার উপর 
বলাতেই সব কেশগুলি আবার কুকুরটার শরীরে ঢুকে গেল। এরপর সে শিকড়টা 
কুকুরটার শরীরে হৌঁয়/তেই কুকুরট। সোজা হয়ে গেল। সব শেষে ঙানটন কুকুরটার 
নাকের কাছে শিকড়টা নিল। এতে সেটি জীবিত হয়ে গেল। এবার তারা পথ চলার 
তিন সঙ্গী। তখন কালে। কুকুরটির আনন্দ দেখে কে, শীঘ্বই তার সাথে লাল 
কুকুরটির বন্ধুত্ব হয়ে গেল । শুরু হল আবার পথ চলা । যেতে যেতে পরদিন সকাল 
গড়িয়ে দুপুর, দুপুর গড়িয়ে বিকাল হলো; তবু কোথাও জনবসতির চিহ্ন মাত্র দেখা 
পেল না। এদিকে ক্ষুধায় এবং ক্লান্তিতে পা দু'টি আর চলতে চায় না। ধীরে ধীরে 
চারিদিকে রাত নামতে শুরু করলো । ঙানটন এবং তার দুই কুকুর সঙ্গী কি করবে 
যখন ভাবছিল, এমন সময় দূর থেকে ঢোলের এবং কান্নার শব্দ ভেসে এলো । 

কৌতুহল বশতঃ তারা সেই দিকে রওনা হলো । হাঁটতে হাটতে অনেকক্ষণ 
পরে তারা একটা জনবসতিতে উপস্থিত হলো । সেখানে দেখে এক অবাক কান্ড । 
বুড়ারুড়ী আর ছেলেমেয়ে সবাই সেখানে কীদছে আর বিলাপ করছে । ঙানটন তাদের 
একজনকে জিজ্ঞেস করলো, “এখানে সবাই কাদছে কেন ভাই? আর এত ঢোলের 
শব্দই বা হচ্ছে কেন?” তার একথা শুনে লোকটা বললো, “আমাদের রাজার 
একমাত্র ছেলেটি মার গেছে ভাই, এজন্য আমর সবাই কাদছি। আর এজন্যই 
রাজবাড়িতে ঢোল পিটানো হচ্ছে” 

ঙানটন তার দুইজন কুকুর সঙ্গীকে নিয়ে রাজবাড়িতে গেল। সেখানে গিয়ে 
দেখে একটা মৃতদেহ পড়ে আছে, আর তার চ|রিদিকে রাজা, রাণী, রাজকন্যা সবাই 
কাদছে। তাদের কান্না দেখে ডানটনের মনেও দুঃখ হলো । সে রাজার কাছে গিয়ে 
বললো, “মহারাজ, আমার মনে হয় আপনার ছেলে এখনও বোধ হয় মারা যায়নি, 
তবে মরার মত হ'য়ে পড়ে আছে । আপনি যদি অনুমতি দেন, তবে আমি তাকে 
জীবিত করে তুলতে পারি।” 


রাজা এই প্রস্তাব শুনে ভীষণ অবাক হলো; আবার খুশিও হলো । “তুমি যদি 
আমার ছেলেকে জীবিত করতে পারো,” রাজা বললেন, “তাহলে তুমি যা চাও, সব 
আমি দেবে |” ঙনটন তখন বললো, “মহারাজ, রাজকুমারকে চিকিৎসা করার জন্য 
নির্জন জায়গার প্রয়োজন । যেখানে কেউ বিরক্ত করার জন্য যেতে পারবে না। শুধু 
আমি এবং আমার কুকুর দু'টি থাকবে ।” 


রাজা সানন্দে তার প্রস্তাবে রাজি হয়ে তাদেরকে রাজবাড়িতে একটি নির্জন 
কামরায় রাখলেন। 


সেখানে ঙানটন আগের মত আশ্চর্যজনক সেই নাগের শিকড়টা দিয়ে 
রাজকুমারকে জীবিত করে তুললো । তখন রাজার সে কী আনন্দ! খুশির চোটে রাজা 
তার একমাত্র মেয়ের সাতে ঙানটনের বিয়ে ঠিক করলেন। এতে ডালটনও মনে মনে 
খুশি হলো। কারণ রাজার মেয়ে ছিল খুবই সুন্দরী । 

এদিকে রাজকন্যার ছিল আবার একটা নাগর । একথা শুনে সে গোলযোগ 
বাধিয়ে ফেললো । কোনমতে রাজার মেয়ে ঙানটনকে বিয়ে করতে রাজি হলো না। 
কিন্তু রাজাও তার প্রতিজ্ঞায় অটল! গানটনকে বিয়ে না করলে মেয়েকে কেটে 
ফেলার হুমকি দিলেন রাজা । তাতে কাজ হলে, ভয়ের চোটে রাজার মেয়ে 

ঙানটনকে বিয়ে করতে রাজি হলো। তারপর খুবশীঘ্বই ধুমধামের সাথে দুজনের 
বিয়ে হলো। 


বিয়ের পরে ঙানটনের জীবন আনন্দের চাইতে অশান্তিই বাড়লো । রাজার 
মেয়ে একদিনও তার সাথে থাকতে চায় না। আবার সুযোগ পেলে তাকে মেরে 
ফেলারও ষড়যন্ত্র করে। দু'একবার সে গুপ্তঘাতকের সাহায্যে তাকে কেটেও 
ফেলেছিল । কিন্তু ানটন সেই আশ্চর্যজনক শিকড়ের গুণে বারবার বেঁচে উঠলো । 
এভাবে বারংবার মৃত্যুর হাত থেকে ডানটনকে বাচতে দেখে রাজার মেয়ে এ পথে 
হাল ছেড়ে দিয়ে অন্য উপায় খুজতে লাগলো । উপায়ও একটা পেয়ে গেল । তাদের 
রাজ্যে একটা পাহাড়ের সুরঙ্গে বিরাট একটা নাগ বাস করতো ৷ এ নাগটার চোখ মুখ 
সবই ছিল টকটকে লাল। দেখতে অনেকটা চীনাদের ড্রাগনের মত ৷ এ নাগের 
সাথে ডানটনের যুদ্ধ লাগিয়ে দিলে কেমন হয়, ঙানটন নিশ্চয় পারবে না। তখন 
নাগটা ঙানটনকে খেয়ে ফেললে তার আপদ দূর হবে । যেমনি ভাবা তেমনি কাজ। 
এই দুষ্ট রুদ্ধিটা চরিতার্থ করার জন্য সে ঙানটনের সাথে ভাল ব্যবহার করতে শুরু 
করলো । তার মতিগতির পরিবর্তন দেখে রাজা-রাণী খুশি হলেন। ঙানটনও মনে 
মনে খুশি না হয়ে পারলো না। এমনি সময় একদিন রাজার মেয়ে ঙানটনের কাছে 
আবদার শুরু করলো, “আমার একটা জিনিস খেতে খুব সাধ হয়েছে কিন্তু এনে 
দেওয়ার মত লোক কেউ নেই।” তার ছলনায় ভুলে ঙানটন বললো, "আমাকে 
বলো, আমি এনে দেবো।” সুযোগ বূঝে রাজার মেয়ে বললো, “ভুমি প্রতিজ্ঞা 
করলে, তবেই আমি বলবো ।” 

অগত্যা সাত পাচ না ভেবে ঙানটন প্রতিজ্ঞা করলো । তখন রাজার মেয়ে এ 
ড্রাগন সদৃশ নাগটার মাংস তাকে এনে খাওয়ানোর জন্য আবদার শুরু করলো । তার 
এই ভয়ঙ্কর আবদারের কথা শুনে ঙানটনের মত বীর পুরুষের বৃকও ভয়ে চমকে 
উঠলে । তবু সে তার স্ত্রীর মন রক্ষার্থে এ প্রস্তাবে রাজি হলো । 


দিন কতক পরে শুরু হলো সমস্ত রাজ্য জুড়ে পুরনো মরচে পড়া দা সংগ্রহের 
অভিযান। সেখানকার সবাই নাগের মাংস খাওয়ার জন্য পুরানো দাগুলি এক জায়গায় 
জমা করলো! । তারপর এ দাগুলি আগুনে গলিয়ে বিরাট একট। বড়শি তৈরি করা 
হলো। কেবল দু'জন বুড়াবুড়ি নাগের মাংস খেতে রাজি হলো না। আর তারা এ 
কাজে অংশও নিল না। এরপর লোকেরা সবাই মিলে একটা শূকর কিনে এ বিরাট 
বড়শিতে গেঁথে নাগ শিকারে রওনা হলো । 

নাগটা যে সুরঙ্গে বাস করতো, সেখান থেকে একটা ছোট নদী নীচে নেমে 
এসেছিল । তারা এ ছোট নদীর পথ বেয়ে নাগটার সুরঙ্গের কাছে পৌছলো । তারপর 
সুরঙ্গের মুখে সেই বিরাট বড়শিটা পাতা হলো! 


এক সময় শুকরের মাংসের লোভে নাগটা আস্ত শকরসহ বড়শিটা গিলে 
ফেললো । তারপর শুরু হলো টানাটানি । সে কী টানাটানি! নাগটা এক টান মারে তো 
সমস্ত লোকজন মিছিলের মত হুড়মুড় করে নাগের সুরঙ্গে ঢুকে পড়ে । আর পরক্ষণে 
তারা একটান মারে তো নাগের বিরাট শরীরট। মাথাসুদ্ধ বেরিয়ে আসে । 


এভাবে টানাটানি চলতে থাকলো সকাল থেকে বিকাল পর্যন্ত । ধীরে ধারে 
নাগটা দুর্বল হতে লাগলে। ৷ কিন্তু অনেক টানাটানির পরও অর্ধেকের চাইতে বেশি 
নাগের শরীরটা সুরঙ্গের বাইরে বের করা সম্ভব হলো না। অগত্যা তারা সেই অর্ধেক 
অংশ কেটেকুটে বাড়িতে নেওয়ার জন্য তৈরি হলো । 


এদিকে ডানটন তখন নাগের কুড়োলের মত ধারাল দাতগুলি ভাউছিল। হঠাৎ 
তার বাম হাতের কনিষ্ঠ আঙ্গুলে একট। নাগের দাত ফুটে ঘা হয়ে গেল । আর সেখান 
থেকে অনবরত রক্ত ঝরতে লাগলো । কোন মতেই রক্তের স্রোত বন্ধ করা যাচ্ছিল 
না। সে তাড়াতাড়ি তার স্ত্রীকে তাকে খোজ নেয়ার জন্য খবর পঠলে।। সেই সাথে 
কয়েক ঝুড়ি নাগের মাংসও পাঠিয়ে দিল । সন্ধ্যা হয়ে আসছে দেখে অন্যান্যরা তার 


কাছে বাড়িতে ফিরে যাঝ।র অনুমতি চাইল ৷ সে তাদেরকে বাড়ি ফিরার অনুমতি 
দিল। 


সবাই চলে গেলো- কেবল গেল না সেই দু'জন বুড়াবুড়ী। তারা তাকে সেবা 
শুশ্রুধা করতে লাগলো । তার স্ত্রী তার খবর শুনে তাকে খবর নিতে আসা তো দূরের 
কথা, বরঞ্চ মনে মনে খুশিই হলো। এতদিনে তার মনের সাধ পূরণ হতে যাচ্ছে। 
সে অপেক্ষা করে রইলো, কখন তার স্বামীর মৃত্যুর খবর আসবে। 


এদিকে সুরঙ্গের মুখে রক্ত যেতে যেতে ঙানটন ক্রমে মৃত্যুর কোলে ঢলে 
পড়ছিল । সেখানে তাকে দেখাশুনা করার জন্য কেউই ছিল না। কেবল সেই দু'জন 
বুড়াবুড়ী সেবা শুশ্রুষা করছিল। ক্রমে রাত ঘনিয়ে এলো । কিন্তু তার স্ত্রীর দেখা 
মিললো না। তখন আর ঙানটনের বুঝতে বাকি রইল না, তার স্ত্রী ইচ্ছে করে তাকে 
মেরে ফেলার জন্য নাগের মুখে পাঠিয়েছে । একথা ভেবে তার মন ক্ষোভে, দুঃখে 
এবং হতাশায় পূর্ণ হয়ে গেল । সে বুড়াবুড়ী দু'জনকে বললো, “আপনারা খুব ভাল 
লোক। এ কারণে আপনাদেরকে বলছি, আপনারা শীঘ্বই এই রাজ্য ছেড়ে অন্য 

কোথাও চলে যান। আমি আমার মৃত্যুর পরে নাগের রূপ ধরে এই গোটা রাজ্যটা 
ংস করে দেবো ।” 


বুড়াবুড়ী তার কথা মত বাড়ি ফিরে সবাইকে সে, কথা বললো । কিন্তু কেউই 
তারা সে কথা বিশ্বাস করলে। না। তখন বুড়াবুড়ী দু'জনে সেই বসতি ছেড়ে দূরে 
রওনা হলো। এদিকে তাদের চলে যাওয়ার কিছুক্ষণ পরে ঙানটন মারা গেল এবং 
মারা যাওয়ার পর দেখতে দেখতে সে একটা বির।ট নাগের মূর্তি ধারণ করলো। 


ড্রাগনরূপী সেই বিরাট নাগ আকাশ সমান উচু হয়ে বিশাল ফণা মুখে ধারণ 
করে সেই সুরঙ্গ-মুখ থেকে পর্বতের মত দেহ নিয়ে প্রচন্ড বেগে জনবসতির দিকে 
ধাবিত হলো । তার বিরাট দেহের চাপে এবং আন্দোলনে সমস্ত বন, উপবন এবং 
পাহাড়-পর্বতগুলি গুড়িয়ে যেতে লাগলো । দেখতে দেখতে চারিদিকের সমস্ত 
লোকালয় এবং জনবসতি সমুদ্রের বুকে ঝড়ে আন্দোলিত ভাসমান জাহাজের মত 
দুলতে দুলতে ভূপৃষ্ঠের অতল তলে তলিয়ে গেল। আর তুপৃষ্ঠের নিঙ্ন থেকে প্রচন্ড 
বেগে জল উথ্থিত হয়ে বিশাল একটি হুদের সৃষ্টি করলো। এই.হুদই ভোগা হুদ ৷ 
সমস্ত কিছু ধ্বংসের পরে বিরাট নাগরাজ তার হৃদয়ের সমস্ত দুঃখ, ক্ষোভ এবং বেদনা 
নিয়ে বিশাল,হুদের জলে ডুব দিল । 

ত্রিপুরা রূপকথা 


থাইওয়ান 


মহেন্দ্র লাল ত্রিপুরা 


একদিন দুপুর বেলা । আকাশ পরিষ্কার ছিল । কোথাও কোন মেঘ ছিল না। 
একটি ত্রিপুরা গ্রামে একজন গৃহিণী একটি ম!চ।ং ঘরের খোলা মাচার উপর বেতের 
নির্মিত একটি তলইয়ে (মাদুরে) ধান শুকাতে দিয়েছিল । সে যখন তার নগ্ন পাগুলি 
দিযে ধীরে ধীরে ধানগুলি নাড়াচাড়া করছিল, তখন উত্তর দিক থেকে একটু একটু 
বাতাস প্রবাহিত হাচ্ছল। এই বাতাস পরে বেশ জোরালো হলো এবং সে বাতাসে 
কোথেকে একটা অচেনা শুকনো ফল উড়ে এল । গৃহিণী এ ফলটি শুকে দেখে এটি 
অত্যন্ত সুগন্ধাযুক্ত। সে সময় গৃহিণী ছিল গর্ভবতী, তাই খাবার লোভ সামলানো তার 
পক্ষে সহজ কথা নয়। উপরের খোসাটি ছাড়ানোর পর সে ফলের বীজটি খেল । 
বাজটি ছিল খুবই মিষ্টি এবং সুস্বাদু । এঁটি খেয়ে তার তৃষ্ণা কমাতো দূরের কথা, 
বরঞ্ণ তৃষ্তরা আরও বেড়ে গেল । সে মনে মনে ভাবলো, বীজটি যখন এত সুখ্বাধু, ন৷ 
জানি ফলটি খেতে কেমন লাগবে? নিশ্চয় পাকা অবস্থায় কলটি খুবই মিষ্টি হবে। 
ফলটি সম্বন্ধে বতই সে চিন্তা করতে লাগলো, ততই তার তৃষ্জ্রা বেড়ে চললো । 


সন্ধ্যার সময় তার স্বামী জুম থেকে বাড়িতে ফিরে তার গুমড়ো মুখ দেখে 
জিজ্ঞেস করলো, “তোমার আজ হয়েছে কি? পেটের বেদনাটা বাড়লো নাকি? 
ওঝাকে খবর দেবো?” “না, ওঝাকে খবর দিতে হবে না?” স্ত্রী বললো, “আমার 
একটা সুন্বাদু ফল খাবার ইচ্ছা হয়েছে, কিন্তু কলটি আমি চিনি না।” গৃহিনী এই কথা 
বলে অচেন। ফলের খোসাটি তার স্বামীকে এনে দেখালো । তার স্বামী তা দেখে 
অবাক হয়ে বললো, “এ'তো থাইওয়ান ফলের খোসা । এ তুমি কোথেকে পেলে?” 
গৃহিণী তখন দুপুরের সব কথা খুলে বললো । তারপর সে এ ফল এনে দেওয়ার জন্য 
বায়না ধরলো । এ'তে স্বামী বেচারা পড়ে গেল বিপদে । থাইওয়ান হলো অনেক 
দুরের এবং গভীর অরণ্যের ফল। সেখানে যেতে নৌকা যে।গে তিন দিন লাগে । 
নদীর ধারে গভীর অরণ্যে থাইওয়ান গাছ জন্মে । এ গাছগুলি খুব উচু পাড়ের উপর 
জন্মে থাকে । 

গাছের চারিদিকে বাঘ ভালুক যত্ত সব হিংস্র প্রাণীদের আস্তান| । এ জায়গায় 
সে জীবনেও খায়নি । এ সম্বন্ধে নানার কাছে শুনেছে মান্র। থাইওয়ান ফল আনতে 
যাওয়ার ব্যাপারে স্বামীর অনীহা দেখে তার স্ত্রী বললো, “হয়েছে হয়েছে যথেষ্ট 
হয়েছে । আমাকে তুমি কত ভালবাসো সব বৃঝেছি। এতই যখন অনিচ্ছা, তখন 
বিয়ে না করলেই পারতে ।” 


স্ত্রীর এতসব কথা শুনে স্বামী বেচারার অবস্থা কাহিল । সে তাড়াতাড়ি স্ত্রীকে 
খুশি করার জন্য বললো, “গিন্নি, কালই আমি তোমার জন্য থাইওয়ান ফল আনতে 
যাবো ।” তার এ কথা শুনে স্ত্রী ফিক করে হেসে ফেললো । তারপর বললো, 
“আমিও তোমার সঙ্গে ফল আনতে যাবো ।” “এ আবার কোন ধরনের কথা” স্বামী 
বললো, “তুমি গর্ভবর্তী, তোমার ওখানে অত কষ্ট করে যাওয়া ঠিক হবে না।” এই 
কথা শুনে স্ত্রীর মুখ আবার কালো হতে শুরু করলে। ৷ অগত্যা স্ব৷মী তাকে সঙ্গে 
নিতে রাজি হলো । 


পরদিন খুব ভোরে গৃহিণী ভাত এবং তরকারি রান্না করে কচি কলাপাতায় 
মুড়ে নিল তারপর স্বামী স্ত্রী দু'জনে মিলে একটা নৌকায় চড়ে দূর অজানায় রওনা 
হলো । এরপর শুধু জল দেখা এবং নৌকা চালানো । একদিন গেল, দুই দিন গেল, 
তিন দিনের দিন তারা বহু আকাঙ্খিত থাইওয়ান ফলের গাছ দেখতে পেল । নদীর 
খুব উচু পাড়ে থাইওয়ান ফলের গাছ। এখানে গাছ ছিল মাত্র একটি । তাতে এত 
বেশি ফল ধরেছিল যে ফলের জন্য গাছের পাতাগুলি পর্যন্ত দেখা ঝ|চ্ছিল না। অনেক 
কষ্টের পর থাইওয়ান ফলের গাছটি দেখে দু'জনের মন আনন্দে নেচে উঠলো । 


গৃহিণীর আর তর সইছিল না। তার অবস্থা দেখে তার স্বামী তাড়াতাড়ি গাছে 
ওঠে ফল পাড়তে লাগলো । আর সে নীচে ফলগুলি কুড়িয়ে নৌকায় রাখতে শুরু 
করলো। এক সময় নৌকাটি যখন কানায় কানায় থাইওয়ান ফলে পূর্ণ হয়ে গেল, 
তখন হঠাৎ তার প্রসব বেদন। শুরু হলো। বেচারী কোথায় ফল খাবে তা নয়, বরঞ্চ 
প্রসব বেদনায় অস্থির হয়ে পড়লো । সারাদিন সে এতে খুব কষ্ট পেল; আর সন্ধ্যার 
সময় একট। পুত্র সন্তান প্রসব করলে|। 

ছেলেটির মুখ দেখে স্বামী স্ত্রী দু'জনে খুব খুশি হলো । এরপর বাড়িতে ফিরার 
জন্য দু'জনে তৈরি হলো । প্রথমে ছেলের বাবা বৈঠা হাতে নৌকায় বসলো । নৌকাটি 
তার ভরে ডুবু ডুবু হয়ে গেল। কারণ এর আগে নৌকাটি থাইওয়ান ফলে পরিপূর্ণ 
ছিল। এরপর যখন ছেলের মা ছেলেকে নিয়ে নৌকায় উঠতে গেল তখন নৌকাটি 

ডুবে যাবার উপক্রম হলো । ফলে সে ছেলে সুদ্ধ তাড়াতাড়ি তারে নামলো | এই 
সময় চারিদিকে আঁধার ঘনিয়ে আসছিল, বন থেকে বাঘ ভালুক নানা ধরনের হিংস্র 
জীব জন্তুদের গর্জন শোনা যাচ্ছিল। গৃহিণী তাড়াহুড়া করে আরও দুই তিন বার 
নৌকায় উঠার চেষ্টা করে ব্যর্থ হলো । এতে বেশি নাড়াচাড়ার ফলে ছেলেটি কেদে 
উঠলে ৷ তাতে দেখা দিল ঘোর বিপদ । ছেলেটির কান্না শুনে এক বাঘিনী ছুটে এল। 
তখন ছেলের মা প্রাণের ভয়ে ছেলেকে মাটিতে রেখে নৌকায় ওঠলো। তারপর 
স্বামী স্ত্রী দু'জনে জোরে সোরে নৌকা চালিয়ে গ্রামে পালিয়ে এল । এতে তাদের প্রাণ 


এদিকে বাঘিনী ছিল খুবই ক্ষুধার্ত । কিন্তু অসহায় ছেলেটিকে দেখে তার মনে 
দয়ার উদ্বেক হলো । সে আর ছেলেটিকে খেলো না। বরঞ্ঝ নিজে যেচে ছেলেটিকে 
দুধ খাওয়ালো । তাতে ছেলেটির কান্না থেমে গেল । তখন রাত নামছিল । চারিদিকে 
একটু একটু ঠ।ভ। পড়ছিল । ঝ!ঘিনী আশে পাশের শুকনে। লতাপাতা এনে জড়ো 


ছেলেটিকে দুধ খাওয়াতে লাগলো এবং ধীরে ধীরে ছেলেটি বড় হয়ে উঠলো । 
এমনিভাবে বাঘিনীর দুধ খেয়ে এবং বনের ফলমূল খেয়ে ছেলেটি বার তের বছরের 
একজন সুন্দর স্বাস্থ্যবান কিশোরে পরিণত হলো । 


এদিকে গ্রামের বাড়িতে তার মা-বাঝর আর কোন ছেলেমেয়ে হয়নি । 
দিনের পর দিন তারা বুড়া হতে লাগলো । জুমে আগের মত ফসল হয় না। তাই 
তারা দিনের পর দিন গরীব হয়ে গেল । ঘরে ছেলে মেয়ে নেই, তাই মনও টিকে 
না। শেষ পর্যন্ত স্বামী স্ত্রী দুজনে মিলে গ্রাম থেকে দূরে বনে একটি ঘর বেঁধে থাকার 
সিদ্ধান্ত নিল। 

তারপর একদিন দু'জনে মিলে সবার অগোচরে নৌকা বেয়ে আবার 
থাইওয়ান বনে চলে গেল। সেখানে গিয়ে তাদের আবার সব পুরানো কথা মনে 
পড়লো । এতদিন তাদের ছেলেটা বেঁচে থাকলে বার তের বছরের কিশোরে পরিণত 
হতো । দু'জনে সেকথা যখন বলাবলি করছিল, ঠিক তখনই বন থেকে একজন 
সুন্দর কিশোর বের হয়ে নদীতে জল খেতে এল । চুল তার লম্বা লম্বা নখ তার বাঘের 
মত। শরীরে কোথাও কোন কাপড় নেই। দু'জনে দেখেই চিনলো, এ নিশ্চয় তাদের 
ছেলে । এতদিনে অনেক বড় হয়েছে। তারা ছুটে কাছে যেতেই ছেলেটি এক দৌড়ে 
বনে পালিয়ে গেল । পরদিনও ছেলেটির সাথে তাদের দেখা হলো। তারা নৌকা 

থেকে কিছু ফলমূল নদীতে ভাসিয়ে দিলে ছেলেটি সেগুলি তুলে খেলো । এভাবে 
প্রতিদিন তারা ছেলেটিকে কাছে আনার জন্য চেষ্টা করতে লাগলো । মাঝে মাঝে 
মুরগির বাচ্চা দেখালে ছেলেটি লাফিয়ে নৌকায় উঠতে।। আবার মুরগির বাচ্চাটি 
নিয়ে চলে যেতো । এইভাবে তিন মাস যাওয়ার পর ছেলেটি মাঝে মাঝে আপনিই 
যেচে নৌকায় উঠতো । কখনো কখনো সে নৌকায় ওঠে খেলা করতো এবং ঘুমিয়ে 
পড়তো । তার মা ছেলেকে খুব আদর করতো । আদর করে সে তার পিঠে হাত 
বুলাতো, লম্বা লম্বা চুলগুলিতে উকুন বেছে দিতো এবং সময় পেলে তার নখগুলি 
পরিষ্কার করে দিতো । এমনি ভাবে পাচ সাত মাস চলে যাওয়ার পর, সে ছেলের লম্বা 
লম্বা চুল এবং নখগুলি কেটে দিয়ে তাকে জামা কাপড় পরিয়ে গ্রামে নিয়ে এলো। 


গ্রামে আসার পর অনেক ছেলে মেয়ে তাকে দেখতে এলো । কিন্তু একমাত্র 
সর্দারের মেয়ের সাথে তার ভাব জমলো। মেয়েটি এরপরে তাকে নিয়ে পাহাড়ে আর 
জমে ঘুরতে লাগলো এবং ধীরে ধীরে তাকে কথা শিখাতে লাগলো । এমনিভাবে 
দু'জনের মধ্যে গভীর বন্ধুতু গড়ে উঠলো । থাইওয়ান গাছের নীচে তার জন্ম 
হয়েছিলে বলে সবাই তাকে থাইওয়ানসা বলে ভাকতো | ছেলের কথা বলা দেখে 
তার মা বাবা দুজনে খুব খুশি । ওদিকে থাইওয়ানসা বাড়িতে আসার পর জুমেও খুব 
ভাল ফলন হয়েছে । তাই তাদের বাড়িতে আবার সুখ এবং স্বাচ্ছন্দ্য দুই-ই ফিরে 
এলো। 

যতই দিন যেতে লাগলো থাইওয়ানসা বড় হতে লাগলো এবং সর্দারের 
মেয়েও বড় হলো। ততদিনে দু'জনের মধ্যে গভীর ভাব গড়ে উঠলো । এদিকে 
সর্দার অন্য এক গ্রামের সর্দারের ছেলের সাথে তার মেয়ের বিয়ে ঠিক করলো। 
কিন্তু মেয়ে সেখানে বিয়ে করতে রাজি হলো না! মেয়েকে অনেক বোঝানো হলো, 
কিন্তু মেয়ে রাজি হলো না। এতে সর্দার রেগে গিয়ে থাইওয়ানসাকে মেরে ফেলার 
জন্য ষড়যন্ত্র করলো । সে তার কিছু বিশ্বস্ত যুবককে ডেকে থাইওয়ানসাকে গোপনে 
মেরে ফেলার আদেশ দিল। থাইওয়ানসা ছোট থেকে বাঘের দুধ খেয়ে বড় হয়েছে, 
তাই তাকে মার৷ সহজ কথা নয়। সবাই মিলে ঠিক করলে তাকে প্রথমে মদ 
খাইয়ে মাতাল করা হবে, এরপর সবাই মিলে পিটিয়ে তাকে হত্যা করবে । তাদের 
বড়ই দুর্ভাগ্য বলতে হবে, তাদের মধ্যে থাইওয়ানসার একজন ভাল বন্ধু ছিল। সে 
সব কথা আগে আগে থাইওয়ানসাকে জানিয়ে দিল । সব কথা শুনার পর থাইওয়ানসা 
বললো, “দোস্ত, খুব বেশি দুশ্চিন্তার কারণ নেই । আমি একাই একশো, সবকটা 

বেটাকে পিটিয়ে ছাড়বো । শুধু তুমি লক্ষ্য রাখবে আমার যদি বেশি নেশা হয়, তখন 
আমার কাছাকাছি কোন বেড়াতে একটু বাড়ি মারলেই আমি সতর্ক হয়ে যাবো ।” 


নির্দিষ্ট দিনে সর্দার থাইওয়ানসাকে নিজের বাড়িতে নিমন্ত্রণ করে খুব 
খাওয়ালো । খাদ্যের সাথে প্রচ্র পানীয়ও আন৷ হলে।। সব জাতের মদই ছিল । আর 
থাইওয়ানসা খেলোও প্রচুর । কলে কিছু'*ণ বাদে নেশার ঘোরে সে ঝিমুতে 
লাগলো । এই সুযোগে সর্দারের ভাড়াটে গুভারা থাইওয়ানসাকে মারার জন্য 
লাঠিসোটা নিয়ে তৈরি হলো । এই সময় থাইওয়ানসার বন্ধুটি একটি লাঠি নিয়ে 
থাইওয়ানসার নিকটস্থ বেড়াতে বাড়ি মেরে চেচিয়ে বললে।, “নাম শালা বাড়ি 
থেকে । তোকে আজ পিটিয়েই খতম করবো ।” তার চেঁচামেচি শুনে থাইওয়ানসা 
চোখ খুললো । তারপর ধীরে সুস্থে গা ঝাড়া দিয়ে দাড়িয়ে সবার উদ্দেশ্যে বললো, 
“ভাইসব, আমাকে একটু প্রস্নাব করতে বাইরে যেতে দেবে?" “দেওয়া হবে না" 
বলে সবাই প্রস্তুত হয়ে তার উপর ঝাঁপিয়ে পড়লো । থাইওয়ানসা তাদের একজনের 
হাত থেকে একটা লাঠি কেড়ে নিয়ে সব কটাকে পিটানোর পর সামনের একটা 
টেকি ঘরে ঢুকলো । তারপর টেকিটি নিয়ে বাইরে বেরিয়ে এল । তার রুদ্রমূর্তি 
দেখে যে যেদিকে পারলো, পালালো । থাইওয়ানসা রাগের চোটে টেকি সুদ্ধ গ্রামের 
পূর্ব থেকে পশ্চিমে, উত্তর থেকে দক্ষিণে দৌড়াদৌড়ি করতে লাগলো । সে এক 
অভূতপূর্ব দৃশ্য! টেঁকির বাড়ি খেয়ে এবং বাতাসের তোড়জোড়ে গ্রামের অনেকগুলি 
বাড়ি বিছিয়ে পড়লো এবং এভাবে আরও কিছুক্ষণ চলতে থাকলে গ্রামে একটা 
বাড়িও আস্ত থাকবে না। অবস্থা বেগতিক দেখে গ্রামের সবাই সর্দারসহ 
থাইওয়ানসার হাতে পায়ে ধরে পড়লো । তাতে থাইওয়ানসার রাগ কমে গেল । 
তখন সর্দার আর কোন উচ্চ বাচ্য না করে থাইওয়ানসার হাতে নিজের মেয়েকে 
তুলে দিল। তারপর শুভদিনে শুভক্ষণে ধূমধামের সাথে দু'জনের বিয়ে হয়ে গেল। 

চাকম। রূপকথা 


কুম্বলেনী 


কৃষ্ণ চন্দ্র চাকমা 


অনেক দিন আগের কথা । এক দম্পতির ছিল দুই কন্যা । মা বাবার স্ত্রেহ 
আদর যত্বে কতই না সুখে বড় হতে লাগল তারা । বংশের বাতি জ্বালানোর জন্য 
ছেলে সন্তান না থাকলেও দুইকন্যাকে ঘরের গৃহস্থালী কাজ ছাড়াও চাষাবাদের প্রায় 
সব কাজে পটু করে ভুলতে লাগল দম্পতি । দু'কন্যা মায়ের কাছ থেকে বুনন 
কাজের কলাকৌশল যেমনি রপ্ত করতে লাগলো তেমনি বাপের কাছেও ছেলেদের 
কাজ বিশেষতঃ বাশ ও বেতের জিনিস তৈরির কলাকৌশল শিখতে লাগলো অত্যন্ত 
আগ্রহ ভরে । 


দুই কন্যার পারদর্শিতা দেখে মা বাবার উভয়ের মনে আনন্দ । তবুও মাঝে 
মধ্যে স্বামী-স্ত্রী উভয়ে দুইচি্ত। না করে চুপ করে বসে থাকতে পারে না। স্বমীন্ত্রী 
উভয়ে ক্রমশঃ বার্ধক্যের দিকে ঝুঁকে পড়ছে আর এদিকে দুই কন্যা ক্রমশঃ কৈশোর 
পেরিয়ে যৌবনে পদার্পণ করল । দুঁকন্যাকে বিয়ে দিলে বৃদ্ধ বয়সে স্বামী-স্ত্রী নিঃসঙ্গ 
হয়ে পড়বে । তাদের দেখাশোনা কে করবে? তাছাড়া মেয়ের বিয়ের পর জীমাই 
কিভাবে মেয়েকে গ্রহণ করবে? এসব কথা চিন্তা করতে করতে অনেক সময় বিনি্দ্রা 
রজনী কাটিয়ে দেয় স্বামী-স্ত্রী উভয়ে । 

ফান্ধুন মাসের পরে চৈত্র মাসের অর্ধেকের কাছাকাছি যেতেই সূর্যের তাপ 
ক্রমশঃ উত্তপ্ত হতে থাকে । এমনই একদিনে গ্রাম হতে দূরের এক উর্বর জায়গায় 
কাটা জুম আগুনে পোড়ানোর পর মা বাবার সঙ্গে দুইবোন আড়া কাড়তে (আগাছা 
পরিফার করতে) যায় । এভাবে কয়েকদিন আড়া কাড়ার পর ধান কুজার (বপন) জন্য 
তৈরি করে রাখা হল । জুম কাবানা (জুম কাটা) থেকে আড়া কাড়া পর্যন্ত দুই বোন 
পালাক্রমে সার্বক্ষণিক মা-বাবার সাথে কাজে সহায়তা করল। 


বৈশাখের প্রথমদিকে প্রবল বৃষ্টিপাতের ফলে মাটি নরম হলে “ধান-কুজানা' 
শেষ করে ফেলল তারা। জ্যেষ্ঠ মাসের প্রখর রৌদ্রে দুইবোন জুমের আগাছা 
পরিফার করতে যায়। জুমে কোন 'মোনঘর' না থাকায় প্রথর রৌদ্রের মধ্যে কাজ 
করতে গিয়ে রৌদ্রের তাপ সহ্য করে যথেষ্ট কষ্ট পেতে লাগল । একদিন-দুইদিন- 

তিনদিন -- এভাবে কয়েকদিন কাজ করতে গিয়ে দুইবোন গরমে অতিষ্ঠ হয়ে 
উঠল । গায়ের চামড়া রৌদ্র পুড়ে কাল হয়ে যাবার উপক্রম হল। 


যে, তাদের জন্য কোন সহদয় মানুষ মোনঘর তৈরি করে দিলে সে তাকে বিয়ে 
করবে । এ প্রতিজ্ঞা করে সেদিন তারা বাড়িতে ফিরল। পরদিন যথারীতি জুমে কাজ 
করতে গিয়ে দুইবোন দেখতে পেল যে, তাদের জন্য জুমের মাঝখানে কে বা কারা 
সুন্দর মোনঘর তৈরি করে দিয়ে গেছে। সেদিন তার৷ জুমের আগাছা পরিষ্কার করল 
না। বাড়ি হতে নিয়ে যাওয়া চাল ও তারকারি রান্নী করতে করতেই অনেক সময় 
কেটে গেল। রান্না শেষ হলে কুম্বলেনীকে বড় বোন ঘরের চালের উপর তুলে দিয়ে 
তার ভগ্মীপতিকে উদ্দেশ্য করে “বোনোই” নাম ধরে ডাকতে বলে তার গলার 
আওয়াজ দিগন্ত বিস্তৃত হতে লাগল । এক পর্যায়ে শো শো আওয়াজ করতে করতে 
অতিকার এক সাপ এসে হাজির হল। সাপকে দেখে কুম্বলেনী ভয়ে চালের উপর 
থেকে নামতে পারল না। সে ভগার্ত চিত্তে চালের উপরে থেকে গেল। এদিকে 
কুম্বলেনীর বড় বোন প্রতিজ্ঞা অনুযায়ী গন্ধর্ব মতে সাপকে বিয়ে করে ফেলল এবং 
সাপের সাথে দিব্যি আরামে রান্না করা ভাত খেয়ে ফেলল । কুম্বলেনীর জন্য কিছুটা 
রেখে দিল সে। অনেকক্ষণ পর সর্পরূপী দেবতা চলে যাওয়ার পর কুম্বলেনী চালের 
উপর থেকে নেমে তার জন্য রেখে দেয়া ভাতের কিছুটুক খেয়ে বাকি ভাত ফেলে 
দিল। স্বচক্ষে বিশাল সাপকে দেখে আর সাপের সাথে তার বড় বোনের বিয়ে হয়েছে 
জেনে সে নিজের বোনকে পর্যন্ত বিশ্বাস করতে পারছিল না। এ ঘটনার পরে তার 
বড় বোন কুম্বলেনীকে এই বলে প্রতিজ্ঞা করায় যে, জুমের ঘটনাবলী সে বাড়িতে 
গিয়ে মা-বাবার কাছে খুলে বলবে না । কিন্তু সে মানসিকভাবে অস্থির হয়ে পড়ল । 
সেই ঘটনার পর হতে দুইবোন জুমে গিয়ে পূর্বের ন্যায় কাজ করতে পারল না। তার 
বড়বোন প্রায় সময় তার সর্পস্বামীকে নিয়ে ব্যস্ত থাকে । আর কুম্বলেনীর একার 
পক্ষেও এতবড় জুমের আগাছা পরিষ্কার করার সম্ভব হয় না। মানসিকভাবে বিকার প্রস্থ 
হয়ে পড়ার মত অবস্থা হল তার। তার শরীর ক্রমশঃ শুকিয়ে যেতে লাগল । 
কুম্বলেনীর এ অবস্থা দেখে তার মা-বাঝর মনে সন্দেহের উদ্রেক হল। মা-বাবা 
উভয়ে নানাভাবে জিজ্ঞাসাবাদ করতে লাগল মেয়েদের । তাদের সমস্যা বড় মেয়েকে 
নিয়ে নয়, সে বরং পূর্বের চাইতে নাদুস-নুদুস হতে লাগল । পক্ষান্তরে কুম্বলেনীর 
শরীর ক্রমশঃ শুকাতে লাগল । 


মোনঘর ঃ পাহাড়ের উপর জুম করার পর চাকমারা যে সেখানে জুমের নানা 
কাজ সম্পাদনের জন্য যে ছোট ধরনের মাচাংঘর তৈরি করে তাকে মোনঘর বলে। 


' বোনোই- দুলাভাই । 

একদিন কুস্বলেনীর বাবা নানা প্রলোভন দেখিয়ে সঠিক ঘটনা উদঘাটন করে 
ফেলল । ঘটন৷ জানার পরদিন কুম্বলেনীর বড় বোনকে জুমে পাঠ।ন হল না। 
কুম্বলেনীর সাথে তার বাবা জুমে চলে গেল আগাছা পরিফার করতে । বাবা গিয়ে 
দেখতে পেল যে, দুইবোন এতদিন ভালভাবে কাজ করলে যে পরিমাণ আগাছা 
পরিষ্কার হওয়ার কথা আদৌতে তার তিনভাগের একভাগ কাজও হয়নি । বেচারা 
মনোদুগ্খে সেদিন সেও আগাছা পরিষ্কার করল না। আগাছা পরিষ্কার না করে 
কুম্বলেনীকে ভাত রান্না করতে বলল । রান্নার ফাকে ফাকে কুণ্থলেনীর কাছ থেকে 
বিস্তারিত ঘটনা জেনে নিল সে। 

ভাত রান্না হওয়ার পর কুম্বলেনীকে চালের উপর উঠিয়ে তার বোনোইকে 
ডাকতে বলল। এদিকে ঘটন| শোনার পর হতে সে তাগলে (দায়ে) শান দিতে 
লাগল। খাতে “তাগল' দিয়ে কাটতে অসুবিধে না হয়। তার আগে সাপটা কোন 
পথে কিভাবে আসে সব জেনে নিল । কুম্বলেনী উচ্চ স্বরে 'বোনোই" “বোনোই' করে 
ডাকতে থাকায় এক পর্যায়ে সর্পরূপী ভগ্মীপতি শৌ শো আওয়াজ করতে করতে 
আসতে লাগল । পূর্বের ন্যায় বাড়ির ভিতর যে ফাক দিয়ে ঢুকে সে ফাকে মাথাটা 
আনতেই কুম্বলেনীর বাবা এক কোপে সাপের মাথা দেহ থেকে বিচ্ছিন্ন করে 
ফেলল । বিচ্ছিন্ন সাপের দেহ নড়াচড়া করতে করতে মনোঘরের আঙিনা হতে 
গড়িয়ে গড়িয়ে পার্শ্ববর্তী ঝিরির নিচে পড়ে গেল। গড়িয়ে পড়ার মুহুর্তে সাপের দেহ 
হতে যে রক্ত ফৌোট। ফৌটা করে পড়েছিল সে জায়গার উপর “মাত্যা আনুচ" (এক 
প্রকার সুগন্ধী উদ্ভিদ) গজিয়ে উঠল। এভাবে মাত্য। আনুচের সৃষ্টি হয়েছে বলে 
চাকমাদের লোকমুখে প্রচলন আছে । এদিকে কুম্লেনী এবং তার বাবা সন্ধায় 
বাড়িতে এসে স্বাভাবিক আচরণ করতে লাগল যাতে কুম্বলেনীর বড় বোন বিষয়টা 
জানতে না পারে। অবশ্য সে ব্যাপারে তার বাবা পূর্বাহ্ছে কুম্লেনীকে সতর্ক করে 
দিয়েছিল। 

পরদিন কুশ্ধলেনী এবং তার বোন দু'জনে জুমে কাজ করতে গেল। 
কুম্বলেনীর বড় বোন পূর্ববৎ ভাত রান্ন। করল মহানন্দে। রান্না শেষে কুম্বলেনীকে 
চালের উপর তুলে বোনাইকে পূর্বের মত ডাকতে বলল । কিন্তু কুম্বলেনী তার বড় 
বোনের কথায় আর তার বোনোইকে ডাকে না। তার বড় বোন বিষয়টা আঁচ 
করতে পেরে সঠিক ঘটনা জানানোর জন্য কু্ধলেনীকে গীড়াগীড়ি করতে লাগল। 


তাগল - দা 

বড় বোনের অস্তিরতা দেখে কুন্বলেনী বিস্তারিত ঘটনা খুলে বলল । ঘটনা জেনে 
কুম্বলেনীর বড় বোন যেদিকে তার শ্বমীর দেহ গড়িয়ে গড়িয়ে ঝিরির মধ্যে পড়েছিল 
সেদিক অনুসরণ করে নিচে নেমে গেল। নিচে নেমে সে সাপের বিচ্ছিন্ন দেহ 
দেখতে পেল। অবাক কান্ড! একফৌটা রক্তও নেই বরং যেখানে তার স্বামীর মৃত 
দেহ পড়েছিল সেখান হতে সুমিষ্ট গন্ধ বেরোতে লাগল । কেননা ততক্ষণে যে সব 
জায়গায় রক্ত পড়েছিল সব জায়গায় মাত্যা আনুচ গজিয়ে সুমিষ্ট গন্ধ ছড়াচ্ছিল। সে 
দেরি না করে স্বামীর বিচ্ছিন্ন মাথা এবং দেহটা কোলে নিয়ে বিরামহীন ভাবে কাদতে 
লাগল। কাদতে কাদতে তার পায়ের গোড়ালী, হাটু, কোমর, গলা,মাথা একপর্যায়ে 
সমস্ত শরীর পানিতে ডুবে গেল। এসব ঘটনা কুম্বলেনী স্বচক্ষে অবলোকন করে 
একেবারে “থ' বনে গেল। এদিকে সূর্য ক্রমশঃ পশ্চিম দিকে হেলে পড়তে লাগল, 
ঝিরির মধে ঝি ঝি পোকাগুলি ডাকতে লাগল। বেচারী কুম্বলেনী একাকী কি করবে 
ভেবে পাচ্ছিল না। একাকী সে বাড়িতে ফিরে আসলে নানাবিধ প্রশ্রের মুখোমুখি হতে 
হবে ভেবে সে সিদ্ধান্ত নিল আর বাড়ি ফিরে আসবে না। অগত্যা সে সেখান থেকে 
আঢরকটা পথ বেয়ে চলতে লাগল । সন্ধ্যা ঘনিয়ে আসতেই সুউচ্চ গাছে উঠে সে 
রাত কাটাল। পরদিন সে পথ দিয়ে এক রাজা শিকারে যাবার পথে সুউচ্চ এক ডালে 
কুন্বলেনীকে বসা দেখে তার রূপে মোহিত হয়ে পড়লেন । রাজা কুম্বলেনাকে উদ্দেশ্য 
করে বললেন যে তিনি তাকে বিয়ে করে রাণী বানাতে চান। কুম্বলেনী প্রথমে কোন 
জবাব না দিয়ে সে এক ডাল থেকে আরেক ডালে লাফিয়ে বেড়াতে লাগল ৷ সে 
গুনগুনিয়ে গাইতে লাগল- 


পাদায় পাদায় বেড়ে ন পার্ল 
ভেলায় ডেল বেড়ে ন পার্লযে 
মুই মিল। নয়, 
এক সমারে সাতুয়। পুঅ ফুদে ন পার্ল; 
মুই মিলা নয়। 


অর্থাৎ ৪ পাতায় পাতায় বেড়াতে না পারলে আমি নারী নই, গাছের ডালে 
ডালে বেড়াতে না পারলে আমি নারী নই, একসাথে সাতটি সন্তান প্রসব করতে না 
পারলে আমি নারী নই ইত্যাদি । 

রাজা কুম্বলেনীর কথা শুনে অবাক হয়ে গেলেন । রাজার ছয় রাণী থাকলেও 
একটিও তার ছেলে-মেয়ে নেই। বংশের বাতির জন্য তার কুন্বলেনীর মত মেয়ে 

চাই-ই ৷ অমনি রাজা অনুনয় বিনয় করে কুম্বলেনীকে তার রাজ্যে নিয়ে গিয়ে 
মহাসমারোহে বিবাহ করে ফেললেন। বিয়ের পর হতে কুম্বলেনী রাণীর আসনে 
আসীন হলে তার সেবা শুশ্রাষা, আদর যত্ন দেখে বাকি ছয় রাণী তখন হিধসের আগুনে 
জ্লতে লাগলেন। কারণ কুম্বলেনীর গর্ভে রাজার ওঁরসে ছেলে-মেয়ে জন্মালে 
তাদের আদর যতু কমে যাবে । তাই সময় থাকতেই কুম্বলেনীকে জব্দ করার যড়মন্ত্ 
আঁটতে লাগলেন রাজার জন্য ছয় রাণী । 


এদিকে কয়েকমাস অতিক্রান্ত হতেই রাণী কুম্বলেনী সত্যি সত্যি গর্ভবর্তী 
হয়ে পড়লেন। জীবনের প্রথম সন্তান ধারণে কৃম্বলেনীর মনে ভয়ভীতির স্যার হল। 
সর্বাক্ষণিক সে রাজার কাছে থাকতে চায়। কিন্তু রাজার পক্ষে কি সম্ভব অন্তপুরে চুপ 
করে বসে থেকে রাণীর পাশে পাশে দিন অতিবাহিত করা? অগত্যা রাজা ছোট রাণীর 
সাথে যোগাযোগের একটা মাধ্যম খুঁজতে লাগলেন । রাজা পরে রাজবাড়িতে একটা 
মঙ (পিতলের ঘন্টি) টাঙানো হল । মঙে আঘাত করলেই রাজা যেখানে থাকুন না 
কেন বুঝতে হবে যে, রাণীর সমস্যা সৃষ্টি হয়েছে। এভাবে মাঝে মধ্যে ছোটরাণীর 
প্রসব বেদনার উদ্রেক হলে মঙ বাজালেই রাজা তড়িঘড়ি অন্তপুরে চলে আসতেন। 
এ সুযোগটি কাজে লাগিয়ে ছয় রাণী রাজাকে বিরক্ত করতে লাগলেন। হয়তে। 
ছোটরাণী দিব্যি আরামে ঘৃমাচ্ছেন সে সময় তারা অহেতুক মঙ বাজিয়ে রাজাকে 
ডেকে আনতেন। রাজা সে সময় হয়তে। পাত্রমিত্র নিয়ে গুরুতুপূর্ণ সভায় বসেছেন। 
কিন্তু মঙয়ের আওয়াজ শুনে তা মূলতবী করে সেখান থেকে চলে যেতেন অন্তপুরে । 
এসে দেখতে পেতেন তখন ছোট-রাণী ঘুমাচ্ছেন। এভাবে একসময় অতিষ্ট হয়ে 
রাজা মঙয়ের আওয়াজ শুনলেও গুরুতুপূর্ণ কাজে না থাকলেও চলে আসতেন না। 
একদিন সত্যি সত্যি ছোটরা ণীর প্রসব বেদনা শুরু হলে নিজে মও বাজালেন কিন্তু 
রাজা তাতে সাড়া না দিয়ে এমনিই অন্য কাজে সময় ব্যয় করলেন। এদিকে 
কুম্বলেনী পর পর ছয়জন পুত্র সন্তান এবং কন্যা সন্তান প্রসব করার পর অচেতন 
অবস্থায় পড়ে রইলেন । আর প্রসব করা ছয় পুত্র এবং এক মেয়েকে একে একে 
রাজার অন্য ছয় রাণী মিলে পার্শ্ববর্তী নদীতে ফেলে দিলেন। নদীতে ফেলে দেওয়ার 
সাথে সাথে কুম্বলেনীর বড় বোন যে গঙ্গীমা রূপে পরিণত হয়েছিলেন একে একে 
তার বোনের সন্তানদের নিজের তন্্াবধানে নিয়ে গেলেন । এদিকে ছয়রাণী রাজা 
রাজবাড়িতে প্রত্যাবর্তনের আগে কাঠ এবং ছেঁড়া কাপড় দিয়ে ছয়টি পুভুল তৈরি 
করে রাখল । রাজা ঢুকার সাথে সাথে ছয়রাণী রাজাকে শুধাতে লাগল। 

“রাজারে রাজা নাদেং দেং- 

ত মোরুয়া ফুদেইয়া গাঝর ঠেং” 

অর্থাৎ £ “হে রাজন লাটিমের মত গড়নের জিনিস আপনার রাণী প্রসব 
করেছে- কি মজা” । 


তাদের কথা শুনে রাজাতো একেবারে থ' বনে গেলেন। কুম্বলেনীকে প্রথম 
দর্শনের সময় কু্ধলেনী একসাথে সাতজন ছেলেমেয়ে প্রসব করতে না পারলে সে 
নারী নয় বলে রাজাকে শুনিয়েছিলেন। এখন ছেলেমেয়ের পরিবর্তে কাপড় এবং 
ক।ঠের পুতুল দেখে মনে মনে কুম্বলেনীকে ডাইনী হিসেবে সন্দেহ করতে লাগলেন 
রাজা । বাস্তবে এ ঘটনা দেখে তিনি মনে মনে ভয় পেয়ে গেলেন এবং কুম্বলেনীকে 
রাজবাড়ির নিকটে ছাগল ঘরে ছাগলগুলোর সাথে থাকতে নির্দেশ দিলেন ৷ বেচারী 
কুষ্বলেনীর সুখ বেশি দিন স্থায়ী হল না। তাকে নিষুরভাবে ছাগল ঘরে ঢুকানো হল 
এবং সেখানে ছাগলের মলমুত্রের সাথে বসবাস করতে বাধ্য করা হল। 

বেচার৷ রাজার মনেও কোন শান্তি নেই । মনোদু€্খে প্রায় সময় শিকারে 
বেরিঝে যেতেন এবং সন্ধ্যার ফিরে আসতেন রাজবাড়িতে ৷ বিভিন্ন সময়ে 
সাতজনকে বিয়ে করার পরও তার শুঁরসে কোন ছেলেমেয়ে নেই ৷ এ কথা ভাবতেও 
যেন কেমন লাগে রাজার । তার মৃত্/ুর পর রাজ কে হবে? এসব চিন্তায় রাজা 
বিভোর হয়ে থাকতেন । একপ্রকার হতাশাগ্রস্থ হয়ে প্রায় সময় নর্তকীদের নিরে ব্যস্ত 
থাকতে লাগলেন রাজা । 

মাঝে মধ্যে রাজবাড়ির সন্নিকটস্থ উন্মুক্ত পার্বতী নদীর পাড়ে গিয়ে বড়শি 
দিয়ে মাছ ধরতে যেতেন রাজা । অনেক সময় জ্যোৎক্না রাতে ঘ্বরে বেড়াতেন উন্মুক্ত 
প্রান্তরে । এভাবে কয়েক বছর অতিক্রান্ত হল। 


একদিন রাজা জ্যোতম্না রাতে নদীর পাড়ে প্রহরীসহ ঘুরে বেড়াতে গেলেন। 
বেড়ানোর এক পর্যায়ে রাজাকে উচু স্থানে বসার আসন পেতে দেয়া হল । রাজা 
সেখানে বসে আনমনে ভাবতে লাগলেন। বসা অবস্থায় দূরে নদীর দিকে দৃষ্টি নিক্ষেপ 
করতেই রাজা দেখতে পেলেন যে, নদী হতে তীরে এসে ছয় ছেলে এবং এক মেয়ে 
খেলাধূলা করছে । এক পর্যায়ে রাজা প্রহরীসহ সেদিকে যেতেই সবাই ঝপাট করে 
নদীর অতল তলে তলিয়ে গেল। 


ছয় ভাই ও এক বোন নদীতে ডুব দিয়ে তাদের জেঠীম। গঙ্গীমার কাছে গিয়ে 
বিস্তারিত ঘটনা বলল । তাদের মায়ের বড় বোন জেঠমা বললেন, তোমরা আর 

এভাবে গলিয়ে এসো না। রাজার কাছ থেকে তোমাদের মায়ের খোজ নিও। মায়ের 
জন্য তোমর৷ ফুল নিয়ে যেও । 
বেশ কয়েক মাস পর আবারও এক জ্যোৎস্না রাতে রাজা পূর্বের ন্যায় নদীর 
পাড়ে বেড়াতে গেলেন। এবারে কোন প্রহরী না দিয়ে একাকী চুপ করে বসে রইলেন 
নদীর পাড়ে । এবারে ছয়ভাই ও এক বোন প্রত্যেকে হাতে ফুল নিয়ে নদীর পাড়ে 
উঠে এল। রাজা তাদের দিকে আগ বাড়ালে এবারে তারা পূর্বের ন্যায় পালিয়ে গেল 
না। রাজা তাদের পরিচয় জানতে চাইলে তারা কিছুই বলল না। রাজা দেখতে 
পেলেন যে, ছয় ছেলের এবং তার নিজের চেহারার মধ্যে অদ্ভুত মিল রয়েছে। রাজা 
“সাত ভেইবোন পুত লক দিবেনি ফুল?” 
অর্থাৎ সাত ভাইবোন ছেলেমেয়ে আমাকে ফুল দিবে? 
ন দিবং রাজাকে ইক্খে ন দিবং ফুল" 
আমা মা এলে সেক্খে ফুল দিবং। 
অর্থাৎ ঃ না, না, রাজাকে এখন ফুল দেব না, আমাদের মা আসলে তখন ফুল 
দেব। 
এই বলে এবারও তারা নদীতে ঝাঁপিয়ে পড়ে তলিয়ে গেল । 


পরম আদরের ছয় ছেলে এবং এক মেয়েকে এভাবে দেখে রাজার মন 
উতলা হয়ে উঠল তার নিজের চেহারার সাথে এদের চেহারার অন্তুত মিল দেখে 
তার ছোট রাণী কুম্বলেনীর কথা মনে পড়ল। সত্যি সত্যি কুম্বলেনী কি তাহলে ছয় 
ছেলে এবং এক মেয়ের জন্ম দিয়েছিলেন? জন্মের পর রাজার অগোচরে কি তাদের 
নদীতে নিক্ষেপ করা হয়েছিল? এভাবে সাতপাচ ভাবতে ভাবতেই রাজা পাগল প্রায় 
হয়ে উঠলেন। 

রাজা কী যে করবেন ভেবে পাচ্ছিলেন না। কিছুদিন পর তৃতীয় বারের মত 
আরো এক জ্যোত্শ্লারাতে সেই নদীর তীরে যেতেই দেখতে পেলেন যে, তার 
সেখানে পৌছার আগে ছয় ছেলে এবং এক মেয়ে অর্থাৎ সাত ভাইবোন মিলে 
খেলাধূলা করছে। এবারও তারা প্রত্যেকে ফুল নিয়ে এসেছে। রাজা তাদের সাথে 
আলাপ করতে গিয়েই পূর্ববৎ তাদের মা ছাঁড়া কথা বলবে না বলে জানাল । 

এদিকে রাজা নদীর তীরে যাবার আগে তার ছয় রাণীকে সাজগোছ করে 
থাকতে নির্দেশ দিয়ে গেলেন। সাত ভাইবোনের সাথে আলাপ করার পর তিনি 
রাজবাড়িতে ফিরে এসে একে একে ছয় বাণীকে নিয়ে গেলেন নদীর পাড়ে । একে 
একে ছয়রাণীকে সাত ভাইবোনকে দেখালেন । রাজার ছয়রাণীকে দেখে তাদের ইচ্ছা 
পূরণ হল না। মাকে না দেখে খুশি হতে পারল না তারা । 


অবশেষে ছাগলের ঘরে অবস্থানকারী রাজার ছোটঝ৷ণী কুম্বলেনীকে রাজার 
প্রহ্রীর। নিয়ে গেল নদীর পাড়ে। তাদের মাকে দেখে সাত ভাইবোন দৌঁড়ে এসে 
জড়িয়ে ধরল এবং নদীতে নিয়ে ভালভাবে গোসল করিয়ে মায়ের শরীর থেকে ময়লা 
ঘষে ঘষে পরিষ্কার করে দিল ৷ ভালভাবে গোসল করানোর পর ভাল কাপড় চোপড় 
পড়াল তাদের মাকে । অতঃপর মায়ের হাতে সাত ভাইবোন ফুল তুলে দিল। 
চোখের সামনে এ অভাবনীয় কান্ড দেখে রাজা মুখ ফুটে কোন কথা বলতে পারলেন 
না। রাজা বুঝতে পারলেন কী গভীর ষড়যন্ত্রের শিকার হতে হয়েছে তার 
ছোটর।ণীকে । তার মাশুল তাকেও দিতে হচ্ছে আজ । 


রাজা নিজের ভুল বুঝতে পারলেন এবং তার ছেলেমেয়ে এবং ছোট রাণী 
কুম্বলেনীর কাছে নিজের ভুলের জন্য ক্ষমা চাইলেন । তাদের সবাইঢক রাজবাড়িতে 
নিয়ে যেতে চাইলেন । এদিকে রাজার হয় রাণীও কৃত অপরাধের জন্য রাজা এবং 
কুম্বলেনীর কাছে নতজানু হয়ে ক্ষমা চাইতে লাগলেন । এবারে র।জার ছয় ছেলে 
এবং এক মেয়ে শর্ত জুড়ে দিল যে, রাজার ছয়রানীকে প্রাণে না মেরে তাদের 
নিরাপত্তার দিক বিবেচনা করে উপযুক্ত অর্থ দিয়ে দেশান্তরে নির্বাসন দিতে হবে। 
রাজা তার ছেলেমেয়েদের কথা মাথা পেতে মেনে নিলেন । এভাবে সাত ভাইবোন 
রাজাকেও ফুল দিয়ে বরণ করে নিল। রাজবাড়িতে নিয়ে এসে রাজা কুম্বলেনীকে 
একমাত্র রাণীর আসনে অধিষ্ঠিত করলেন । উপযুক্ত অর্থ দিয়ে অন্য ছয় রাণীকে 
আজীবনের জন্য দেশাত্তরে নির্বাসনে পাঠালেন। সে হতেই রাজা কুম্বলেনীসহ ছয় 
রাজপুত্র এবং একমাত্র রাজকন্যাকে নিয়ে সুখে শান্তিতে দিন যাপন করতে 
লাগলেন। 

চাকমা রূপকথা 


বঙ্কিম কৃষ্ণ দেওয়ান 


এক যে ছিল হুলো বেড়াল আর ছিল এক টুনটুনি । কী যে ছিল হুলোর মনে, 
_ একদিন সে যেচে এসে বন্* পাতালো টুনটুনিটার সনে। এখন হাজার হোক, 
বেড়াল হল কিনা বাঘের মাসি । দোস্তি হলেও টুনটুনিটা তাই হিসেব করে চলে সব 
সময় । ডালে ডালে, পাতায় পাতায়, তফাৎ নিয়ে থাকে । নখ থাকতে যারা সে নখ 
লুকিয়ে রাখে, তাদের আবার কী? কী জানি বাবা! যদি-ই 'ফ্যাচ্‌-” করে বসে কোন 
সয়য়? 

এমনি করে তাদের দিন চলে । 

থাকতে থাকতে এক সময় টুনটুনির তার ডিম পাড়ার সময় হল, আর সে 
তোড়জোড় করে বাসা বাধতে লেগে গেল, দিশেমত ঝোপের আড়ালে । 

বেড়াল কিন্তু খবর রাখে । মাঝে মাঝেই ঝোপের তলায় এসে খোঁজখবর 
নেয়, - জিজ্ঞেস করে টুনটুনিকে, - "বন্‌! ত ঘর্‌ কদ্দুর?” ২ 

টুনটুনি বলে রেখে ঢেকে, - “এই সবে দু'এক গাছি খুড়কুটো কুড়োচ্ছি।” 

এদিকে টুনটুনিটা কিন্তু ঝসাটা৷ প্রায় শেষ করে এনেছে। কয়েকদিন পর 

টুনটুনিকে - 'বন্‌! ত ঘর্‌ কাদ্দুর?' 

“তলার বিছানীটা প্রায় হয়ে গেছে” টুনটুনিটা জবাব দেয়। আসলে কিন্তু 
বাসাটা কবে সাড়া হয়ে গেছে তার, আর সে ডিমও দিয়েছে তাতে দুটো । 

আর কয়েকদিন পর খোজ নিতে এল হুলো বেড়ালটা, - “বন্। ত ঘর 
কদ্দুর্?” 

“এই তো সবে সাড়া হল, - “জবাব দিল টুনটুনি। আসলে টুনটুনিটার কিন্তু 
ডিম ফুটে বাচ্চা বেরিয়েছে তখন। 


১. বন্‌ (বি) - মিতালী, বন্ধু। ২. তোমার ঘর তৈরি কতদূর এগুলো? 

আরও কয়েকদিন যেতে আবার এল হুলো, - “বন্‌। ত ঘর কদ্দুর?” টুনটুনি 
বলল, - “ডিম দিয়েছি ভাই । তা দিচ্ছি এখন বসে বসে ।” 


এদিকে বাচ্চাগুলো কিন্তু বেশ বড় হয়েছে আর অল্প অল্প উড়তে শিখছে। 
আরো কয়েকদিনের ভেতর বাচ্চাগুলো যখন পুরোপুড়ি উড়তে শিখ্ল তখন আবার 
খোজ নিতে এল হুলো বেড়ালটা, - “বন। ত ঘর কদ্দুর?” 

টুনটুনিটা বলল এবার, - “ভারি সুখবর বন্‌। খুব সুন্দর দুটো বাচ্চা হয়েছে 
আমার ।” 

যেই না বলা, - হুলো বেড়ালটা অমনি “চডু চড়" করে একলাফে উঠে গেল 
গাছে আর ঝাপিয়ে পড়ল টুনটুনিটার বাসায় “ঝপাং” করে । কিন্তু হলে কি হবে? 
বাচ্চাগ্তলো তার আগেই “ফুড়ুৎ! ফুড়ুৎ -” করে উড়ে পালিয়ে গেছে যে যেদিকে 
পারে। 

হুলো বেড়ালটার নাকানি দেখে টুনটুনিটা ত অন্রোদে আটখানা! পাশেই এক 
কাটা গাছের ঝৌপে বসে “তিডিং মিড়িং-”" করে নাচতে লাগল আর খুশিতে গান 
ধরে দিল,- 


[মিতা আমার খেতে পেল না কেমন মজা! কেমন মজা! 


টুনটুনিটা গায় আর গানের তালে তালে লেজ দুলিয়ে নাচে । গায় আর লেজ 
দুলিয়ে নাছে। নাচতে নাচতে হঠাৎ এক সময় “ঠকাস-!” করে একখানা কীটা বিধে 
গেল তীর লেজে। যন্ত্রণায় টুনটুনিটা তখন উড়ে চলল দিশেহারা হয়ে । যেতে- 
যেতে-যেতে পথে পড়ল এক নাপিত বাড়ি। টুনটুনিটা কাতর হয়ে বলল 
নাপিতাটাকে, - 

“আরে, পাগল টুনটুনি!” নাপিত বলল ঠোট বেঁকিয়ে, -” এ্যাই এত্োটুকুন 
ত পাখি - নরুনখানা গায়ে ঠেকাতে না ঠেকাতেই যে অক্কা পেয়ে যাবি।” 

“কী? এতই গুমোর-!' টুনটুনিটা ত ভিষম খ্যাপা একেবারে । “ছোট বলে কী 
এতই হেনস্থা? আচ্ছা, দেখাই যাক তা হলে।" একে কাঁটার যন্ত্রণা তার উপর 
অপমানের জ্বালা, টুনটুনিটা রেগেমেগে হাজির হল গিয়ে ইদুরের কাছে- 

“উন্দুর ভেই সারছ 

নাবিদা ছচ পারঅ তারা বুয়ানি - 

কামেরেই দি পারছ?” 

নাপিতের যন্ত্রের বাকসে।ট|কে কি- 

কামড়ে দিতে পার?] 

“ওরে বাঝ|রে? -” ইদুর তো উড়িয়ে দিল টুনটুনিটাকে, - “তা কী করে 
পারি? সেটা সে ঝুলিয়ে রাখে চালের বীতা থেকে, আমি তার নাগাল পাই কি করে?” 

জবাব শুনে টুনটুনিটা রেগে আরও টং! রোস, মস্কর৷ কর বার করছি 
তোমার । তোমারও বাবা আছে, যাচ্ছি তার কাছে। এক ছুটে সে তখন হাজির হল 

“বিলেই ভেই সারছ! 

উন্দুজ্যারেনি- 

কামেরেই পারছ?” 

[বেড়াল ভাই সাবাসি বড়, 

ইদুরটাকে কি - 

কামড়াতে পার?) 

থাবা দুটো চেটে নিয়ে বেড়াল বলল গল্ীর হয়ে, - “সে থাকে হামেশা গর্ভের 
ভেতর লুকিয়ে । আমি তার নাগল পাই কি করে?” 

'এও দেখছি ওদের দলে-, টুনটুনিটা ভাবল মনে । তখন আরও রেগে কাই 
হয়ে গেল কুকুরের কাছে- 

“কুগ্তর ভেই সারছ! 

বিলেই বোরে নি - 

কামেরেই পারছ?” 

[কুকুর ভাই সাবাসি বড়, 

বেড়ালটাকে কি- 

কামড়াতে পার?! 

“সে থাকে পালিয়ে পালিয়ে,-” কুকুর বলল “কাই কুই করে, - আর তাড়া 
করলেই গাছে চড়ে বসে । আমি তাকে ধরিই বা কি করে?” 


'এরও দেখছি গুমোর ভারী-' ভাবল টুনটুনি, “দেখছি সাজা না হলে সোজা 
হবে না। কথায় বলে, যেমন কুকুর তেমন মুগুড়! যাচ্ছি, যাচ্ছি, - সেই মুগুরের 
কাছেই যাচ্ছি। বাছাধন, টেরটা পাবি খানিক পরে ।" তখন আবার এক ছুটে টুনটুনিটা 
হাজির হল গিয়ে মুণ্তরের কাছে- 


“মুগ্তর ভেই সারছ! 
কুগুজ্য।রে নি - 
মুগ্ডরেই পারছ?” 

[মুণ্ডর ভাই সাবাসি বড়! 
কুকুরটাকে কি - 
ঠ্যাঙাতে পার?] 


মুণগ্ডর একটু নরম হয়ে টুনটুনিকে বুঝিয়ে সুজিয়ে বলল, - “দেখ ভাই! আমি 
তো আর হাটতে পারি না তোমাদের মত । কেউ একজন আমাকে নিয়ে না মারলে 
কুকুরটার সাজা দিই কি করে?” 


উ-হই! এ ব্যাটা দেখি কুড়ের বাদশা একেবারে,- টুনটুনিটা ভাবল আবার, - 
কথাগুলো নরম হলে কি হবে? ভেতরে ভেতরে যেন জিলিপির প্যাচ! সাজা দিই কি 
করে? কি করে সাজা দিতে হয় দেখাচ্ছি তবে ৷ দফা রফা না করে আর ছাড়ছি না 
তোমাকে-' বেজায় রাগে গড় গড় করতে করতে টুনটুনিটা তখন গেল আগুনের 
কাছে- 

“আগুন ভেই সারছ! 

সুগ্তরবোরে নি - 

পুরি ফেলেই পারছ?” 

[ আগুন ভাই সাবাসি বড়, 

মুণগ্ডরটাকে কি - 

পোড়াতে পার? ] 

আগুন বলল, - “বিলক্ষণ! তাকে পোড়াতে কতক্ষণ? কিন্তু কথা হল কি না, 
কেউ একজন তাকে আগুনে না দিলে আমি পোড়ায় কি করে? 

বার বার নারাজ হয়ে ফিরতে ফিরতে টুনটুনিটা যেন ক্ষেপে গেছে 
একেবারে । সোজা বুঝালেও সে এখন উল্টোটি বোঝে । ভাবে গোটা দুনিয়াটাই 
বুঝি আজ চালাকি খেলছে তার সাথে । তাই আগুনের উপর রাগ করে গেল আবার 

“পানি ভেই সারছ! 

আগুনান্‌ নি- 

[পানি ভাই সাবাসি বড়, 

আগুনটাকে কি নিভাতে পার?] 

টুনটুনির কথা শুনে পানি তো ঢেউয়ের হাসিতে গড়িয়ে লুটোলুটি! - “শোন 
কথা! আমরা পারব না তো আর পারবে কে আগুন নেভাতে? তবে আমার ত আর 
হাত পা নেই তোমাদের মত - আমাকে নিচ্ছে কে আগুনের কাছে?” 

তার রকম সকম দেখে টুনটুনির যেন পিত্ত জলে গেল রেগে । এদিকে বড়াই 
কত! আমরা পারব না তো আর পারবে কে আগুন নেভাতে? তবে আমার ত আর 
হাত পা নেই তোমাদের মত, - আমাকে নিচ্ছে কে আগুনের কাছে?” 

তার রকম সকম দেখে টুনটুনির যেন পিত্ত জলে গেল রেগে । এদিকে বড়াই 
কত! কাজের বেলায় কিন্তু অষ্টরভ্৷ ৷ একে টিট্না করে চলছে না। ভুটে গিয়ে 

“এহৎ ভেই সারছ! 

পানিয়ান নি- 

পি-খেই পারছ?” 

[হাতি ভাই, সাঝ|সি বড় 

পানিটাকে কি- 

চুমুকে শেষ করতে পার?] 

চোখ পিট পিট করে হাতিটা অনেকক্ষণ তাকিয়ে রইল টুন্টুনিটার দিকে, যেন 
ভারি রগড় পেয়েছে, - পানি খেতে হবে? বলি কত পানি দেখেছ, এ্যা? শেষটায় পেট 
ফুলে ঢোল হয়ে মরি আর কী? যাও, যাও - মেলাই দিক্‌ করো না।” 

হাতিটার কথা শুনে টুনটুনিটা যেন হাঁপিয়ে উঠল এতক্ষণে । তারসব আশা 
ভরশা একেবারে উড়ে যাবার দাঁখল হল পর পর এতসব হতাশার মুখে । হাতি হল 
বনের রাজা - সেই যদি একথা বলে, তবে দুনিয়ায় সে আর যাবে কার কাছে? 


এমনি আকাশ পাতাল ভাবতে ভাবতে হঠাৎ তার মনে পড়ে গেল তার ক্ষুদে 
বন্ধুদের কথা । ভেসে যাবার মুখে লোকে যেমন কুটোটা পর্যন্ত আঁকড়ে ধরে, 
টুনটুনিটা তেমনি শেষ চেষ্টা দেখতে গেল তার ক্ষুদে বন্ধু মশাদের কাছে- 

“মঝা ভেই সারছ! 

গুজুরেই পার?” 

[মশা ভাই, সাঝাসি বড, 

হাতিটাকে কি- 

ডাক ছাড়াতে পার?] 


“ওমা! সে কী কথা?-” মশারা সবাই উঠল শুন্গুনিয়ে এক সাথে- “তুমি 
হলে আমাদের 'বন্‌*-, তোমার বিপদে আমরা এগাবো না তো৷ কে এগোবে? চলচল 
এক্ষুণি যাচ্ছি- দেখিয়ে দাও আমাদের কোথায় সে বেয়াড়া হাতিটা রয়েছে এক্ষুণি জব্দ 
করে দিচ্ছে তাকে ।” 


তারপর সেই ঝাকে ঝাকে মশা ছুটল সে হাতিটাকে সায়েন্তা করতে । 
যাচ্ছে-ত-যাচ্ছেই। বাচ্ছে তো থাচ্ছেই! যাচ্ছে তো ঝাচ্ছেই! তারপর হাজার হাজার, 
লাখ লাখ মশা হঠাৎ এক সাথে ছেঁকে ধরল এসে হাতিটাকে । তাকে কামড়ে নাকে 
কানে ঢুকে মুহূর্তে অস্থির করে তুলল একেবারে ৷ পাগলের মত, হাতিটা তখন 
গাছপালা দলে পিষে, বন তোলপাড় করে দাপাদাপি শুরু করে দিল চারধারে আর ঘন 
ঘন ডাক ছাড়তে লাগল প্রাণের ভয়ে। হাতিটা যে দিকে যায়, মশার ঝাকও সপে 
সঙ্গে চলে সেদিকে । তার শুড়ের ভেতর মশা, কানের ভেতর মশা, আর মুখের 
ভিতর মশা! লাখ, লাখ মশার ঝাকে হাতিটাকে আর দেখা যায় না। শেষে আর 
টিকতে না পেরে হাতিটা চৌছা দৌড় দিল পানির দিকে- “দোহাই তোমাদের! রক্ষে 
কর! এই আমি যাচ্ছি পানিটা খেয়ে শেব করতে ।” 


হাতিকে আসতে দেখে পানি বলল মিনতি করে, - “দোহাই তোমার! খেয়ো 
না আমাকে । আমাকে তোমার শুড়ে করে নিয়ে আগুনে ছিটিয়ে দাও - তাতেই 
আগুনটা নিভবে |” 

খবর শুনে আগুন বলল, - “না-না আমি খাচ্ছি-যাচ্ছি মুগ্ডরটাকে পোড়|তে ।” 

মুণ্তর বলল, “এই আমি চললাম কুকুরটাকে জব্দ করতে-” কুকুর বলল- 
“আমি এই চললাম বেড়ালটাকে কামড়াতে-”" বেড়াল বলল, “এই চললাম 
ইদুরটাকে ধরতে-”। 

নাপিত বলল ইদুরটাকে, - “না কামড়ে দিয়ো না। আমি এই খুলে দিচ্ছি 

তারপর নাপিত তার বাক্‌সোটা নিয়ে এল আর নরুন দিয়ে টুনটুনির লেজের 
কাটা খুলতে গেল কাপতে কাপতে । এদিকে এতসব ঘোরাঘোরি করতে করতে 
কাটার যন্ত্রণাটা দ্বিগুণ বেড়ে গিয়ে এমনিতেই টুনটুনিটা কাহিল হয়ে গেছে। তার 
উপর যেই না নাপিত নরুন ঠেকিয়েছে তার লেজ - সেটা 'থর্‌ থর্‌* করে কেঁপে 
অকা পেয়ে গেল একেবারে ৷ 

বম দপকথা 
রালনাম ও ভমরীল 


জিরকুৎ সাহু 


পুরাকালে কোন এক দেশে এক কুঁজে। লোক বাস করত । তার মনে 
বিন্দুমাত্র সুখ ছিল না । কারণ সে ছিল অপুত্রক। পুত্র সন্তান না হলে বংশ রক্ষা কে 
করবে আর তার অবর্তমানে তার যাদুকরী বিদ্যা এবং বিশাল সহায় সম্পত্তিই বা 
দেখবে কে? এই সব দুশ্চিন্তায় আহার, নিদ্রা প্রায় দূর হয়ে গিয়েছিল তার। বহু পূজা 
অর্চন।, যজ্জে পশু বলিদানের ফলে একদিন কুঁজোর স্ত্রী অন্তঃসত্ত্বা হল। অবাক ব্যাপার 
যে ভূমিষ্ঠ হবার পূর্বে সন্তানটি মাতৃজঠরে থাকতে মায়ের সাথে কথা বলতে পারত। 
মা, জুমে যাওয়ার প্রাক্কালে কোন কোন দিন বলে দিত, “মা আজকে কড়া রোদ 
পড়বে, মাথাল নিয়ে যেও” । কোন কোন দিল বলত, “মা, আজকে প্রবল 
ঝড়োবাতাস হবে, সাবধানে থেকো 1” একরিন প্রসব কাল আসন্ন জেনে তার মাকে 
বলল, “মা, আজকে ভূমি হবো, তুমি কোথাও যেও না” অন্যান্য বারের মতো 
কথাটা সত্/ও হতে পারে মনে করে সেদিন তার মা কোন কাজে গেল না। সেদিন 
কুঁজোর স্ত্রী বাড়ির বাইরে না গিয়ে চুলোয় মদ বসালো, চাল বাছল, শুকনা মরিচ 
বাশের চোঙ্গায় ভরল। আর বিক।লে রান্নার জন; চুলার কাছে যেতেই প্রসব বেদনা 
শুরু হলো । শিশুটি ভূমিষ্ঠ হয়ে চুলার নিকটবতী মাচাং ঘরের ফাক দিয়ে (চুলার 
কাছে মেঝেতে ময়ল৷ ফেলার জন্য করা ছোট ছিদ্র) নীচে পড়ে গেল। ভূমিষ্ঠ হয়েই 
মাচাং ঘরের নীচে থেকে তার মাকে বলল, “মা, খুত্তি দাও, থলে দাও । গর্তের ইদুর 
ধরব।” তার মা সেই ছিদ্র বা ফুটা দিয়ে খুত্তি এবং থলে নামিয়ে দিল । কিছুক্ষণ পর 
থলে ভর্তি ইদুর শুদ্ধ শিশুটি ঘরে উঠে এলো এবং নিজে ইদ্বরগুলো রাধলো। সাত 
পেটের (সাতজন মানুষ খেতে পারে এমন পাত্র) মৃৎ্পাত্রে ভাত রাধলো। রান্নার পর 
এগুলো এক নিমিষে খেয়ে ফেলল, তার মায়ের সার।দিনের তৈরি মদও সাবাড় করে 
কুলার মধ্যে ঘুমিয়ে পড়ল । (জন্মের পর পরই নরম কাপড় জড়িয়ে শিশুদের কুলার 
মধ্যে শুয়ে দেওয়া হয় এ রীতি এখনো দৃশ্যমান বম সমাজে)। ঝুঁজো লোকটি বাড়ি 
ফিরে স্ত্রীকে জিজ্ঞাসা করল, “তোমার বাচ্চ৷ হয়েছে নাকি?” উত্তরে স্ত্রী বলল, 
“মানুষের বাচ্চা না অন্য কিছু বলতে পারি না, ভূমিষ্ঠ হওয়া মাত্র এক থলে ইদুর 

ধরল, সাত জনের ভাত একাই খেয়ে দেয়ে কুলার মধ্যে গুটিশুটি শুয়ে আছে, 
দেখো।” কুঁজো লোকটি বলল, “বাহ্‌, বাপের ব্যাটা, বাঘের বাচ্চা ।” নাম রাখল 
রালনাম। কিন্তু কিয়ৎ পরে ভাবল, ব্যাটা যদি আমার চেয়ে বেশি যাদু বিদ্যাশালী হয়ে 
যায়? যে ভাবা সেই কাজ। কুঁজো লোকটি ধারালো ছুঁড়ি দিয়ে শিশুটির জিহ্বার 
অগ্রভাগ কেটে ফেলল এবং জিহ্বার টুকরাটি বুকবাউ (বাঁশ থেকে চাছা বেতের 
তৈরি দামি জিনিসপত্রাদি রাখার পাত্র)-এর ভিতর লুকিয়ে রাখল । 

বয়োঃপ্রাপ্ত হলে গ্রামের এক সুন্দরী যুবতী ভমরীলের সাথে রালনামের 
সখ্যতা হলো। পরে তাদের বিয়ে হয়। রালল্লাম ভমরীলের সাথে প্রায়ই কৌতুক 
হাসিঠাট্টা করত। একদিন রালনাম এমনি এমনি কৌতুক হাস্য রসালাপের মধ্যে 
দুষ্টামি করে ভমরীলের তাত বোনার সুতা ছিড়ে দিল। ভমরীল বিরক্ত হয়ে বলল, 
“রালনাম, আমি কিন্তু বলে দেবো।” 


--কি বলে দেবে? 

-- দেখি জিহ্বা বের কর। 

দু'জনের জিহ্বা বের করে দেখলো ভমরীলের জিহ্বা লম্বা ও সূচালো, 
রামনালের জিহ্বা ভোতা আর অগ্রভাগ নেই। ভমরীল বলল, “আমি কিন্তু এ রহস্য 
জানি, বাড়ি গিয়ে তোমার বাবাকে জিজ্ঞেস কর, তোমার জিহ্বার অগ্রভাগ কোথায়? 
আর তোমার বাবা কি এমনি কূঁজো, তার ডান পিঠে স্ফীত গোলাকার পিভ্ভ আছে। 
সেই গোলাকার পিন্ডের জন্য কুঁজো হয়ে চলে, সেই পিন্ডটি কি জানো? ওটা হলো 
বিদ্যাপিন্ড। ওই পিন্ড ফুটাকরে সব রস টেনে গিলে ফেললে তোমার বাবার চেয়ে 
দ্বিগুণ বুদ্ধি তোমার হবে । যাও তাই কর। রালনাম আর বিলম্ব করল না। ভমরীলের 
মাচাং-ঘর থেকে এক লাফে রাস্তায় নেমে “আমার জিহ্বার অগ্রভাগ কই? আমার 
জিহ্বার অগ্রভাগ কই?” চিৎকার করতে করতে বাড়ির দিকে গেল। বাড়ির ভেতর 
উদভ্রান্তের মতো দাপাদাপি, লাফালাফি শুরু, করল । তার বাবা-মা কুকুরের জিহবা, 
শুকরের জিহ্বা, গরুর জিহ্বা এবং গয়ালের জিহ্বা কেটে তার কাটা জিহ্বার সাথে 
চেষ্টা করে জোড়া লাগাতে পারে না। অবশেষে উপায়ন্তর না দেখে তার বাবা 
“বুকবাউয়ের” ভিতর থেকে তার আসল জিহবা বের করে যেই না লাগালো সঙ্গে 
সঙ্গে জোড়া লেগে গেল। তারপর থেকে রালনাম নানা ফন্দি খুজতে লাগল কিভাবে 
তার বাপের পিঠ থেকে পিন্ডের রস খাওয়া যায়? অবশেষে সে একটা বুদ্ধি পেয়ে 
গেল। একদিন সে অসুখের ভান করল । “আহা রে, মরলাম রে, পেটে ব্যাথা গো, 
পিঠে ব্যাথা গো, পায়ে ব্যাথা গো, মাথায় ব্যথা গো” ইত্যাদি চিৎকারে বাড়িতে 

লোকের ভীড় পড়ে গেল। পিসি পিঠে চড়ালেও থামে না, মায়ে পিঠে নিলেও থামে 
না, মাসিদের পিঠে চড়ালেও রালনামের কান্নাকাটি থামে না । “বাবার পিঠে উঠলে 
ভাল হয়ে যাবো. বাবার পিঠে উঠব” বলে ততোধিক চিৎকার করছে সে। উপায়ান্তর 
না দেখে বাবা ছেলেকে পিঠে নিতে উদ্যত হলো । প্রথমে ছেলেকে পিঠে নিলো 
টিলে ঢালা ঝুলন্ত ভাবে দোলনার মতো নীচু করে বেঁধে । ছেলে বলে "বাবা, আরো 
উপরে উঠাও।” তারপর আরেকটু করতে করতে উঠল হাটু অবধি । ছেলে বার বার 
বলে, “বাবা, আরে ওঠাও” । এরপর আরেকটু, এবার উঠল কোমর অবধি। “বাবা, 
আরো ওঠাও” এমনিভাবে উপরের দিকে ওঠাতে ওঠাতে পিঠ বরাবর আসলে 
রালনামের কান্না থামল । সে নাক ডেকে ঘুমের ভান করল। কিছুক্ষণ পর রালনাম 
তার বাবাকে বলল, “বাবা আমার পিঠ খুব চুলকাচ্ছে, তোমার খোপার সজারুর 
কাটাটি নেই? পিঠ চুলকাবো”। (পূর্বে বম সমাজে পুরুষেরা মাথার চুল বাধত, 
বিপদে আপদে কাজের জন্য যেমন- ছোট ছুরি রাখা হয়, তেমনি খোপায় সজারুর 
কাটা গেথে রাখে পুরুষেরা) বাবা বলল “নাও” । সজারুর কটা হাতে নিয়ে সে 
সজোরে বাবার পিঠের বিদ্যাপি্ড ফুটা করে দিয়ে রস টানতে শুরু করল । বাবা 
বলল, “রালনাম তুমি এ কি করছো? সব নিয়ো না, আমার জন্য রেখো কিছু ।” 
" এরপর রালনাম দিন দিন যত বড় হতে লাগল তার যাদু বিদ্যার কথাও সারা রাজ্যে 
ছড়িয়ে পড়লো। 


একদিন রালনামের বাবা তার অবশিষ্ট যাদুবিদ্যা পরীক্ষা করবার জন্য 
রাংসাইপু নামে এক বৃদ্ধ যাদুকরের গ্রামে গেল। রাংসাইপু অতিথিকে খুব সমাদর 
করে মদ খাওয়ানোর আয়োজন করল । অনেকগুলো মদের ভাড়, সব কয়টিতে পিপে 
লাগানো । রালনামের বাবা ইচ্ছে মত মদ টানতে লাগল ৷ এতো সুমিষ্ট মদ সে 
জীবনে কখনো পায়নি । একটি ভাড়ের পিপেতে ঠেট লাগানো মাত্র পিপেটি সাপের 
রূপ ধারণ করে জিহ্বার মধ্যে ছোবল মারল । রালনামের বাবা কিছুটা অপ্রস্তুত ছিল । 
“পূর্বেই সাবধান হওয়া দরকার” মনে করে চারিদিকে সতর্ক দৃষ্টি রাখল । রাংসাইপু 
তার অতিথির জন্য মোরগের মাংস আয়োজন করে রেখেছিল । দু'জনে 
সামনা-সামনি খেতে বসল । রাংসাইপু ব্ল্ল্‌, “বন্ধু, তুমি বয়সে ছোট আগে তুমি 
খেলাটা দেখাও, এই রান্না করা মোরগটা আবার পুনজীবিত কর । পরে আগের মত 
রান্না করা অবস্থায় ফিরিয়ে আনো ।” রালনামের বাবা তার যাদুবিদ্যা প্রয়োগ করতে 
লাগল । মাংসের টুকরাগুলো একে একে জোড়া লাগল, পাত্রের মুখে গোলাকৃতি 
ধুমকুন্ডলী তৈরি হল । কুন্ডলীটি ঘেরপাক খেতে খেতে সৌ সো বেগে পাখা মেলে 
মোরগ হয়ে উড়ে গেল । উঠানে ডানা মেলে তিন বার কু-কু-রু-কু ডেকে উঠল । 

চমৎকৃত হল রাংসাইপু। কিন্তু সে মোরগটিকে পূর্বাবস্থায় তরকারিতে ফিরিয়ে 
আনতে ব্যর্থ হল। মোরগটি দ্রুতবেগে জঙ্গলের দিকে চলে গেল । রাংসাইপু বলল, 
“পারলে না তো বন্ধু, এবার আমার পালা ।” রাংসাইপু যাদু বিদ্যার সাহায্যে রান্না করা 

ংসগুলো একত্র করার পর জোড়া লাগাল, দ্বিগুণ ধুমকুন্ডলীতে ঘর পূর্ণ হল। আর 
সৌ সৌ বেগে ধুত্রকুর্ভলী দরজা দিয়ে বেরিয়ে গেল। কুন্তলীটি সাত পাক ঘুরে 
মোরগের রূপ ধারণ করল । সাত বার কু-কু-রু-কু ডেকে উঠল । পরক্ষণেই 
ধুমকুন্ডলী হয়ে পাত্রে মিলিয়ে গেল আর সুস্বাদু মাংসে পরিণত হয়ে গেল। দু'জনে 
খেতে খেতে রাংসাইপু মোরগের মাথা আর পা অতিথির পাত্রে তুলে দিল। 
প্রথানুসারে মুরগির পা অতিথিদের দেওয়া হয় এই অর্থে যে আবার সে অতিথি হয়ে 
যেন বাড়িতে বেড়াতে আসে । আর মাথা দেওয়া হয় অতিথিকে সন্মান দেখানোর 
জন্য । রালনামের বাবা ও রাংসাইপু দু'বন্ধ খুব আমোদে আর হাস্যকৌোতুক করতে 
করতে খেতে লাগল । রালনামের বাবা যেই মোরগের মাথা খাওয়া শেষ করল তার 
চোখ আরক্ত হয়ে উঠল, ধীরে ধীরে চোখে অন্ধকার নামল, সমস্ত শরীর অবশ হয়ে 
এল। তার গলা শুকিয়ে খেতে লাগল । মৃতু) যন্ত্রণায় ছটফট করতে লাগল। 
রাংসাইপু বলল, “বন্ধু এবার বনে চল, শুকর ধরব ।” রালনামের বাবা টলতে টলতে 
বনে গেল। বন থেকে ফিরে এলে রাংসাইপু রালনামের বাবাকে বলল, “বন্ধু, 
খেলাধুলা যথেষ্ট হয়েছে তুমিও বিদায় নাও । আমার গয়ালগুলো থেকে বেছে বেছে 
যেটি তোমার পছন্দ হয় সেটি ধরে নিয়ে যাও ।" রালনামের বাবা সবচেয়ে হষ্টপুষ্ট 
গয়াল দেখে পছন্দ করল। আর তা নিয়ে বাড়ির উদ্দেশ্যে রওনা দিল । কিছুক্ষণ পর 
রাংসাইপু তার সকল গয়ালগুলোকে জড়ে। করে বলল, “এ যে তোমাদের 
দলপতিকে ধরে নিয়ে খাচ্ছে, তাকে আক্রমণ করে, গুতো মেরে তার নাড়িভুঁড়ি বের 
করে দাও ।” গয়ালগুলো রাংসাইপুর আদেশে রালনামের বাবাকে সুতো দিয়ে মেরে 
ফেলল । এ ঘটনা রালনাম জেনে গেল । 


একদিন রালনাম তার বাবার হত্যার প্রতিশোধ নিতে রাংসাইপুর গ্রামে গেল। 
রালনামকে দেখে রাংসাইপু বলল, “শক্র ভেবে এলে না বন্ধু ভেবে এলে?” 


রালনাম উত্তর দিল, দু'টোই। রাংসাইপু তার অতিথির জন্য খাবারের 
বসলো । অনেকগুলো মদের ভাড়, পিপে বসানো প্রত্যেকটিতে ৷ রালনাম অতি 
সন্তর্পণে মদের পিপেগুলো লক্ষ্য করলে! ৷ রাংসাইপু অতি গোপনে একটি মদের 
পিপেতে যাদু বলে সাপের বিষের দাত ঢুকিয়ে দিয়েছে, তা রালন৷মের সতর্ক দৃষ্টিতে 

পড়ে যায়। রালনামও এক ঝটকায় তার মাথার “উপং" (পুরুষের মাথায় বাধা 
পাগড়ী) আকাশে উড়াল এবং সেটি বাজপাখি হয়ে গেল। আর মদের পিঁপে থেকে 
একটা হ্য।চক। টান দিয়ে সাপের বিষের দাত বের করে মেঝেতে খটাং ছুড়ে মারল। 
রাংসাইপু বলল, “বাপের থেকে বেশি পারদর্শী মনে হচ্ছে, দেখা যাক।” দু'জনে 
খেতে বসল । রাংসাইপু বলল, এসো, খেতে খেতে খেলি। রালনাম তার যাদুবিদ্যার 
কৌশলে অতি সন্তর্পণে খাওয়ার ফাকে মদের পিপের মধ্যে সাপের বিষদীত ঢুকিয়ে 
দিল। রাংসাইপু একটুও বুঝতে পারল না। 


তারা এক ভাড় থেকে আরেক ভাড়ের মদ খেয়ে চলছে দু'জনে । মনের 
আনন্দে নেশায় রাংসাইপু আমোদে রসালাপ করছে আর টানছে। যে পিপেতে বিষের 
দাত তাতে ঠোট দেওয়া মাত্র আড়াল থেকে মেয়েটি বলল, “বাবা অনেক হয়েছে, 
আর টেনো না, ভাত দিচ্ছি।” মেয়ের এই আচরণে ক্ষিপ্ত হয়ে সে বলল, “আমার 
খাওয়৷ দাওয়ার ব্যাপারে মেয়েটার খবরদারী আমার আর সহ্য হয় না।” এই কথা 
বলে সজোরে মদ টানতে লাগল । সাথে সাথে জিহ্বার আগায় সাপের ছোবল 
লাগলো । বিষ ক্রিয়ায় জিহ্বা আড়ষ্ট হয়ে যেতে লাগল, দু'চোখ মুদে এলো ৷ কোন 
রকমে মেয়েকে বলল, “মা রান্না শেষ হয়েছে? মেয়ে উত্তর দিল, “এই তো হল, শুধু 
মোরগের মাংস চুলায় রয়েছে, এই তো হয়ে এল ।” রাংসাইপু রালনামকে বলল, 
“এসো, এই ফাকে খেলি । এ যে মেয়েটা বলল মোরগের মাংস চুলায় টকবগিয়ে 
ফুটছে, এসো সে মোরগট।কে প্রাণ দিয়ে কু-কু-রু-কু ডাকাই, আবার তরকারিতে 
পরিণত করি। তুমি আগে খেল।” রালনাম বলল, “আচ্ছা ।” রালনামের যাদু বলে 
চুলার উপর বসানো পাত্রের মোরগের মাংস পিভগুলো পাত্রের মধ্যে পাক খেকে 
খেতে এক ঘুর্ণিবায়ু তৈরি হল। ঘুর্ণিবায়ূতে মাংসের পিন্ডগুলো খড়-কুটার ন্যায় 
বাতাসে উড়ল। উঠানের সামনে এক গোলক পিম্ড পতনের শব্দ হলো । দেখা গেল 
এক লাল উচু ঝুঁটিওয়ালা মোরগ কু-কু-রু-কু ডাক দিয়ে উঠল। পরক্ষণেই 
ঘুর্ণিপাকের আকারে আবার চুলার পাত্রে ঢুকে গেল । মাংসগুলো চুলা থেকে নামিয়ে 
মেয়েটি দু'জনের সামনে পরিবেশন করল । খেতে বসে রাংসাইপু মোরগের মাথা 
নিজের থালায় নিয়ে নিল দেখে মেয়েটি বাবাকে ডাক দিল । মেয়ের ডাকে রাংসাইপু 
খুব বিরক্ত বোধ করল । অতিরিক্ত মদ্যপানে আর সাপের বিষক্রিয়ায় রাংসাইপুর 
সৌজন্যবোধ লোপ পেতে লাগল | অতিথিকে 'আবার এসো নিমন্ত্রণ" স্বরূপ মুরগির 
পাগুলো অতিথিকে না দিয়ে নিজে নিয়ে খেতে শুরু করল আর মোরগের মাথাটাও 
নিজের থালায় নিয়ে নিল। মাথা তো দিতে হয় অতিথিকে । এর ব্যতিক্রম হলো 
অসৌজন্য আচরণ । অতিথির আপ্যায়নের ক্ষেত্রে চরম ক্রটি | মেয়ের ইঙ্গিত 


উপজাতীয় রূপকথা লোককাহিনী এবং কিংবদন্তি & ৭২ 


তোয়াককা না করে মোরগের মাথাটি খেয়ে ফেলল রাংসাইপু । ক্রমে যাদু বিষক্রিয়ায় 
রাংসাইপুর শরীর নিশ্তেজ হয়ে পড়তে থাকল । এই মোক্ষম সুযোগে রালনাম 
রাংসাইপুর সবচেয়ে প্রিয় গয়ালটি বেঁধে ঝাড়ির উদ্দেশ্যে যাত্রা করল । রাংসাইপু 
অনুরোধ করে বলল, “রালনাম, ওটি আমার জানের জান, ওটা নিয়ো না” । রালনাম 
শুনল না। রাংসাইপু তার গয়ালগুলোকে বলল, “যাও এ যে তোমাদের দলপতিকে 
ধরে নিয়ে যাচ্ছে, যাও আক্রমণ কর, গুঁতো মেরে মেরে নাড়িভুঁড়ি বের করে দাও” । 
রাংসাইপুর আদেশে শত শত গয়াল তার দিকে ছুটে আসছে দেখে রালনাম বলল, 
“আমাকে মারতে আসছো কেন, দেখো এ বুড়ো আমার অধীন, অর্ধমৃত পড়ে 
আছে। বুড়ো কি তোমাদের অনু-জল খাওয়াতে পারবে? বুড়ো কি তোমাদের 
তণবনে নিতে পারবে? বরং তোমর| এখন থেকে আমার কথা শুনবে । যাও, 
বুড়োকে আক্রমণ কর, তার মাথা গুঁড়িয়ে দাও, নাড়িভুঁড়ি বের করে দাও” । সাথে 
সাথে গয়ালগুলো রালনামের আদেশ মানল। উল্টো ফিরে রাংসাইপুকে আক্রমণ 
করল । গুঁতো মেরে নাড়িভুঁড়ি বের করে দিল। মৃত্যুর পর রাংসাইপুর আত্মা শুকনা 
বাশের রূপ ধারণ করে সারা পথে রালনামকে উপদ্রব করতে লাগল । সারাপথ 
রালনাম শুকনা বাশের খোসার পতনের শব্দ শুনে বুঝতে পারল যে রাংসাইপুর আত্মা 
তাকে নানা কৌশলে অঘটন ঘটিয়ে ধাত্রপথে বাধার সৃষ্টি করে চলেছে। বনের 
বিশাল তৃণভূমি আর নদীর জল শুক করে দিয়ে গয়ালগুলো যারপর নাই কষ্টে 
পড়লো । রালনামও তার যাদু বলে নিজেকে সে বিপদ থেকে উদ্ধার করলো । আবার 
নদীতে জল এলে নদী পারাপার অসম্ভব হয়ে উঠল । রালনাম যাদু বলে নদীর জল 
কমিয়ে আনলে পার হতে পরলে। ৷ এমনি করে বিপদ ও অঘটনের পথ শেষ করে 
বাড়ি পৌছলো রালনাম। 

বাড়িতে পৌছে অদ্ভুত অঘটনের কথা শুনল । তার স্ত্রী পাহাড়ে কাঠ আনতে 
গিয়েছিল একদিন। এক সময় সে ভীধণ তৃষ্ণার্ত হয়ে পড়ে। কিন্তু কোথাও জল 
নেই। উপান্তর না দেখে বাশের ভেতরের জল পান করে । বাশের চোঙ্গার ভেতর 
একটি টাকিমাছ ছিল । সে জলের সাথে টাকি মাছ গিলে ফেলে । ফলে ভমরীলের 
দেহে রাক্ষসের আত্মা ঢুকে যায়। তারপর থেকে ভমরীল রাত নিশিথে সবার 
অলক্ষ্যে বাড়ি থেকে বেরিঝে গ্রামের গরু-ছাগল, শুকর, হাস-মুরগি খেত। শেষে 
মানুষও খেতে শুরু করেছে। একরাতে রালনাম নিজ চোখে এ দৃশ্য দেখবার জন্য 
ঘরের মাচাঙ্গের খুঁটিতে রাংসাইপুর কাছ থেকে আনা সবচেয়ে হষ্টপুষ্ট গয়ালটি বেঁধে 
রাখল । গয়ালের দড়ির এক প্রান্ত তার পায়ের বুড়ো আঙ্গুলে শক্ত করে বাধল যাতে 
ভমরীল গয়ালকে আক্রমণ করলে সাথে সাথে টের পায়। রাত্রি হলে স্বামী স্ত্রী 

ঘুমাতে গেল । গভীর রাত হলে ভমরীল আস্তে আস্তে পা টিপে টিপে ঘরের বাইরে 
গেল। গয়ালের কাছে যেতেই ভমরীল বীভৎস রূপ ধারণ করতে লাগল । তার 
চোখগ্ডলো যেন অগ্নিগোলক, মুখগহ্বর যেন বিরাট গুহা, জিহ্বা হল জলন্ত অঙ্গার । 
জিহ্বা থেকে টস টস করে জল পড়ছে। লোভাতুর দৃষ্টিতে গয়ালের দিকে তাকিয়ে 
আছে। অমনি গপ্‌ করে আস্ত গয়ালটাকে বড় বড় দাত বের করে খেয়ে ফেলল । 
রালনাম উপর থেকে মাচাংঘরের মেঝের ফাক দিয়ে এই বীভৎস দৃশ্য দেখে বিশ্মিত 
হল। তার স্ত্রী আস্ত গয়ালট। খেয়ে ফেলার পর কাপড়ে মুখ মুছে তামাকের রস মুখে 
পুড়ে পা টিপে টিপে ঘরে উঠে স্বামীর পাশে শুতে গেল। রালনাম জিজ্ঞেস করল- 
“কোথায় গিয়েছিস”? ভমরীল বলল, “কোথাও না”"। এবার আর কোন প্রমাণের 
দরকার হল না। ওদিকে গ্রামের মানুষ অসহিষ্ত্র হয়ে পড়েছে ভমরীলের দৌরাত্য্যে। 
গ্রামের গৃহপালিত পশু তো আগেই শেষ করে দিয়েছে এখন প্রতি রাত্রে একজন 
মানুষ কমতে শুরু করেছে। “রালনাম, হয় তোমার স্ত্রীকে মেরে ফেলো নয় তুমি 
গ্রাম ছাড়ো” । গ্রামের মানুষের অভিযোগ ও প্রতিবাদ দিন দিন সোচ্ছার হচ্ছে। আর 
দেরি কর চলে না। 


একদিন ভমরীলকে মেরে ফেলার ফন্দি অটল রালনাম । সে তার স্ত্রীকে এক 
গাদা মর়ল। কাপড়, থাল। বাসন ধুতে নদীতে নিয়ে গেল। ভমরীল কাপড়, 
থালা-বাসন ধুচ্ছে এমন সময় রালনাম যাদু বিদ্যার বলে বন্যা সৃষ্টি করল । সে বন্যা 
এসে ভমরীলকে ভাসিয়ে নিয়ে গেল । ভমরীলকে বন্যার জলে ভাসিয়ে একা ঘরে 
ফিরে এল রালনাম। মন তার ভাল নেই, হাজার হোক নিজের স্ত্রী। মনের দুঃখে 
একাকী পড়ে আছে দেখে যুবক-যুবতীরা দল বেঁধে হাস্য কৌতুকে রালনামকে 
আনন্দ দিতে গেল । যুবক-যুবতীরা তাকে জোর করে পাহাড়ে নিয়ে গেল। বাশি 
কেটে বাশি ঝনিয়ে বাশি ঝজিয়ে নাচ গান করতে করতে নদীতে নিয়ে গেল। 
কলাগাছ দিয়ে ভেলা বানালো । রালনামের ভেলাটি নদীতে ভাসতে ভাসতে ভমরীল 
যেখানে ডুবে মরেছিল সেখানে থেমে গেল । আর রালনাম বাশির সুরে সুরে ভেলা! 
দোলাতে লাগল । দুলতে দুলতে হঠাৎ ভেলাটি উল্টে গিয়ে রাললাম পানিতে পড়ে 
গেল। এ অবস্থায় ভমরীল নদীর অতলে বসে ভাবল এবার সুস্বাদু খাবার হাতে 
পেলাম । খাওয়ার জন্য মুখগহ্বর বড় করে সে বড় হা করল । তখন রালনাম বলে 
উঠল- “ভমরীল, এ যে আমি, চিনতে পারছ না? আমি রালনাম” । তার স্ত্রী তাকে 
চিনল এরপর থেকে রালনাম আর ভমরীল সাগরের গভীর তলে বসঝস করতে 
লাগল । 

তঞ্চঙ্গ্যা লোককাহিনী 
ঈনন্দ বিনন্দ 


লগ্ন কুমার তঞ্চঙ্গ্যা 


অনেক অনেক দিন আগের কথা । এক গ্রামে এক বুঁড়৷ ও বুড়ি বাস করত। 
বুড়া বুড়ি ছিল অত্যন্ত গরীব । তাদের কোন পুত্র কন্যা ছিল না। বুড়া আর বুড়ির চিন্তা 
করে বৃদ্ধ হয়ে অচল হয়ে পড়লে কে তাদের সেবা যতু করবে? দিন যায়, মাস যায় 
বুড়ারুড়ির চিন্তা বেড়ে যায়। অবশেষে বুড়ি অন্তসন্ত্রা হল। এক রাতে বুড়া স্বপ্ন 
দেখল, "বিরাট দু'টি হাতি ঘরের সামনে দীড়িয়ে আছে। পরদিন বুড়িকে স্বপ্রের কথা 
খুলে বলল । বুড়িও জানাল, আজ দু*মাস হচ্ছে আমার মা হবার লক্ষণ দেখা যাচ্ছে। 


দশ মাস দশ দিন পর বুড়ির সন্তান হবে। বুড়া বুড়ির জন্য এক ধাইকে ঘরে 
নিয়ে আসে । ধাইয়ের সহায়তায় বুড়ি সুন্থ সবল দু'টি সন্তান জন্মু দিল। বুড়ো বুড়ি 
একান্ত আনন্দে ও সযতে সন্তানদের লালন পালন করতে থাকে। পুত্রদ্ধয়. বেড়ে 
ঠলে এক সময় তাদের ঈনন্দ ও বিনন্দ বলে নাম রাখা হল। লেখাপড়ার জন্য 
উপযুক্ত বয়সে পা দেবার পর দূরবর্তী এক গ্রামে একজন সুদক্ষ জ্ঞানগুরুর নিকট 
পুত্রদের অর্পণ করা হলো । তিনি তাদেরকে শিক্ষা-দীক্ষায় মানুষ করে তুলবেন। 


অবশেষে গুরুগৃহে পুত্রদ্বয় যৌবনপ্রাপ্ত হলো! । তার৷ লেখাপড়ায় এমন শিক্ষা 
লাভ করল যে, পা দিয়ে গভীর সমুদ্রের তলদেশের বালু আর হাতের আঙ্গুল দিয়ে 
আকাশের চাদ-তারা গুনতে পারে । একসময় ছোট ভাই বিনন্দ বলে, “দ।দা, বিদ্যা 
শিক্ষা তো অনেক করলাম কিন্তু দেশ দুনিয়া তো কিছুই চিনি না। একটু দেশ ভ্রমণে 
যাব কি?” তদুত্তরে বড় ভাই ঈনন্দ বললো, উত্তম প্রস্তাব, গুরু মহাশয় অনুমতি দিলে 
যাওয়া যায়।” একদিন খুব সকালে ঘুম থেকে উঠে ভাল ভাল খাবার তৈরি করে 
খাবার নিয়ে দু'ভাই গুরুদেবকে প্রণাম করল | তাদের আচমকা নতুন আচরণ দেখে 
গুরুদেব প্রশ্ন করলেন, “শিষ্যরা, তোমাদের মনোবাসনা খুলে বল”। “ঈনন্দ ও 
বিনন্দ সাহস পেয়ে দেশ দুনিয়া ঘুরে দেখার ইচ্ছার কথা প্রকাশ করল । গুরু মহাশয় 
বেশ কিছুক্ষণ মাথানত করে ভেবে চিন্তে বললেন, নিজের ছেলেকে যেখানে ঘরে 
ধরে রাখতে পারি না আর তোমাদের কিভাবে ধরে রাখতে পারবো! বেশ যাও।” 

তবে মনে রেখো, তোমরা এখন অসহায় নও । সর্বদা বিদ্যা কাজে লাগিও । আশীর্বাদ 
করি সর্ধনত্র জরী হবে।” 

গুরুর আদেশ ও আশীর্বাদ পেয়ে ঈনন্দ ও বিনন্দ রাজ্য ভ্রমণে বের হলো । 
তারা তঞ্চঙ্গ্যা রাজ্য ফেলে দক্ষিণে বার্মা রাজ্যে পৌছে গেল। পদ্ব্রজে চলতে চলতে 
তারা এক সময় ক্লান্ত হয়ে পড়ে বার্মা শহরের বড় রাস্তা দিয়ে পথ চলতে থাকে । 
অতঃপর তারা রাস্তার পার্ষে একটি বড় গাছের নিচে বিশ্রাম করার সিদ্ধান্ত নেয়। 
বিশ্রাম নিতে যদি ঘুম আসে তাহলে এক ভাইয়ের কোলে অন্য ভাই ঘুমাবে । 
পালাক্রমে একজন জেগে থাকবে। রাস্তা দিয়ে কত লোকজন আর কত গাড়ি ঘোড়া 
চলে যাচ্ছে। দু'ভাই পালাক্রমে ঘুমাচ্ছে আর একজন জেগে থেকে এসব দেখছে। 
ঠিক সে মুহূর্তে সে দেশের এক শিকারি একটি “ন্বর্ণমূগ” তাড়িয়ে আনতে আনতে 
শেষে সেটি ঈনন্দ ও বিনন্দের অবস্থানের দিকে দৌড়ে আসে । অসহায় হরিণটি 
একেবারে গায়ের পাশে আসলে জাগ্রত বিনন্দ হরিণটাকে নিজের চাদরের আড়ালে 
লুকিয়ে রেখে বিপদ থেকে রক্ষা করে । কিছুক্ষণ পর শিকারি এসে হরিণটার কথা 
জিজ্ঞেপ করলে বিনন্দ মিছামিছি পথ দেখিয়ে দেয়। শিকারি দৌড়ে যাবার উদ্যোগ 
নেয় । হঠাৎ কি মনে করে বিনন্দ শিকারিকে থামতে বলে । সে শিকারির কাছ থেকে 
হরিণের বিশেষ মাহাত্যের কথা জানতে চাইল । শিকারি বিনন্দকে বুঝিয়ে বলল, “এ 
হরিণের মাথা আর পা যে খাবে সে রাজ।ধিপতি হবে । আর কলিজাটি যে খাবে সে 
কাদলে বা হাসলে তার চোখ ও মুখ থেকে হীরা মানিক ঝরে পড়বে ।” অতঃপর 
শিকারি দ্রুত বেগে স্বর্ণ-মৃগের খোজে দৌড়ে চলে গেল । 


বিনন্দ সব রহস্যের কথা জানার পর সুখেগ হাত ছাড়া করল না। সে বড় 
ফেলল। ঈনন্দ ও বিনন্দরা ছয় মাস ঘুমায় আর ছয় মাস জেগে থাকে । বড় ভাই 
জেগে উঠল । বিনন্দ হরিণটার সব রহস্যের কথা খুলে বলে। সে বড় ভাইকে 
হরিণের পা ও মাথার অংশ খেতে দিয়ে নিজে কলিজাটুকু খায়। এরপর ছোট ভাই 
বিনন্দ ঘুমিয়ে পড়ার প্রস্তাব করে । বিনন্দ বড় ভাইয়ের কোলে মাথা রেখে ঘুমিয়ে 
পড়ে । সে রাজ্যে তখন সিংহাসনে কোন রাজা ছিল না। মৃত রাজার একটি সাদা 
ঘোড়া ছিল রাজ্যের উজির, নাজিরগণ এক সভায় বসে সিদ্ধান্ত নেন যে, রাজার 
সাদা ঘোড়াটি মুক্তভাবে ছেড়ে দেয়া হবে এবং ঘোড়াটি যে ব্যক্তিকে পিঠে চড়িয়ে 
রাজগৃহে আনবে তাকেই রাজ্যের রাজা করা হবে। ধেমন কথা তেমনিই কাজ। 
সমস্ত রাজ্; ঢাক ঢোল পিটিয়ে এক বিশাল জনসভার আয়োজন করা হল । উজির 


উপজাতীয় রূপকথা লোককাহিনী এবং কিংবদস্তি & ৭৬ 


নাজিরদের ছেলেরা রাজকীয় পোশাক পরে সভায় উপস্থিত হল। ঘোড়াটিকে সুন্দর 
করে সাজিয়ে ছেড়ে দেয়া হল। সভায় উপস্থিত সকলের উৎসুক্য দৃষ্টি কার সামনে 
যায় ঘোড়াটি ৷ কেইবা সে-ই মহা পৃণ্যবান ব্যক্তি যিনি পবিত্র ধর্ম পরীক্ষায় মুহূর্তের 
মধ্যেই রাজা হয়ে যাবেন? কিন্তু ঘটনা ঘটতে যাচ্ছে সম্পূর্ণ অন্য রকম । উপস্থিত 
সকল উজির নাজিরের এবং বিপুল প্রতিপত্তিশালী ধনাঢ্য ব্যক্তিগণের সুযোগ্য কোন 
পুরুষের দিকে ভ্রুক্ষেপ না করেই সোজা সভার ঝ1হিবের দিকে চলে যেতে লাগল 
ঘোড়াটি। অতঃপর সভার সকলেই আশা-নিরাশার দোলাচলে আনন্দে উৎসুক্যে 
ঘোড়াটির পিছু পিছু ছুটতে শুরু করল। হাজার হাজার লোক, সৈন্য সামত্ত হাতির 
আর ঘোড়ার বহর এগিয়ে চলল । সঙ্গে চলল নানান বিচিত্র রকম বাজনার বাদকের 
দল। শুরু হলো অপূর্ব জাকজমকপূর্ণ বিশাল এক আনন্দ মিছিল । সকলের মনে দ্বিধা 
সংশয়; কোথায় আছেন এবং কেইবা তাদের ভাবী রাজা? কোন উজির নাজির বা ধনী 
লোকের সন্তান তো হলো না এখন কোন সুপুরুষ বা পথের কাঙালকে না জানি 
তাদের রাজা করে নিতে হয়? যাহোক উজির নাজিরদের চূড়ান্ত সিদ্ধাত্ত তাই-ই তো 
মেনে নিতে হয় । তাই বিশাল মিছিলের সকলের অন্তরে যেন ধ্বনিত হচ্ছে- 


আ্রাঅংপ্রু যাগো ইয়ুকামে 

ইসুগো হাং ঙুরো মানিপো ।” 

অর্থাৎ ঃ “ভগবান বা বিধিই জানে 

শ্বেত ঘোড়া পিঠে চড়ায়ে 

যাকেই আনে 

তাকেই মোদের মানঝে। রাজা সবে ।” 

আনন্দ বহর পথ চলতে থাকে । সাদা ঘোড়াটি কিন্তু সব সময় সবার আগে 
আগেই স্বাধীনভাবে যেতে থাকে । পিছু পিছু চলতে থাকে সমস্ত বহর। অবশেষে 
ঘোড়াটি ঈনন্দ ও বিনন্দের বিশ্রামের জায়গায় এসে থামে । অতীব আশ্চর্যের কথা! 
অমোঘ বিধির বিধান! ঘোড়।টি গাছ তলায় বসা ঈনন্দের নিকটে এসে তাকে প্রণাম 
জানাল এবং সজোরো তার শরীর ঝাঁকি দিল। এভাবে ঘোড়|টি বার বার শরীর ঝাঁকি 
দিতে লাগল । ঈনন্দ কিন্তু এ মহা মিছিল ও বাদ্য যন্ত্রের শব্দে খুব বেশি ভয় পেয়ে 
গেল। এতো বাদ্য বাজনা হাজার হাজার সৈন্য সামন্ত আর শত শত হাতি ঘোড়ার 
বহরসহ লাখো মানুষের হৈ চৈ এসব কিছুর উদ্দেশ্য ঈনন্দ কিছুই বুঝে উঠতে পারছে 
না। কিছুক্ষণ পর উজির ও নাজিরগণ ঈনন্দের সামনে এসে তাকে প্রণাম জীন।লেন 

এবং ঘোড়ার আচরণ দেখে ব্যাপারখানা তাকে সবিনয়ে বুঝিয়ে বললেন এবং 
ঘোড়ার ইর্ধগতে তাকে পবিত্র ঘোড়ার পিঠে চড়ে বসতে হলো । তখন হাজার হাজার 
শিংগা, বাশি, ঢাক-ঢোল বেজে উঠল । লাখো লাখো লোক আনন্দ উল্লাস করল । 
বারে বারে হাতিগুলো বিকট চিৎকার দিয়ে গর্জে উঠল। কিন্তু তাতেও ছোট ভাই 
বিনন্দের ঘুম ভাঙলো না। 


ঈনন্দকে পিঠে চড়িয়ে সাদা ঘোড়াটি ফেরার পথে রওনা দিল । উপায় হিসেবে 
বিনন্দকে সংকেত দেয়ার জন্য তার পরনের লাল চাদর থেকে ছোট ছোট টুকরা পথে 
পথে ফেলে যেতে লাগল । এভাবে পথ চলতে চলতে যখন বড় রাস্তার মাথায় 
পৌছল তখন ঈনন্দের লাল চাদর শেষ হয়ে গেল। এরপর সে তার কনিষ্ঠ আঙ্গুলের 
রাক্তের ফৌটা ফেলতে ফেলতে রাজপ্রাসাদে পৌছে রাজাপদে অধিষ্ঠিত হলো । 


এরপর ছয়মাস কেটে গেল । রাজপথের পার্থ বৃক্ষ তলে ঘুমন্ত বিনন্দ জেগে 
উঠল । বড় ভাই ঈনন্দকে না পেয়ে সে কাদতে লাগল । আর সে সাথে সাথে তার 
চোখের জলের সঙ্গে হীরা মানিক ঝরে পড়তে লাগল । পরে সে ঈনন্দের পরনের 
চাদরের টুকরার চিহ্ন ধরে পথ চলতে লাগল । পথ চলতে চলতে যখন সে বড় 
রাপ্তার মাথায় আসল কোন দিকেই আর লাল কাপড়ের চিহ্ন দেখতে পেল না। 
ঈনন্দের ফেলে যাওয়া রক্তের ফোটা ততক্ষণে মাটির সাথে মিশে গেছে। তাই বড় 
ভাই যদিও গেছে বামে, কোন চিহ্ না পেয়ে সে ভুল পথে রওনা দিল ডানে । যেতে 
যেতে সে এক বুড়াবুড়ির ঘরে পৌছে। তাদের কোন সন্তান ছিল না। অতঃপর তারা 
বিনন্দকে নিজ পুত্রের মত করে বরণ করে নিল। বুড়াবুড়ির ঘর ছিল সমুদ্রের 
নিকটে । তাদের ঘরের সামনে দিয়ে প্রতিদিন ডিঙাল বা জাহাজ যাতায়াত করত। 
বিনন্দ ভাইয়ের শোকে নিয়তির শিকার হয়ে দিন কাটায় । এভ|বে দিন যায়, মাস যায়, 
যায় বছর পেরিয়ে । একদিন এক বড় ডিঙাল এসে তাদের ঘরের সামনে আটকে 
গেল। ডিঙালটি কোনভাবেই সাড়ানো যাচ্ছে না। পরে ডিঙালের মালিক বড় গণক 
ডেকে নিয়ে এসে ডিঙাল অর্থাৎ জাহাজটি আটকে যাবার কারণ জানতে চাইল । গণক 
বহুঝ/র গণনা করে গুরুগ্তীরভাবে বলে দিল যে, এ বাড়ির বুড়াবুড়ির পালিত এক 
যুবক রয়েছে। এ যুবককে জবাই করে ম৷মঙ্গার প্রতি পূজা দিলেই ডিালটি সাড়ানো 
যাবে। অতঃপর ডিঙালের মালিক এ বুড়ারুড়ির কাছে গিয়ে তাদের পালিত যুবকের 
বিনিময়ে সাত গাড়ি করে টাকা, সোনা ও কাপড়-চোপড় দেয়ার কথা বলে । এত 
বিপুল সম্পত্তি পাওয়ার লোভে আজীবন দুঃখী বুড়াবুড়ি যেন পাগল বনে গেল । তারা 
রাজি হয়ে গেল । আটকে যাওয়া ডিঙালের মালিকের সাথে বুড়াবুড়ির কথা বার্তা ও 
আচরণে বিনন্দের চরম সন্দেহ জাগে । 

অবশেষে লোকজন দিয়ে বিনন্দকে ডিঙালে নিয়ে বাওয়া হলো । ডিঙালের 
মালিক বিনন্দকে মাত্র একটি পয়সা দিয়ে কিছু কিনে খাওয়ার আদেশ দেয়। বিনন্দ 
আরও চিন্তিত হয়ে পড়ে । সে কিছু না খেয়ে এদিক ওদিক ঘ্বুরতে ঘুরতে একটি 
মাছের দোকান থেকে কেবল একটি ছোট্ট জ্যান্ত মাছ কিনে নেয়। মাছটি কিনে 
জাহাজে উঠার পথে তার কেনা মাছটি কথা বলতে থাকে । মাছটি তাকে দাদা বলে 
সন্বোধন করে কথা বলতে থাকে । বিনন্দের অবাক লাগে, মাছ হয়ে কীভাবে কথা 
বলবে? আর তাকে দাদাই বা বলবে কেন? সে মাছকে জিজ্ঞেস করে, “তুমি আসলে 
কি? মাছ হয়ে কথা বলছ যে? আর আমাকে দাদাই বা ডাকছো কেন? উত্তরে মাছ 
বললো, “আমি ভুল মাছ। আমাকে মারবেন না। জাহাজের কাছে গিয়ে আমাকে 
ছেড়ে দিবেন এবং বলবেন যে, ও ভুল মাছ, আমি সাহায্য চাই । আর ডিঙালের 
মালিককে বলবেন যে, ডিালটি সেড়ে গেলে যাতে তোমাকে জবাই না করে।” 
অতঃপর বিনন্দ ডিঙালে উঠার সাথে সাথেই ছোট্ট মাছটিকে সাগর জলে ফেলে দেয় 
এবং মাছের কথা মতো কাজ করে । তারপর ডিঙাল বা জাহাজটি আবার চলতে শুরু 
করে । মালিকেরও আর বিনন্দকে জবাই করতে হলো না। মালিক তাকে জাহাজের 
পানি সেচার কাজ দিল। সমুদ্রের বুকে চলতে চলতে প্রায় একবুগ পর জাহাজটি 
ভিড়ল রাজা ঈনন্দের রাজ-বন্দরে । 


করতে চেয়েছিল । কিন্তু রাজকন্যা কাউকে বিয়ে করতে রাজি না হওয়ায় এতদিন 
তার বিয়ে হয়নি! শেষ পর্যন্ত রাজা সিদ্ধান্ত নেন যে, মেয়েকে স্বয়ংবর সভার 
মাধ্যমেই বিয়ে দিতে হবে। স্বয়ংবর সভায় বিনন্দকে নিয়ে আসা জাহাজের মলিকও 
অংশ নেবেন। যথা সময়ে বহু রাজা, মন্ত্রী ও রাজপুত্রের উপস্থিতিতে এবং হাজার 
হ|জার সুধীজনের সমাবেশে গুরুগভীর পরিবেশে স্বয়ংবর সভা শুরু হল। রাজ 
ঈনন্দের একটি আংটি ছিল । আংটিটার নাম “মুয। মংদ আগটি” সে আংটিটা রাজা 
তার কন্যাকে প্রদান করলেন । আর্ধটটার একটি বিশেষ গুণ ছিল । সে আর্থটট। পরে 
যা-ই চাওয়া হয়, তাই পাওয়া যেত। রাজকুম।রী মুয়া মংদ আংটিটা পরে স্বয়ংবর 
সভায় উপস্থিত হল। সে ধীরে ধীরে বিন্ম দৃষ্টিতে সভার চতুষ্পার্থে কয়েকবার ঘুরে 
দেখে । সভায় উপস্থিত শত শত রাজপুত্র, উজির, নাজিরের পুত্রসহ বহু ধনাঢ্য ব্যক্তি, 
ও সুদর্শন বুবক কাউকে স্বয়ংবর হিসেবে রাজকুমারী গ্রহণ করতে পারল না। সভায় 
উপস্থিত সকলে রাজ কুমারীর সামান্য কোন ইংগিতের জন্যও অধীর আগ্রহে অপলক 
নয়নে চেয়ে থাকে । অবশেষে সকলের একান্তিক আশা-ভরসাকে খান খান করে 

দিয়ে সভায় এক কোণে বসা জীর্ণ বন্ত্রে সজ্জিত শীর্ণ দেহধারী পথের কাঙাল 
“বিনন্দের” নিকট গিয়ে রাজকুমারী তাকেই স্বয়্বর মালাখানি পরিয়ে দেয় এবং নত 
শিরে প্রণাম পূর্বক তাকে হাত ধরে রাজ ঈশন্দের সামনে নিয়ে আসে । তখন সভায় 
উপস্থিত সকলেই বেকুব বনে গেল । কেউ কেউ রাজকুমারীর সুস্থ মস্তিষ্কের প্রশ্ন 
তুলল । অনেকেই প্রস্তাব করলো রাজকুমারী ভুল করে থাকলে তাকে আবারো 
বুঝানে। হোক। প্রায় সকলেই রাজকুম।রীর এহেন সিদ্ধান্তে ছিঃ ছিঃ করলো।, নিন্দ৷ 
করলে।। কিন্তু রাজা সবার শেষে মুখ খুললেন । সকলকে শান্ত হতে আদেশ 
দিলেন। মেয়েকে জিজ্ঞেস করলেন, সে সম্পূর্ণ সুস্থ মস্তিফে মনে প্রাণে স্বয়ংবর গ্রহণ 
করছে কিনা? মেয়ের জবাব পাওয়ার পর নিজেও দুঃখ ভারাক্রান্ত মনে মেয়ের 
সিদ্ধান্তকে মূল্য বা সম্মান দিলেন। সভাকে জানিয়ে ছিলেন যে, আমার মেয়ে যা-ই 
করেছে তার জীবনের জন্য তা-ই সঠিক । এ নিয়ে কারোর কিছু বলার অর্থ নিজের 
বিপদকে স।মনে টেনে আনা । অতএব সাধুঝ।দ প্রদান করুন” 


রাজকুমারী বর হিসেবে গ্রহণ করার পর বিনন্দের প্রতি সেবা যত করা হলো । 
তাকে রাজকীয় বেশ ভূষায় ভূষিত কর| হলে। ৷ বিনন্দের রাজকীয় চেহার। ফুটে 
উঠল । কিছুদিন পর রাজা ঈনন্দ জামাতাকে একান্তে ডেকে তার সত্যিকার পরিচয় 
জানতে চান। জ।মাত। বিনন্দ তার জীবনের সত্যিকার ঘটন।বলী৷ সব কিছুই রাজাকে 
খুলে বললেন । রাজা ঈনন্দ সবকিছু জানার পর অত্যন্ত আশ্চর্য হলেন। কিন্তু বিধির 
বিধান পরিবর্তনের কোন সুযোগ নেই । তাই আনন্দ চিত্তে জামাতা হওয়া নিজের 
ভাইকে বুকে জড়িয়ে ধরলেন। কিন্তু.-নিজের পরিচয় নিজের কাছেই রাখলেন। 
বিনন্দকে বুঝতে দিলেন না। পরে নিজের অর্ধেক রাজ্য ও রাজত্ব জামাতাকে অর্পন 
করলেন। 

একটি রূপকথা 


সিকসিল পাহাড়ের দীঘল চুলের কন্যা 
চংরাহয় নু মেনরাহয় নু 


অনেক অনেক দিন আগে সিকসিল নামে একটি পাহাড় ছিল। সেই পাহাড়ে 
ছিল এক অপূর্ব সুন্দরী মহিলা । তার নাম ছিল মেনরাহয়। তার ছিল দীঘল কালো 
চুল। তার চুলে আলো পড়লে সে চুলের সৌন্দর্য চারিদিকে ছড়িয়ে পড়তো । একদিন 
হলো কি, তার স্বামী তাইনামকং শহরে যাবার জন্য তৈরি হলো । সে যাবে বউয়ের 
জন্য আংটি বানাতে ৷ সে বউকে সাবধান করে দিয়ে বললো, “তুমি বাইরে কোথাও 
যেওনা ৷ দি যাও, হয়তো রাজার কোন না কোন লোকজন তোমাকে দেখবে । তখন 
তারা তোমাকে ধরে রাজার কাছে নিয়ে যাবে ।” যেহেতু মেনরাহয় খুব বেশি সুন্দরী 
তাই সে যাতে রাজার লোকজনের কুনজরে না পড়ে সেজন্য তার স্বামী তাইনামকং 
তাকে এভাবে সতর্ক করে দেওয়ার পর শহরে চলে গেল। 


তার স্বামী এভাবে তাকে সতর্ক করে গেলে কি হবে? একদিন কোথেকে 
এক অলুক্ষণে বিধবা মহিলা এল । সে মেনরাহয়কে বললো, “চল আমরা নদীতে 
যাই! সেখানেই মাথার চুলগুলি ভাল করে ধুই” | মেনরাহয় তখন বললো, “আমি 
যেতে পারবে না। আমার স্বামী তাইনামকং বাইরে যেতে মানা করেছে" । বিধবা 
মহিলাটি তাকে বার বার প্ররোচিত করে বলতে লাগলো, “কোন অসুবিধা হবে না, 
চল যাই”। এভাবে তার বারংবার পীড়াপীড়িতে টিকতে না পেরে শেষ পর্যন্ত 
মেনরাহয় এ বিধবাটির সাথে বাড়ি থেকে বেরিয়ে গ্রামের সীমানা ছাড়িয়ে নদী তীরে 
গেল আর নদীতে তার সুন্দর চুলগুলি খুব করে ধুয়ে ফেলল । এসময় হলো কি, 
সুন্দরী মেনরাহয়ের মাথা থেকে তার একটি সুন্দর দীঘল কালো চুল পানিতে পড়ে 
গেল। সে তখন জানতোও না এ চুলটি ভাসতে ভাসতে কোথায় যাবে? মেনরাহয় 
তার চুলটিকে কিছুক্ষণ খুজলো কিন্তু পেল না। তারপর সে বাড়িতে ফিরে এল। 
এদিকে তার এ সুন্দর চুলটি নদীর স্রেতে ভেসে চললো । এমন সুন্দর চুল! এক মাছ 
নদীতে সেটি পেয়ে খপ করে গিলে ফেললো । কিন্তু চুলটি তো আর কম লম্বা নয়! 
সেটি গিলায় মাছটির পেট বেশ বড় হয়ে গেল। এখন হয়েছে কি, সেদিন রাজার 
লোকের! জাল দিয়ে নদীতে মাছ ধরতে গিয়েছিল । আর এ মাছটি ধরা পড়লো তো 

পড়লো একেবারে রাজার লোকদের জালে গিয়ে ধরা পড়লো । এত্ত বড় মাছ! নিশ্চয় 
এর পেটে কিছু একটা আছে? তারা মাছের পেট চিভল এবং এ সুন্দর দীঘল কালো 
চুলটি পেল । এত লম্বা চুল! চার কিংবা পাচ হাত দীর্ঘ হবে! যে মহিলার এত্ত লম্বা 
চুল, সে নিশ্চয় খুব সুন্দরী হবে। সে কথা ভাবতেই তাদের দুশ্চিন্তা বেড়ে গেল। যে 
মহিলা এত সুন্দরী তার কথা যদি রাজা শুনে থাকেন তবে তাকে পাওয়ার জন্য পাগল 
হয়ে ওঠবেন। তখন হয়তো তাদেরকেই সে মহিলাকে খোজার জন্য বনে বীাদাড়ে 
পাঠাবেন । তারা যুক্তি করে ঠিক করলো, “না, রাজাকে এ দীঘল কালো চুলের খবর 
দিয়ে আর কাজ নেই” । কিন্তু তারা এভাবে যুক্তি করলে কি হবে? তাদের মাঝে ছিল 
এক বোকা । সে রাজবাড়িতে যেতে না যেতেই রাজাকে খবরটি দেওয়ার জন্য 
উসখুস করতে লাগলো । তার বন্ধুরা তখন তার গায়ে চিমটি কেটে তাকে থামিয়ে 
দিল । রাজার দিকে তাকিয়ে বলে, “আজকে না ......” | এবারও তার গায়ে চিমটি 
কেটে তার বন্ধুরা তাকে থামিয়ে দিল। সে সাময়িকভাবে থামলো বটে । তবে তার 
হাবেভাবে সে যে কোন গুরুত্পূর্ণ ব্যাপার জানে তা ফুটে উঠলো । ব্যাপারটা রাজার 
দৃষ্টি এড়াল না। এক ফাকে রাজা তাকে আড়ালে ডেকে নিয়ে গিয়ে ব্যাপারটি 
জিজ্ঞেস করতেই সে সব ঘটনা ফাস করে দিল । তখন তারা আর যায় কোথায়? 
রাজা তাদেরকে আদেশ দিলেন, “এক্ষণি এ সুন্দর দীঘল কালো চুলের মহিলাটির 
খোজে বেরিয়ে পড়ো । জেনে এসো, কি তার নাম? কোথায় সে থাকে? তখন তারা 
আর কি করে? রাজার আদেশে এ অজানা অপরিচিত সুন্দর দীঘল কালো চুলের 
মহিলার খোজে তারা দূর-দৃরান্তে বেরিয়ে পড়লো । যেতে যেতে তারা একদিন গিয়ে 
সিকসিল পাহাড়ে পৌছলো ৷ সেখানে এক মাচাংঘর । সেই মাচাং ঘরের মাচাঙের 
উপর এক অপূর্ব সুন্দরী । আর কি সুন্দর তার দীঘল কালো চুল! সে তখন রোদে 
তার চুলগুলি শুকাচ্ছিল। এ আলোর ছটায় তার চুলগুলি ঝলমল করছিল । তারা তার 
রূপে মুগ্ধ হয়ে তাকে জিজ্ঞেস করে, “পাহাড়ের গায়ে চুল শুকানো মেয়ে, তোমার 
নাম কি? সে প্রথমে তাদের কথার জবাব দিল না । তাই তারা বার বার তাকে বলতে 
লাগলো, “তোমার নামটি বলো?” মেনরাহয় তখন কৌতুক করে বললো, “আমার 
নাম সিকসিল পাহাড়ের “বৃহনেক আন্নেক” (মানে ভাত-তরকারি)”। তার এই 
কৌতুক করা নামটিকে তার সত্যিকার নাম মনে করে রাজার লোকেরা ঝাড়ি ফিরার 
জন্য পাহাড় বেয়ে নামতে লাগলো । তারা নামছে তো নামছে । এক স্থানে জায়গাটি 
ছিল খুবই ঢালু আর পিচ্ছিল । তারা সবাই সেখানে আছাড় খেয়ে গড়িয়ে গেল আর 
বুহনেক আন্নেক ভুল নামটিও ভুলে গেল৷ তবে বোকা লোকটি বোকা হলে কি হবে 
এবার কিন্তু সে বুহনেক আন্নেক মানে 'ভাত তরকারি' নামক হাস্যকর ও 

কৌতুকপ্রদ নামটি ভুলে গেল না। সে এ নামটি স্মরণ করিয়ে দিতেই সবাই সেই 
বুহনেক আন্নেক বলতে বলতে বাড়ি ফিরলো । এরপর তারা রাজার গৃহে গেল । 
তখন রাজা তাদের জিজ্ঞেস করলেন, “এবার বলো, তার কি নাম?” তারা সবাই 
সমস্বরে চেঁচিয়ে ওঠলো, “তার নাম হলে| বৃহনেক আন্নেক মোনে ভাত 
তরকারি)” । রাজা সে কথা শুনে হেসে বললেন, “এটাতো মানুষের নাম হতে পারে 
না। আবার সেখানে যাও। তার আসল নাম জেনে এসো” । তখন তারা আর কি 
করে? রাজার আদেশে আবার তারা সিকসিল পাহাড়ে ওঠে এ মাচাংঘরের সামনে 
গিয়ে মেনরাহয়কে জিজ্ঞেস করলো, “পাহাড়ের গায়ে চুল শুকানো মেয়ে তোমার 
আসল কি নাম? আমাদের বলো” । মেনরাহয় এবারও প্রথমে তাদের কথার কোন 
জবাব দিল না। তবে তারা বারংবার জিজ্ঞেস কলায় সে তাদেরকে শেষ পর্যন্ত 
বললো, “আমার নাম সিকসিল পাহাড়ের চংরাহয় নু মেনরাহয় নু" । তারা বললো, 
“বাহ্‌! এবার হয়েছে”। এরপর তারা চংরাহয় নু মেনরাহয় নু বলতে বলতে বাড়ি 
ফিরতে লাগলো । তবে এবারও ছিল পথটা আগের মত ঢালু আর পিচ্ছিল। আর 
এবারও তারা হেচট খেয়ে তা ভুলে গেল। তবে এবার, কেবল বোকা লোকটি ভুলে 
গেল না। এবারও তারই প্রথমে মনে পড়লে! ৷ এ নামটি জপতে জপতে রাজার 
কাছে গিয়ে বললে, “এ মহিলার না হলো, “চংরাহয় নু মেনরাহয় নু”। রাজ। 
তাদেরকে কমলালেবু দিয়ে বললেন, “যাও, কমলালেবু দিয়ে তাকে বশ করো” । 
তারা এ কমলা নিয়ে ছুটলো আবার সিকসিল পাহাড়ে মেনরাহয়-এর কাছে। এবার 
তারা মেনরাহয়দের বাড়ির নিচে পৌহে তার উদ্দেশ্যে বললো, “ওগো চংরাহয় নু 
মেনরাহয় নু তিন ধাপের লোহার বাড়ির দরজা খুলে রাজার পাঠানে। কমলালেবু গ্রহণ 
করো” । মেনরাহয় তাদের কথায় কান দিল না। দরজাও সে খুলে দিল না। কিন্তু 
রাজার লোকেরাও দমবার পাত্র নয়৷ তারা বারংবার তাকে অন্তত কমলালেবুগুলি 
নিতে বলায় সে দরজাটি একটু খানি ফাক করলে৷ ৷ এতে হয়তো একটি কমলা 
চুকানে। যাবে । তারা চাল৷কি করে দরজাটা আরো একটু ফাক করতে বললে।। 
মেনরাহয় তাদের ছল ধরতে পারেনি । সে দরজাটা আরো একটু ফাক করলো । তারা 
কমলাগুলি ঢোকানোর ভান করে আরে কিছুট। ফাক করতে বললে৷ । আরো সে 
কাজটি করতে যেতেই একজন এঁ কাকের মধ্যে চট করে হাত ঢুকিয়ে খপ করে 
তার চুল মুটিতে ধরে ফেললো । বেচারী মেনরাহয় তখন আর যায় কোথায়? সে 
তাদের কাছে তাকে ছেড়ে দেবার জন্য কাকুতি মিনতি করতে লাগলো । রাজার 
লোকজন বললে।, “রাজার আদেশ তোমাকে তার কাছে নিয়ে যেতে হবে । তাই 
তোমাকে ছেড়ে দিতে পারবো না।” মেনরাহয় বললো, “আমার স্বামী শহরে গেছে। 

দিলেন। মেনরাহয় একটা পাতল| থামি পরে তাইনামকং-এর কাছে গেল। সে 
সারারাত স্বামীর সাথে থাকার পর বাড়ি কিরল। তারপরে রাজার সাথে 
মেনরাহয়-এর বিয়ে হল। বিয়ের রাতে মেনরাহয় সাত সাতটি থামি পরে রাজার 
সাথে শুতে গেল। রাত্রে রাজা মেনরাহয়-এর থামি খুলতে খুলতেই ভোর হয়ে 
গেল। পরের দিন রাজাকে মিথ্যা বলে মেনর।হয় আবারও স্বামীর কাছে গেল। 
তাইনামকং যে বাড়িতে ছিল সে বাড়ির লোকেরা তাদের দু'জনের মেলামেশা দেখে 
সন্দেহ করতে লাগল । তারা রাজার কাছে গিয়ে সমস্ত ঘটনা খুলে বলল । তদের 
কথা শুনে রাজা ঘোষণা করলেন, তাইনাম কং-এর সাথে তিনি তলোয়ার যুদ্ধ 
করবেন। দীর্ঘ সময় যুদ্ধর পর রাজা এবং তাইনামকং দু'জনেই মারা গেল। 
তারপর মেনরাহয় তাদের মৃতদেহ আগুনে পুড়িয়ে ফেলল । তাইনামকং-এর যেসব 
হাড় টিং টিং আওয়াজ করে সেগুলো একটি কলসিতে ঢুকিয়ে রাখল এবং রাজার 
যেসকল হাড় গড় গড় আওয়াজ করে সেগুলো অন্য একটি কলসিতে ঢুকিয়ে মুখ 
বন্ধ করে রাখল। এক সপ্তাহ পর মেনরাহয় যখন দু'টি কলসির মুখ খুলল তখন 
তাইনাম কং-এর হাড় যে কলসিতে ছিল সে কলসি থেকে আরও সুদর্শন হয়ে 
তাইনামকং বেড়িয়ে আসল ৷ আর রাজীর হাড়ের কলসি থেকে থরথর করে একাট 
কুকুর বেড়িয়ে আসল । তারপরে মেনরাহয় খ্।মীকে নিয়ে পুনরায় সিকসিল পাহাড়ে 
ফিরে আসল । সাথে নিয়ে আসল কুকুরটিকেও । 


€এ ধরনের কাহিনী লুসাই ও বম উপজাতিদের মধ্যে পাওয়া যায় - সম্পাদক) 


বিঃ  £- এ রূপকথাটি' ঢাকা বিশ্ববিদ্যালয়ের অধীনে এমফিল করার সময় 
ইনান্টাটিউটের সাবেক পরিচালক জনাব সুগত চাকমাকে বিগত শতকের নববই এর 
দশকে সংথহ করা হয়েছিল বলে জনাব সুগত চাকমা জানিয়েছেন - সম্পাদক । 

ম্রো লোককাহিনী 


সিং ইয়ং আরো 


অনেক দিন আগে মাংনাউ, রেংয়ক ও লাংপং নামে তিন বুবক প্রয়োজনীয় 
রসদ পাতি নিয়ে একদিন কারমাউ পাহাড়ের গয়াল শিকারে বেড়িয়ে পড়লো । তখন 
শীতকাল । তাদের গ্রাম হতে তিন দিন হাটার পথ কারমাঙ পাহাড় । হাটতে হাটতে 
তারা গভীর অরণ্যে অতিক্রম করে কারমাও পাহাড়ে পৌছলো । এমন সময় চারদিক 
থেকে বিকৃতি বচন শোনা গেলো এবং অদ্ুদ লোকেরা তাদেরকে ঘিরে ফেললো । 
লোকেরা সতি/ই অদ্ভুদ । গায়ে এক টুকরো কাপড়ের চিহ্ত নেই । মাথায় চুলের ঝুটি 
বাধা, খোপায় বুনো মোরগের পালক গোজানো । চোখগুলো গেঁয়ো ইদুরের চোখের 
ন্যায়, ললাটের মধ্যস্থল থেকে মিট মিট করছে। পড়নে পশুর চামড়া । হাতে ধারালো 
বলুম, খড়গ । তাদের চোখে মুখে রক্তিম ছাপ। তারা সত্যিই হিংস্র ও বর্বর। 
মাংনাউ বুঝতে পারলো তারা অন্য কিছু না- সামতু বা সেন্দুজ! তাই সে সঙ্গীদের 
উত্তেজনা করতে বারণ করলে। ৷ কারণ তাদের সাথে উত্তেজনা করলে মৃত্যু নিশ্চিত। 
তারা নিজেদের রাগ সামলাতে লাগলো । উল্লেখ্য যে, সেন্দুজরা মানব গোস্তকে প্রিয় 
খাদ্যের তালিকা হিসাবে রাখে । যার কারণে কোন সামতু গ্রামে নাকি কোন শশ্মান বা 
কবরস্থান নেই । সেন্দুজরা মাংনাউ, রেংয়ক ও লাংপংকে তাদের আস্তানার নিয়ে 
গেলো সেই কারমাঙ-এর চূড়ায় । তার। সেখান থেকে এক দিবস হাটার পর 
গন্তব্যস্থল কারমাঙ-এর চূড়ায় সামতুদের গ্রামে পৌছলো। গ্রামটি অত্যন্ত অত্ুদ ও 
রোমাঞ্চকর । গ্রামের চারিপার্থে বিরাট বিরাট বৃক্ষরাজি, বাশ ঝাড় । গ্রামের দু'পাশে 
ঝরণা, অত্যন্ত উচ্চ হতে নিচের দিকে পড়ছে। গ্রামের দু'টি প্রবেশদ্বার । প্রবেশদ্বারে 
কারিগরের দক্ষতায় নির্মাণ করা সুন্দর তোরণ । এ দু'টি পথ ছাড়া অন্য কোন দিকে 
পালানো অর্থ নিজেকে মৃত্যুর পথে ডেকে আনা । প্রবেশ পথ ব্যতিত অন্য সব দিকে 
নানা ধরনের ফাদ পেতে রাখা । শক্ররা আক্রমণ করলে এসব ফাদে আটকে মারা 
যায়। সামতুরা গ্রামে পৌছলে তাদেরকে গ্রামের কর্তা গৃহে সোদর্প করা হল। 
সর্দারের গৃহ অত্যন্ত বৃহৎ! গৃহের দেওয়ালে জীব-জস্তু ও মানুবের মাথার খুলি 
সাজানো । উত্তর-দক্ষিণ প্রান্তে বড় বড় দরজা এবং পূর্ব-পশ্চিম প্রান্তে কারুকার্ধ 
জানালা যা সারাক্ষণ খোলা রাখা হয়। সাধারণত এই জানালা দিয়ে উকি দিয়ে সার 

সজোড়ে চিৎকার করে সভা আহবান করেন । সর্দার খুমী ও ঘ্রো তাষ৷ একটু আধটু 
বলতে ও বুঝতে পারেন। সর্দার তাদেরকে ম্রো জেনে অত্যন্ত খুশি হন। তিনি যখন 
“সান'দের সাথে যুদ্ধ করছিলেন তখন তাকে ম্রো'রা লুকিয়ে রেখেছিলো । তাই 
তাদেরকে দেখে তিনি কৃতজ্ঞতা জানালেন। তা না হলে তিন গ্রো যুবকের কপালে 
কি ধরনের দুর্দশা নেমে আসতো তা সৃষ্টিকর্তা ছাড়া কেউ বলতে পারতো না। 
প্রসঙ্গত উল্লেখ্য যে, সামতু এলাকায় যে কেউ পদার্পণ করলে তারা তাদেরকে 
সাধারণত জীবিত রাখতো না বলে শোনা যায়। সামতু সর্দার অত্যন্ত খুশি হয়ে 
তাদেরকে ৪ বছর বয়সের এক মানব শিশুকে খাদ্যবস্তু হিসাবে উপহার দিয়ে 
বললেন, “এ মানব শিশু তোমাদের খাদ্যবস্তু হিসাবে উপহার দিলাম । আমাদের 
সমাজে সম্মানিত অতিথি আগমন করলে এহেন উপহার প্রদানের রেওয়াজ আছে! 
দয়া করে অতিথিবর্গ আমার এই ক্ষুদ্র উপহার গ্রহণ কর।” কথাটি শোনা মাত্রই 
রেংয়ক ভয়ে অজ্ঞান হয়ে পড়ে গেলো । এই অবস্থা দেখে মাংনাউ বললো, 
“মহামান্য, আমর! (ঘ্রো*রা) মানব গোস্ত ভক্ষণে অভ্যস্ত নই। আমরা কোন মানুষের 

ংস আহার করি না। মাফ করবেন মহামান্য । তার পরিবর্তে আমাদের জন্য 
মোরগ-মুরগি দিলে খুশি হবো ।” ততক্ষণ রেংয়কের জ্ঞান ফিরলো । সামভু সর্দার 
তাদেরকে একটি মোরগ উপহার দিয়ে বললেন, “আমি তোমাদের জাতির রান্না করা 
তরকারি খাবো।” তোমাদের রান্না অত্যন্ত সুস্বাদু ।” তারা মোরগটিকে জবাই করে 
লবণ, মরিচ, আদা, পিয়াজ ইত্যাদি মসল। মিশিয়ে রান করলে! ৷ রাতে সামতু নারীরা 
সর্দারের গৃহে খাবার নিয়ে আসলো । নৌকা সদৃশ একটি বৃহৎ বৃক্ষ থালায় খাবার 
সাজিয়ে রাখা হলো। পরিবেশনের ক্ষণ এলে বৃহৎ কাঠের গুড়ি দিয়ে তৈরি ঘন্টা 
বাজানো হল । তাতে গ্রামের নারী-পুরুষ সবাই কাঠের থালায় এসে আহার করতে 
এল । সন্ধ্যায় মো যুবকদের রান্না করা মোরগের মাংস খেয়ে বৃদ্ধ-বৃদ্ধাদের 
অনুরোধে পরদিন সকালে সর্দার একটি বুনো গয়াল জবাই করলো এবং তিন স্রো 
যুবককে ইহার মাংস রান্না করার ভার অর্পণ করা হল। এই অবস্থা দেখে তারা চিন্তায় 
পড়ে গেল। সামান্য সদায় পাতি দিয়ে এতো বড় গয়ালের মাংস কিভাবে রান্না করবে 
তারা? তাছাড়া রান্না করার জন্য কোন হাড়ি পাতিল নেই । সামতুরা রান্না করে বড় বড় 
ডলু বাশের চোঙায়। তারা কোন সদায় পাতি বা সুগন্ধি মসলা ব্যবহার করে না 
এমনকি নাপ্লি বা লবণও তারা ব্যবহার করতে জানে না। তারা ডলু বাশ পুড়িয়ে 
ছাইকে লবণ হিসেবে ব্যবহার করে। তাই ম্রো'দের সুগন্ধি মসলা দিয়ে রান্না করা 
খাবার খেয়ে সামতু বৃদ্ধ_বৃদ্ধাদের এই আব্দার । যা হোক তারা তাদের অবশিষ্ট 
লবণ, নাপ্সি ও মসলা দিয়ে ডলু বাশের চোগায় রান্না করলো। ভোরে রান্না শুরু হয়ে. 

সন্ধায় তা শেষ হলো । অবশ্য মাংস কাটা কুটার কাজে সামতুরা অতি আগ্রহের সাথে 
তাদেরকে সাহায্য করলো। প্রতিবারের ন্যায় এবারও সামতুদের সর্দার গৃহে কাঠের 
ঘন্টা বেজে উঠলো এবং সাথে সাথে হুড়মুড়িয়ে শ্রো যুবকের রান্না করা গয়ালের 
মাংস আহার করার জন্য সর্দার গৃহে জমায়েত হলো । সর্দারের নির্দেশে এক ডজন 
সামতু যুবক মাংস রান্না করা ডলু বাশের চোঙা এক এক করে এক হাজার একটা 
চোঙা কাঠের নৌকা সদৃশ থালায় ঢেলে দিলো । তারপর একটানা খাওয়ার আওয়াজ । 
আর পরক্ষণে খাবার শেষে হয়ে গেল। 


রাতের খাবার শেষ হলে মাংনাউ ও লাংপং বাড়িতে ফেরার জন্য সর্দারের 
নিকট আবেদন করলে। ৷ সর্দার তাদের আবেদন নাকচ করে দিয়ে আরো কয়েকদিন 
থাকার জন্য নিদেশ দিয়ে বললেন, “কয়েকদিন পরে পূর্ণিমা হবে। পূর্ণিমা রাতে 
আমরা নর হত্যা উৎসব পালন করবো । তাতে সারারাত নাচ গান হবে । ভোমর৷ সে 
অনুষ্ঠান উপভোগ করার পর যেও। আর হ্যা, ভয় পেয়ো না, আমর তোমাদেরকে 
কোন ক্ষতি করবো না। কারণ তোমরা আমার জাতির বন্ধ ।” এমনি করে তিনটি 
দিবস অতিবাহিত হয়ে আবার রাত্রি নামলো । সামতুদের গ্রামে রাতের পরিবেশ 
আরো রেমাঞ্তকর। সারাদিন কর্ম ব্যস্ততার পর রাত্রি নামলেই সবাই ঘুমে বিভোর 
হয়ে পড়ে । কিন্তু মাংনাউ-এর চোখে কোন ঘ্বম নেই! গ্রামের দুই ধারে দু'টি 
বারণার কলো ধ্বনী শুনে মাংনাউ-এর ঘুম আসে না। এমন ক্ষণে সে প্রতিদিন 
সকালে প্রেমিকা নংপয়-এর সাথে ঝরণার পানি আনতে যেতো । সে বুনো নাম 
নাজানা ফুলের পাপড়ি নংপয়-এর খোপায় পরাতো আর দুষ্টুমি করে বলতো আমরা 
কখন সুখের নীড় বাধবো । মাঝে মাঝে দূর থেকে ভেসে আসতো! ক্ষুধার্ত হায়েনার 
শব্দ ও রাত জাগা বিকৃত ঈগলের ডাক । পাশে অসহায় ভাবে ঘুমিয়ে আছে তার দুই 
বন্ধু লাংপং ও রেংয়ক ! হয়তো তারাও স্বপ্ন দেখছে- প্রেমিকের হাত ধরে কলা পাতা 
আহরণ করতে বন বাদারে ঘ্বুরছে অথবা সুতো কাটার যন্ত্রে প্রেমিকাকে তুলো যুগিয়ে 
দিচ্ছে জলন্ত উনুনের পাশে । আর মাঝে মাঝে রিনা পুং (বাশি) বাজিঝে দিয়েছে 
কৌতুক ব্যঞ্জক সুরে প্রেমিকাকে একটু রাগিয়ে তুলছে। যাতে প্রেমিক।র রাগান্বিত 
মুখ উনুনের জলন্ত আলোর জ্যোতি আরো রাঙা হয়ে দেখায় । 


এমনি করে শীতের দীর্ঘায়িত রজনী কেটে যায়। দুর থেকে বুনো মোরগের 
ডাক শুনে মাংনাউ বুঝতে পারলো ভোরের আভাস। কিছুক্ষণ পর অনাহারে সারারাত্রি 
যাপনের পর ক্ষুধার্ত বানরের দল ও ধনেশ পাখিরা হুড়মুড়িয়ে খাদ্য অবেষণে বেড়িয়ে 
পড়লো । উষারের ঝজু রেখা রক্তের বর্ণের মত পূর্ব আকাশ থেকে তেছড়াভাবে 

কর্ম ব্যস্ততায় ডুব দিলো। এমন সময় এক জোড়া সামতু সর্দারের গৃহের পাশ দিয়ে 
হেটে গেলো । মহিলাটি ঝুঁড়িতে মানুবের রান বহন করে আর পুরুষ সামতুটি আগুনে 
ঝলসানো মানুষের হাত পা ও মাথা বহন করে চলে গেলো । এ দৃশ্য দেখে রেত়্ক 
পুনরায় জ্ঞান হারালো । মাংনাউ রূকে সাহস নিয়ে ঘটনা জানতে চাইলো । সামতু 
সর্দার বললো “ঘটনাটি কিছুই না। এক জোড়া সামতু যে গৃহে উঠেছে তারা সেই 
গৃহের আত্মীয় । আর মাংসগুলো সেই পুরুষ সামতুটির বোনের ননদের মাংস। 
আমাদের সমাজে ছোট বোনের মাংস দিয়ে নিজ শশুর শাশুড়িকে খাওয়াতে পারলেই 
তার সম্মান ও কদর সমাজের উচ্চ স্থানে । আর জামাইকে শ্বশুরের মাংস দিতে 
পারাতাও সমাজে সমাদর কম নয়। তোমরা দেখতে পারবে কাল যাবার সময় সে 
তার শ্বশুরের মাংস নিয়ে গর্ব করে বাড়ি ফিরবে । মাংনাউ তা দেখের জন্য অধীর 
অপেক্ষায় রইল । সে তার দাদা দাদির কাছ থেকে শুনেছে সামতুরা মানুষের মাংস 
খায় এবং নিজের গোষ্ঠী/গোত্র লোকদের মাংস দিয়ে আত্মীয়তা মজবুত রাখে । তাই 
আজ সে সত্যি ঘটনাগুলো স্বচোক্ষে অবলোকন করবে । তার কৌতূহলের শেষ 
নেই। 
চতুর্থ দিবসটি অতিক্রান্ত হয়ে পুনরায় পঞ্চম দিবসটি উকি দিলো । ভোরের 
রক্তের উষারের ঝজু দেখা দিল পুরুষ সামতুটি শ্বশুরকে ঘুম থেকে জাগ!তে শুরু 
করলো । এদিকে সর্দারও তিন ম্রো যুবককে তাদের ভাষায় সবই বুঝিয়ে দিলো। 
গৃহের সম্মুখ ভাগে ছাউনি বিহীন মাচাং গৃহে বৃদ্ধ সামতুটি যে না বাহির হলো, তখন 
সঙ্গে সঙ্গে জামাই তাকে ছুরিকাঘাত করলো পিঠের বাম পার্থ যেখানে হৃদপিন্ড রক্ত 
সঞ্চালন করে । এ দৃশ্য দেখে রেংয়ক পুনরায় অজ্ঞান হয়ে পড়লো । এদিকে বৃদ্ধ 
সামতুর ফিনকে দিয়ে রক্তের স্রোত বয়ে গেল এবং মাচাং গৃহের উপর হাত পা 
দাপাতে দাপাতে অসহায়ভাবে মৃত্যর কোলে ধলে পড়লো | এদিকে জামাই খুশিতে 
আত্মহাসি হাসতে থাকে অনবরত, আর গর্ব করে বলে “শ্বশুরের মাথার খুলি কে 
পায়, যা গৃহে টাঙ্গিয়ে রাখতে পারে?” অনেক্ষণ পর রেংয়কের জ্ঞান ফিরলো। সে 
ঘরে ফিরার জন্য মাংনাউ ও লাংপৎকে জ্বালাতন করতে শুরু করলে।। মাংনাউ ও 
₹পং তাকে সান্তনা দেয়। ভয় ভীতি কাটানোর জন্য তারা ঠাট্টা ছলে প্রেমিকার 
চরকা কাটার গল্প বলে আর গো হত্যা অনুষ্ঠানের জন্য প্রেমিকার সাথে বুনো কলা 
পাতা আহরণের রোমাঞ্চকর কাহিনীগুলো তাকে শোনায়। কিছুক্ষণের জন্য সে 
অভিভূত হয়। তারপর আবার চিন্তায় মশগুল হয়ে পড়ে। তার চেহারায় মলিনতা 
প্রকাশ পায়। 

এমনি করে আরে। একটি দিবস অতিক্রান্ত হয়। সামতুদের নর হত্য৷ অনুষ্ঠান 
আয়োজনের ক্ষণ উপস্থিত হয় । সামতুদের কাঙিফিত মাঘী পূর্ণিমার দিন হত্যা রাত 
এসে গেল। সামতু বৃদ্ধ_বৃদ্ধা, আঝ।ল-বণিতা সবাই আনন্দে বিভোর হয়ে পড়লো । 
যুবতীরা কচি ডলু বাশ আগুনে পুড়িয়ে ছাই বানিয়ে তাতে ভাতের ফেনা মিশিয়ে 
দাতগুলিকে কৃষ্ণ বর্ণে পরিণত করলে । পুরুষ যুবকরা বিভিন্ন জাতের পাখির পালক 
চুলের খৌপায় গুজালো। সামতুদের নৃত্য রূপসজ্জা শেষ হতে মাঘি পূর্ণিমা উঁকি 
দিলো পূর্ব আকাশে । পূর্ণিমার জ্যোত্না কুয়াশাচ্ছন্ন সাতু গ্রামের মানব হত্যা 
অনুষ্ঠানকে আরো রোমাঞ্চকর করে তুললো । গ্রামের মধ্যখানে একটি খুঁটিতে এক 
জোড়া নর বেধে দেয়া হলে। ৷ শীতের রজনীতে দু'টি মানব অসহায়ভাবে হাতের 
কজি রূকের উপর বরাবর রেখে থর থর কাপতে থাকে । তাদের চোখে মুখে সন্ত্রস্ত 
ছাপ। 


রাত আরো গভীর হলো । পূর্ণিমা জ্যোৎল্না সামতুদের মানব হত্যা অনুষ্ঠানকে 
আরে। সাড়ম্বর করে দিলে! ৷ খুঁটিতে বাধা এক জোড়া মানবের চতুর্দিকে সামতু 
যুবক-যুবতীরা ঘিরে ফেললো নৃত্য পরিবেশনের লক্ষ্যে প্রত্যেক ধুবকের বাম হস্তে 
ডলু বাঁশের চোঙা আর ডান হস্তে কেরবেতের খণ্ডিত অংশ । চুলের খোঁপায় নানা 
ধরনের পাখির পালক গুজিয়ে মুখে নান৷ ধরনের উক্কি চিহ্ন একে বাশের চোঙা 
দাপতে দাপাতে দল নেত। নৃত্যের সুচন। করলো । তারপর বৃদ্ধ_বৃদ্ধা, 
আঝ/ল-বণিতা বাশের চোঙার আওয়াজের তালে তাল মিলিয়ে হাত ধরাধরি করে হাটু 
ভেঙে ভেঙে নৃত্য পরিবেশন করলে । অদ্ভুদ বাজানার তালে তালে সবাই পাগলের 
মতো নাচতে থাকে । আর ভয়ে এক জোড়া মানবের ঠোট কাপতে থাকে । নাচতে 
নাচতে মাঝে মাঝে সামতু তরুণ তার প্রিয়তমাকে গান শোনায় - 


ও ও ও আমার প্রিয়তম।- 

প্রিয়তম আমার মনোকারিনী, 

আজ শীতের ক্লান্ত জ্যোৎল্ার বিন্দ্রা রজনীর 
দেখাও মোরে তোর বিমোহ নৃত্য- অদ্দুদ মুদ্রায়, 
ঝাপসা জ্যোতল্া ্নাত করো মোরে 

তোমার বিমুগ্ধ রূপের সুধায়ে 

তোমার সযত্রে লালিত স্তন্য যুগল 

উই এর টিবি, বেলের বোতায় সিপাহী বুলবুলির বৃক 
ও ও ও আমার প্রিয়তমা- 

তোমার রাঙা ঠোট জুলম্ত আগ্রি শিখা 

কৃষ্ণ বর্ণের দত্ত শোভা গহ্বর 

কোমর দোলা, অঙ্গাভরন অঙ্গ শোভায়- 

বুনো কলার পাতা হাওয়ায় দোলা 

আমাকে মাতাল করে দীও প্রিয়া, 

তোমার রূপের মাধুরী মিশিয়ে 

আহা, আমি কি সত্যি পাবো? 

তোমার রূপের উষ্ণ আলিঙ্গন 

আমার জীবনে শেষ বীর্যজীব। 

গান শুনে স|মতু যুবতীরা মৃদু হাসে প্রিয়তমের মুখের পানে চেয়ে। চমৎকার 
হাসি, তাতে দু'প্রান্তের কৃষ্ণ বর্ণের দত্তের সারি দেখা যায়। যেন তরমুজের ফালি। 
নৃত্যের ফাকে মাঝে মাঝে সবাই মিলে ই-হু-হু-উ ধ্বনী তুলে । নৃত্যের এক মুহূর্তে 
সামতৃ বুবতীরা মাংনাউদেরকেও নৃত্যে অংশগ্রহণের জন্য আহবান জানায় । কোন 
উপায় না দেখে তারাও নৃত্যে অংশগ্রহণ করে। নৃত্যের ফাকে ফাকে মধ্য বয়সী 
সামতু পুকষগণ কাচা মদ পরিবেশন করে প্রত্যেক অংশগ্রহণকারীকে । যার ফলে 
নাচতে নাচতে মধ্য রাতে নাচের আসর রমরমা হয়ে উঠে। এভাবে সারা রাত নৃত্য 
পরিবেশন করার পর চাদের বিদায়ের ক্ষণ ঘনিয়ে আসে । দূর থেকে বূনো মোরগের 
ডাক জানিয়ে দিলো ভোরের আভাস। ধনেশ পাখির কলতান আর ক্ষুধার্ত গয়ালের 
ডাক। 

কিছুক্ষণ পর উষারের রক্তের বর্ণ দেখা দিলো কুয়াচ্ছন্ন পূর্ব আকাশ। 
কিছুক্ষণের মধ্যে সামতু তরুণরা দৌড়া দৌড়ি করতে লাগলো বৃহৎ দু*টি কাঠের 
খন্ড আনতে । কাঠগুলো পাড়ার মধ্যখানে আড়াআড়িভাবে স্থাপন করা হলো । তারপর 
দু'টি মানুষকে দু'টি কাঠের খন্ডে চিৎভাবে শুয়ে রাখা হলো । পাশে দু'জন সামতু 
তরুণ হাতে খড়গ নিয়ে দাড়িয়ে রইল। বৃদ্ধ সামতুটি মন্ত্র উচ্চারণ শেষ হওয়ার 
সাথে সাথে সামতু তরুণরা সজোড়ে এক কোপ দিলো দু'টি মানুষের গলায় ৷ তাতে 
দুটি লোকের দেহ থেকে মস্তক বিচ্ছিন্ন হয়ে গেলো । এ দৃশ্য দেখে পুনরায় রেতয়ক 
জ্ঞান হারালো । রেংয়ককে দেখে সামতু যুবতীরা হাসাহাসি করল | তারা রেংয়ককে 
ঘরে নিয়ে বিশ্রাম করালো। তারপর সারাদিন মানুষের মাংস আহার করলো । এভাবে 
আরো একটি দিবস অতিক্রান্ত হয়ে পুনরায় রাত্রী এলো। সর্দারের নিকট যাওয়ার জন্য 
মাংনাউ পুনরায় অনুমতি চ।ইলে। ৷ সর্দার তাদের পরদিন সকালে আনুষ্ঠানিক বিদায় 

দিয়ে দেওয়ার জন্য সম্মতি জ্ঞাপন করলেন। সর্দারের আশ্বাস শুনে তারা অত্যন্ত খুশি 
হয়ে গেলো । তারা ভাবলো রাত কখন শেষ হবে। কখন সকাল হবে । রেংয়ক 
চিন্তায় পড়ে গেল। সে সর্দারের কথা পুরোপুরি বিশ্বাসযোগ্য মনে করতে পারলে। 
না। তাই তার মনে বার বার প্রশ্ন জাগে সদর সত্যি কি কাল চলে যেতে দেবে? রাত 
অনেক হয়ে গেলে৷ তবুও কারে। চোখে ঘুম নেই । সবারই একই প্রশ্ন কাল কি 
আমরা চলে যেতে পারবে? মাঝে মধ্যে তারা তিনজন গল্প করতে থাকে । আর 
ফাকে ফীকে রেংয়ক গান করতে থাকে । আজ রাতটা যেন তাদের কাছে হাজার 
বছরের রাত । 


কিছুক্ষণ পর দূর থেকে বুনো মোরগের ডাক ভেসে আসলো । তারা বুঝতে 
পারলে। যে, ভোরের আভাস তাদের প্রস্থ/নের ক্ষণকে সন্্িকটে এনে দিয়েছে। বুনো 
মোরগের ডাক শোনা মাত্র তারা সামতু সর্দারের স্ব-সম্মানের কথা তুলে গেলো । যে 
যেভাবে পারে বিছানা ছেড়ে লাফ দিলে। সামতু সর্দারের মাচাং গৃহ থেকে । তারপর 
আর কি? পেছনে দৃষ্টি ফেরাবার কোন খবর নেই তাদের। যার যতটুকু শক্তি আছে 
তা প্রয়োগ করে দিলো পালাবার জন্য । দৌড়াতে দৌড়াতে তিন দিনের হাটার পাহাড়ি 
বন্ধুর পথ একদিনে অতিক্রম করে ফেললো আর এক জায়গায় গিয়ে বেহুস হয়ে 
পড়ে রইলো । সন্ধ্যায় মৃদু মৃদু বাতাসে তাদের পুনরায় জ্ঞান ফিরে এলো । রেংয়ক 
মুসকি হেসে লাংপং-এর দিকে দুষ্ট দৃষ্টি নিক্ষেপ করে বললো “লাংপং তোমার দং 
(নেট) কোথায়? লাংপংও উত্তরে রেংয়ক-এর দিকে তাকিয়ে একই প্রশ্ন করলো, 
দং (নেংটি) কোথায়? বাস্তবে তাদের তিন জনেরই এক টুকরো কাপড়ও নেই। 
সামতৃ সর্দারের ঘর থেকে লাফ দিয়ে কেরবেতের ঝোপের মধ্য দিয়ে দৌড়ে 
গেছে। তাদের গায়ে অনেক ক্ষত চিহ। তারা কোন উপায় না দেখে গাছের বাকল 
দিয়ে কোনরকমে লজ্জা নিবারণ করে নিজ নিজ ঘরে ফিরে এলো। 

ত্রিপুরা লোককাহিনী 
গোমতীর উপাখ্যান 


প্রভাংশু ত্রিপুরা 


সে অনেক অনেক দিন আগের কথা । তখন নাকি সত্যযুগ | সে যুগে ত্রিপুরা 
রাজ্যে পরাচি নামে এক মহা প্রভাপশালী রাজা রাজত্ব করতেন। রাজ্যের উত্তর প্রান্তে 
ছিল লংতরাই পর্বত। পর্বতের পাদদেশে ছিলো 'কাইস্কক' নামে একটি বিশাল গ্রাম । 
এই গ্রামে বাস করতো দাংগুই চোত্তাই ৷ চোত্তাই মানে পুরোহিত। তার ছিলো দুই 
মেয়ে, গোমতী আর কসমতি। গোমতী বড় আর বসমতি ছোট । গোমতী টকটকে 
গৌরবর্ণ, অপরদিকে কসমতি গাঢ় শ্য।মল! বর্ণ । রূপে গুণে দুইবোন ছিলো অপূর্ব 
সুন্দরী । কিন্তু অপূর্ব সুন্দরী হলে কী হবে? তাদের মা ছিলো না। কসমতিকে 
প্রসবকালে তাদের মা মারা গিয়েছিলো । পিতার লালনে পালনে পিঠোপিঠি দুইবোন 
বড় হয়েছে। 

গোমতী ও কসমতি একটুখানি বড় হয়ে উঠতেই তাদের বাব! দাংগুই 
চোস্তাই ফি বছর কেবল জুম কেটে পুড়িয়ে দেয়। তারপর গোমতি আর কসমতি 
লেগে যায় জুমের কাজে । দাংগুই চোস্তাই তেমন কোনে। কাজ করে না। তার 
কাজের মধ্যে ছিলে! লোকের বাড়ি বাড়ি গিয়ে পুজো অঙ্না করা । বিশাল গ্রাম। 
অতবড় গ্রমে পুরুতগিরি কর।টাও অবশ্য চট্টিখানি কথা নয়। আজ রোয়াজা বাড়ি, 
কাল কার্ব্বারী বাড়ি, পরশু তাইমাং বাড়ি, তারপরে চৌধুরী বাড়ি, মুড়াসিং বাড়ি, 
রিয়াং বাড়ি, ধাবেং বাড়ি, পোমাং বাড়ি, দেওয়ান বাড়ি আর নারানদের বাড়ির পূজো 
তো প্রতিদিন লেগেই আছে। এভাবে লোকের বাড়িতে বাড়িতে গিয়ে দাংগুই 
চোত্তাই পূজো অর্চনা করে আর এতে দানদক্ষিণা বাবদ যা পায় তা-ই দিয়ে সংসার 
চলায়। দুই মেয়ের দিকে একটুখানি সে নজর দেবে তাও সময় পায় না দাংগুই 
চোন্তাই। 

এদিকে গোমতী আর কসমতি দুইবোনে মিলেমিশে ঘরের কাজও করে আর 
জুম ক্ষেতের কাজও করে । তাদের জুমে কোনো গাইরিং (টং ঘর) নেই । রোদ 
বৃষ্টির দিনে সার।ক্ষণ খোলা আক।শের নীঠে থাকতে হয় নতুবা কোনে। গাছের তলায় 
বসে থাকতে হয়। রোদের দিনে উত্তপ্ত হাওয়ায় শরীর পুড়ে কয়লা হয় আর বৃষ্টি 

বাদলের দিনে চুরচুরে ভিজে । লোচায় লোচায় (অবিরাম) বৃষ্টি । এমনি শাওনের এক 
বৃষ্টির দিনে বড়বোন গোমতী বলে উঠে - আর কতো সহ্য করা যায়। এ মুহুর্তে 
কেউ যদি গাইরিং তুলে তাতে আগুন জালিয়ে দিতো তা হলে সে যক্ষ-রক্ষ, দৈত; 
দানব যা-ই হোক তাকেই বিয়ে করতাম। কিন্তু আমার সে পোড়া কপাল তাতেই 
হবেই বাকী? 


এখন হলে। কী। জুমের ক্ষেতের কাছেই ছিলে। একটি পাহাড় । ওই 
পাহাড়ের গুহায় ছিলো বনদেবতা । গোমতীর প্রতিজ্ঞার কথা বনদেবতা শুনলো । আর 
শুনলো সে বনের বসবাসকারী পশুপাখি, কীটপতঙ্গ, গাছপালা ছড়া ঝর্ণা সবাই । 
গোমতীর রূপ দেখে বনদেবতা একেতো মুগ্ধ হয়েছিলো । তার উপর প্রতিজ্ঞার কথা 
শুনে আর চুপ করে থাকতে পারলো না । নিজের যাদুমন্ত্র বলে জুম ক্ষেতের অদূরে 
একটা সুন্দর গাইরিং তৈরি করে ফেললো । তাতে আগুন জ্বালিয়ে দিলো । তারপর 
বিরাট এক অজগর সাপের রূপ ধরে কুন্ডলী পাকিয়ে গাইরিংয়ের এক কোণায় শুয়ে 
রইলে। 

হঠাৎ জমের অদূরে একটা গাইরিং দেখতে পেয়ে দু'বোন খুবই অবাক 
হলো। ব্যাপার কী। কই, আগে তো এখানে কোন গাইরিং ছিলো না। লোচায় 
লোচায় বৃষ্টি। শীতে কাপছে দু'বোন। সাত পাচ ভাবতে ভাবতে গোমতী ছোটবোন 
কসমতির হাত ধরে বললো - কসমতি, আর তো সহ্য হয় না। চল, ওই গাইরিয়ে 
গিয়ে উঠি। কপালে যাই ঘটে ঘটুক । এ বলে দু'বোন ভয়ে গাইরিংয়ে গিয়ে 
উঠলো । গনগনে আগুন, কিছু শুকন৷ লাকড়ি, চারিদিকে বেশ পরিষ্কার পরিচ্ছন্ন 
পরিবেশ দেখে দু'বোনে আগুন পোহাতে বসলো আর তাদের ভিজে কাপড় আগুনে 
শুকোতে লাগলো । 


দু'বোন আরাম করে আগুন পোহালো । কসমতি শীষ দিয়ে গুনগুনিয়ে গান 
ধরলো কিছুক্ষণ । অমনি তার নজরে পড়লে গাইরিং এর কোণায় কুম্ডলী পাকিয়ে 
শুয়ে আছে বিরাট এক অজগর সাপ। দু'বোনে অজগর সাপ দেখে ভয়ে থর থর 
করে কাপতে লাগলো । তাদের চেঁচামিতে অজগর সাপটা একটুখানি নড়েচড়ে 
মানুষের গলায় বলে উঠলো- ওহে গোমতী সুন্দরী ৷ তোমরা ভয় পেয়ো না। আমি 
তোমাদের কোন ক্ষতি করবো না। এ গাইরিং আমিই তৈরি করেছি। আগুনও করে 
দিয়েছি শুধু তোমাদের জন্যে । আমি তোমার প্রতিজ্ঞার কথা শুনেছি। এখন তুমি 
তোমার প্রতিজ্ঞার কথা রাখলেই হয়। 

এবার গোমতী পড়লো মহাফ্যাসাদে। একে তো সত্য যুগ বলে কথা । তার 
উপর সে একান্ত প্রতিজ্ঞাবদ্ধ । কি আর করবে । কাজেই অজগর সাপটাকে সে বরণ 
করে নিলো স্বামীরূপে । কিন্তু কসমতি কিছুতেই তাতে সায় দিতে পারলো না। 
গন্ধর্ব মতে গে/মতীর সাথে অজগর সাপের বিঝে হলে৷ ৷ দিনের বেলায় অজগর 
সাপটা চলে যায় তার গুহায় আর রাতের বেলায় ফিরে আসে গাইরিংয়ে | সঙ্গে করে 
নিয়ে আসে চাল, ডাল, নুন, শুটকী, তরিতরকারি আর কাপড়চোপড়। কিন্তু তাতে 
কী, কসমতি কিছুতেই সাহসে কুলাতে পারে না অজগর সাপের কাছে ঘেষতে। 
অথচ বড় বোন গোমতী সাপটাকে না দেখলে দু'দন্ড স্থির থাকতে পারে না। 


কসমতির বেহাল অবস্থা দেখে গোমতী বললে- কসমতি, আমার অদৃষ্টের 
লিখন কী করা যায় বলো । জুম ক্ষেতের কাজ আমি একা সামলাবো। তুমি বরং 
গাইরিংয়ে থেকো । রাধাবাড়া করো। জল তুলো । আর তোমার বোনাইকে ডেকে 
একবেলা খেতে দিও । কী আর করা। 

কসমতি রাধে বাড়ে আর বোনাইকে খেতে ডাকে । 

বোনাই গো বোনাই 

বোনাই খেতে আয়। 

কলা পাতায় মোচা ভাত 

সুবাস বয়ে যায়।। 

লাউয়ের খোলায় শীতল পানি 

প্রাণ জুড়িয়ে যায়। 

বোনাই খেতে আয় || 

এই বলে গাইরিংয়ের মেঝেতে ভাত পানি রেখে দিয়ে কসমতি ভয়ে থর 
থর করে কাপতে কাপতে গাইরিং ছাদে গিয়ে লুকিয়ে থাকতো । আর অজগর সাপটি 
শ্যালিকার মধুর কণ্ঠের ডাক শুনে গুহা থেকে বেরিয়ে গাইরিং এ খেতে আসতো । 
সাপটা লুটেপুটে খেয়ে চলে গেলে পর কসমতি ছাদে থেকে নীচে নেমে এসে বড় 
বোন গোমতীকে ডাকতো খাবারের জন্যে । 

এমনি করে দিন কাটে । শাওন গেলো, ভাদর গেলো । এলো আশ্বিন মাস। 
ততদিনে ভয়ে ভাবনায় কসমতির বুকে হাড় বেরিয়ে পড়েছে। জুমের ধান গাইরিং এ 
তোলা হয়েছে । ফসলের প্রাচ্র্যে; ধরণীতে সাজ সাজ রব উঠেছে। লোকালয়ের 

পরিবেশ ক্রমে ক্রমে মুখরিত হয়ে উঠেছে। এমনি সময়ে দাংগুই চোত্তাই 
পুরুতগিরির কাজের ফাকে জমে এসে হাজির হলো মেয়ে দুটোকে দেখতে । মেয়ে 
দুটোকে দেখে বললে - হ্যারে, তোর অত শুকিয়ে গেলি কেন রে। কাজের চাপ 
বেশি ছিল বুঝি? 

গোমতী বলে উঠে - কই না তো। আমরা তো ঠিকই আছি। গোমতী তার 
অজগর স্বামীর কথা বাবাকে কিছুই বললো না। কিন্তু কসমতি? সে এক সময় 


চুপিসারে ঝাবাকে সব কথা খুলে বললো । সে এও বললো যে, অজগর সাপের ভয়ে 
সে খেতে পারে না। রাতে খুম হয় না। 


সব শুনে দাংগুই পুরোহিত মেয়েকে শান্তনা দিয়ে বলে- ও, এই ব্যাপার । 
বেশ তো ভারি জামাই হয়েছে আমার । আচ্ছা করে জামাই হবার সাধ মিটিয়ে দিচ্ছি। 
তবে তুই গোমতীকে কিছুতেই জানতে দিবি না। সামনের পূর্ণিমা লগ্নে আমি সব 
ব্যবস্থা করছি। এই বলে দাংগুই চোত্তাই জুম ছেড়ে চলে গেলো । 


কিছুদিন পর এলো সেই পূর্ণিমা লগ্ন। সারা গ্রামের লোকজন উৎসবে 
মাতোয়ারা হয়ে উঠলে|। কামী মাইখুলুম পূজো হবে প্রতিটি শৃহে। গ্রামের নারানের 
বাড়িতে হবে সবচেয়ে বড় আয়োজন । গোমতীকে যেতে হবে নারানের বাড়িতে পাট 
রীধুনী হয়ে । পাহাড়ের গুহায় গিয়ে অজগর স্বামীর কাছে অনুমতি চাইতে গেলো 
গোমতী ৷ হাজার হোক স্বামী বলে কথা । অজগর স্বামী গোমতীকে মুল্যবান বস্ত্র ও 
নানা অলংকার দিয়ে বললে- প্রিয়ে, তুমি যাও। তবে একট কথা । যখন তুমি 
দেখবে তোম|র দেহের পরিহিত বন্ত্র ও অলংকার আপনা আপনি খসে মাটিতে পড়ে 
গেছে, তখন তুমি ভাববে আমার বিপদ হয়েছে । তখন তুমি আর দেরি না করে চলে 
আসবে । অজগর স্ব'মীর কাছ থেকে বিদায় নিয়ে গেমতী চলে গেলো নারানের 
বাড়িতে । যাঝর সময় কসমতিকে বলে গেলো যেন সময় হলে তার বোনাইকে 
ডেকে খেতে দেয়। 


গোমতী চলে যাবার পর দাংগুই চোত্তাই তার পুরুতগিরি সেরে চলে এলো 
জুমে। এসেই কসমতিকে বললো- এবার ডাক দিখি আমার সাধের জামাইকে । 
রোজ যেমন করে ডাকিস ঠিক তেমানি করে ডাকবি কিন্তু । ব্যাটা যেন কিছুতেই টের 
না পায়। বাপের আদেশ পেয়ে কসমতি বললে- বাবা, এইতো কিছুক্ষণ আগে তাকে 
ডেকে এনে খাইয়ে দিয়েছি। এখন আবার ডাকলে আসবে বলে তো মনে হয় না। 

হগুই চোস্তাই নাছোড়বান্দা । অজগর ব্যাট।কে তার চাই-ই চাই। অগত্যা কসমতি 
কী আর করবে ফের ডাকতে হলো অজগর সাপটাকে। এদিকে দাংগুই চোন্তাই 
একটা ধারালো তরবারি হাতে নিয়ে লুকিয়ে রইলো সিঁড়ির মুখে । কসমতি সুর করে 
ডাকে - 


বোনাইগো বোনাই 
বোনাই খেতে আয়। 
কলা পাতায় মোচা ভাত 
সুবাস বয়ে যায়। | 
প্রাণ জুড়িয়ে যায় 
বোনাই খেতে আয়।। 


কসমতি একবার ডেকে চুপ করে রইলো । কিন্তু অজগর সাপটি এক ডাকে 
এলো না। বাপ বললে আবার ডাক। কসমতি আবার ডাকলো । না দ্বিতীয়বার ডাকেও 
অজগর সাপটি এলো না। অধৈর্ধ্য হয়ে উঠলো দাংগুই চোস্তাই। কসমতিকে গালি 
দিয়ে বললে যতক্ষণ না আসবে ততক্ষণ ডাকতে থাকবি । ব্যাটাকে আজ আমার 
চাই-ই চাই। তৃতীয় বারের মতো কসমতি কান্না জড়িত কণ্ঠে - অজগর সাপটাকে 
ডাকলো । কসমতির কান্না জড়িতকন্ঠ শুনে আর থাকতে পারলো না। গুহা ছেড়ে : 
ধীরে ধীরে পাহাড় বেয়ে উঠে এলো অজগর সাপটা । তারপর সিঁড়ি বেয়ে উঠলো 
গাইরিংয়ের উপর আর যায় কোথায় । দাংগুই চোস্তাই বিদ্যুৎ গতিতে এলোপাতাড়ি 
কোপ বসিয়ে দিলো অজগর সাপের উপর | একখন্ড নয়, দু"খন্ড নয়। একেবারে 
সাতখন্ডে টুকরা টুকরা করে ফেললো । তারপর বাশের কুঠরীতে ভরে ফেলে দিয়ে 
এলো এক ঝর্ণায়। 


এদিকে হলো কী । নারানের ঝাড়িতে তখন খাওয়া দাওয়ার পর্ব প্রায় চুকিয়ে 
গেছে। পাট রীধুনী গোমতী সবে খেতে বসেছে, অমনি তার দেহের বন্ত্র ও 
অলংকারপাতি আপনা আপনি খসে মাটিতে পড়ে গেলো । মাথায় রইল তার খাওয়া 
দাওয়া । হু হু করে কেঁদে উঠলো গোমতী । সবাই হায় হায় করে উঠলে। । ব্যাপার 
কী। গোমতী কাদে কেন? নারাণ শুনে ছুটে এলো । হাতজোড় করে ভুলক্রটির মাফ 
চাইলো । না, গে।মতী কিনুতেই কিছু বলছে না। খসে পড়া অলংকারপাতি কুড়িয়ে 
নিয়ে রিসাই (বক্ষবন্ধনী কাপড়) বেঁধে নিলো ৷ তারপর কান্না জড়িত কণ্ঠে নারাণের 
কাছে বিদায় নিয়ে জুমের উদ্দেশ্যে হাটা দিলো । কসমতি তখন জুমে একা রয়েছে। 

বাপ দাংগুই চোন্তাই অজগর সাপকে মেরে ফের গ্রামে ফিরে গেছে। পাগলিনী প্রায় 
গোমতী জুমে গিয়ে প্রথমে গুহায় গেলো। না, অজগর সাপটি সেখানে নেই। 
এরপর গাইরিংয়ে ওঠে ছোট বোন কসমতিকে জিজ্ঞেস করলো - কসমতি! তোমার 
বোনাই কোথায়? কসমতি আমতা আমতা করে বললে - দিদি আজ বোনাই খেতে 
আসেনি । কোথায় গেছে তাও জানি না। গোমতীর আর তর সয় না। তাড়াতাড়ি 
খাবার গুছিয়ে নিয়ে স্বামীকে ডাকতে শুরু করলো। 

সাই গো সীই, 

সাই খেতে আয়। 

কলা পাতায় মোচা ভাত 

সুবাস বয়ে যায়।। 

লাউয়ের খোলায় শীতল পানি 

প্রাণ জুড়িয়ে যায় 


সাই খেতে আয়।। 


কিন্তু কোথাই সাই? সাই তো আর আসে না। গোমতী বারেবার ডাক পাড়ে 
কিছু সবই বৃথা । স্বামী আর খেতে আসে না। গোমতীর বড় সন্দেহ হলো কসমতির 
উপর । গোমতী স্বামীর কথা জিজ্ঞেস করলেও কসমতির মুখে “রা' শব্দটিও নেই। 
কেবল মাটির দিকে চেয়ে পায়ের বুড়ো আঙ্গুলে মাটি খুড়ে। 


এদিকে তাদের পোষা কুকুরটি গোমতীকে পেয়ে কাপড়ে কামড় দিয়ে 
একবার টানে আবার ঝর্ণার ধারে গিয়ে কী যেন দেখে ঘেউ ঘেউ ডাক পাড়তে 
থাকলো । কুকুরটা দু'একবার এমনি করতেই গোমতী পিছু নিলো । যেতে যেতে 
ঝর্ণার ধারে গিয়ে দেখে সেখানে স্বামীর খভিত দেহ পড়ে আছে । সারা ঝর্ণার পানি 
রক্তে লাল হয়ে আছে। স্বামীর এরূপ দশা দেখে বুক চাপড়ে কেঁদে উঠলো 
গোমতী । লোচায় লোচায় (অবিরাম) নামলো চোখের অশ্রুধারা । থামার কোন লক্ষণ 
নেই। কাদছে তো কীদছেই। সে এক অফুরান কান্না যেন মনে হয় সারা দুনিয়ার জল 
বুঝি ভর করেছে আজ গোমতীর দু'চোখে। ক্রমে ক্রমে চোখের জলে বার্ণা 
রূপান্তরিত হলো ছড়া নদীতে । গোমতীর হাটু ডুবে যায়। ক্রমে কোমর । তারপর 
বুক অবধি । ভয় পেয়ে চেঁচিয়ে উঠে বোন কসমতি- দিদি দোহাই তোমার । আর 
কেঁদো না। তুমি যে জলে ডুবে যাচ্ছো । গোমতীর কান্না থামে না। কসমতির বুক 
হাহাকার করে উঠলো দিদির জন্যে । হাতজোড় করে বললে দিদি, তুই যদি জলে 

ডুবে যাস তা হলে আমি বড্ড একা হবো । আমাকে আদর করে কে ঘুম পাড়াবে! 
আমিই বা তখন কোথায় গিয়ে আশ্রয় পাবে । 


গোমতী সত্যি সত্যি ছোটবোন কসমতিকে ভালোবাসতো | ছোটবোনের 
আকুল আবেদনে সাড়া দিয়ে বললে- ওরে ছোট, বিধাতার লিখন না যায় খন্ডন। এ 
পৃথিবীতে আমার আর বেচে থাকার ইচ্ছে নেই। শুধু তোর জন্যে শান্তিতে মরতে 
পারছি না। শোন, আমি জলে ডুবে মরার পর তুই এ রাজ্যের দক্ষিণ প্রান্তে চলে 
যাবি। সেখানে গিয়ে দেখবি বিশাল তেপান্তরের মাঠ। তেপান্তরে রয়েছে বিশাল 
বিশাল বটগাছ। বটগাছের ডালে চড়ে দিন কাটাবি। ফলমূল খেয়ে জীবন বাচাবি। 
সময়ে সময়ে তেপান্তরের মাঠে ত্রিপুরা মহারাজার বিনন্দিয়া দল (পাখি শিকারির দল) 
যাবে পাখি শিকার করতে । তখন তুই গাছের এ ডাল থেকে ও ডালে, ও ডাল থেকে 
এ ডালে লাফিয়ে লাফিয়ে গান করিব £- 


বিরিংফাং দেকসিনি বঙ্গানুবাদ 8 বটবৃক্ষের সপ্ত ডালে 


ঝুলে সপ্ত গিলা 

সুকইদুক তংসিনি লতা বিরল নারী তেমনি আমি 
সপ্ত সন্তান জন্মে 

সাসিনি বম। বানি রীংনাইমা যেথা এমনি নারীর সন্ধান পেতে 
কাটবে আয়ু্ধাল 

আং তাই বুরীই করই। যার গুনেতে গৃহে জে/তি 
প্রসন্ন কপাল ।। 


কসমতিকে কয়েকটি কথা বলার পর গোমতী ডুবে গেলো চোখের জলে । 
চারিদিকে শুধু জল থৈ থৈ করছে। কসমতির বুক হাহাকার হয়ে উঠলো । গোমতীর 
চোখের জলে ঝর্ণা হয়ে গেলো নদী । নামাঙ্কিত হলো গোমতী নদী । আর গোমতী 
যে স্থানে দাড়িয়ে ডুবে গিয়েছিলো সেখানে সৃষ্টি হলো অতলসম্পর্শী এক বিরাট কু্ড। 
এ কুন্ডের নামাঙ্কিত হয়েছিলো “ডন্বুর' | 

এদিকে গোমতী জলে ডুবে যাবার পর কসমতি দিদির উপদেশ মতো 
রাজ্যের দক্ষিণ প্রান্তে তেপান্তরের মাঠে চলে গেলো । বিশাল বিশাল বটগাছ 
দেখলো । তারপর সাত রাস্তার মোহনায় দাড়িয়ে থাকা বিশাল এক বট গাছে চড়ে দিন 
যাপন করতে লাগলো । 

কিছুদিন যাবার পর একদিন সত্যি সত্যি তেপান্তরের মাঠ মহা হৈ চৈ শব্দে 
মুখরিত হয়ে উঠলো । ত্রিপুরা মহারাজার বিনন্দিয়।৷ দল এসেছে পাখি শিকার করতে। 
দু'জন বিনন্দিয়া। একজন অন্ধ অন্যজন বধির । তারা সেই বটগাছের তলায় এসে 
দাড়ালো | তাদেরকে দেখে কসমতি দিদির কথা মতো সাত ডালে লাফিয়ে লাফিয়ে 
গান করতে লাগালো। 


বটবৃক্ষের সপ্তভালে - 
ঝুলে সপ্ত ঘিলালতা 


বিরল নারী তেমনি আমি 
সপ্ত সন্তান জন্মে যেথা । 


কসমতির গান, অন্ধ ও শিকারি কানে শুনতে পেলো । আহা, কী অপূর্ব 
কণ্ঠস্বর । কিন্তু অন্ধের কারণে দেখতে পেলো না। এদিকে বধির শিকারি চোখে 
দেখতে পেলো । আহা-হা। কী অপরূপ সুন্দরী কন্যা। কিন্তু কী গান করলো তা 
শুনতে পেলো না। অন্ধ শিকারি অবাক হয়ে গান শুনে আর বধির শিকারি নিম্পলক 
নয়নে রূপের সুধা পান করে। 


এমন বিস্ময়কর দৃশ্য দেখে ও শুনে অন্ধ বধির সবার অজান্তে যুক্তি করতে 
বসলো । বধির শিকারি বললে অন্ধ ভাই, আমাদের দেখা ও শোনা এ বিস্ময়কর ঘটনা 
যদি মহারাজার দরবারে রাজ সকাশে বয়ান করতে পারি তা হলে আমর! সহস্র রাং 
(মুদ্রা) পুরষ্কার পেতে পারি । তখন আমাদের আর দুঃখ থাকবে না। এভাবে অন্ধ ও 
বধির বিননিয়া থুক্তি পাকালে। ৷ দলে আর কেউ জানতে পারলে না। 


গেলো । পাখির মাংস না হলে ত্রিপুরা মহারাজা আহার করতে পারতেন না । শিকার 
লব্দ পাখির মাংস দিয়ে মহার|জা খুব করে তৃপ্তি সহকারে আহার করলেন। পরের 
দিন যথারীতি পাত্রমিত্র বেষ্টিত হয়ে দরবার আহবান করলেন । দরবারে নানান কথা 
আলোচিত হলো । রাজনৈতিক, অর্থনৈতিক, কূটনৈতিক, আরো কতো কী আলোচিত 
হলো। কিন্তু বধির ও অন্ধ বিনন্দিয়া কিছুতেই নিজেদের কথা উপস্থাপন করতে 
পারছিলো না। এক সময় সাহস করে বধির ও অন্ধ-বিনন্দিয়া রাজ সকাশে গিয়ে 
দাড়ালো । এতে সেনাপতি হৈ হৈ করে উঠলেন । এত বড় স্পর্ধা তোমাদের । সামান্য 

বিনন্দিয়া হয়ে রাজ সকাশে গিয়ে দীড়াতে পারলে । ত্রিপুরা মহারাজা পরাচি, 
বধির ও অন্ধ । খুব তো পাখি শিকার করে আনলে । এবার পুরষ্কার চাও রুঝি। 

বধির ও অন্ধ বিনন্দিয়া হাত জোড় করে বললে - না, মহারাজা । পুরক্কারের 
কথা পরে হোক । তবে এবার আমরা তেপান্তরের মাঠে পাখি শিকার করতে গিয়ে 
যে বিস্ময়কর দৃশ্য দেখে ও শুনে এলাম তা দরবারে উপস্থাপন করার অনুমতি হোক - 
মহারাজ । 

মহারাজ পরাচি বললেন, খুবই উত্তম। তা তোমরা কী দেখে ও শুনে এলে 
বলো। 

বধির বিনন্দিয়া হাত জোড় করে বললে- মহারাজ! তেপান্তরের মাঠের 
সাতরাস্তার মোহন।য় দাঁঁভিয়ে থাকা বিশাল বটগাছে পাখি শিকার করতে গিয়ে দেখি 
সেখানে একটি পাখিও নেই। পাখির বদলে সে গাছে রয়েছে এক পরমা সুন্দরী 
কন্যা । গাছের সাত ডালে লাফিয়ে লাফিয়ে কী যেন গাইছে। মহারাজ, আমি বধির 
মানুষ কিছুই শুনতে পাইনি । তবে ...... মহারাজ মা বাপ। অপরাধ যেন মার্জিত 
হয়। এমন সুন্দরী কন্যা আপনার রাজপুরীতেও নেই। 

ত্রিপুরা মহারাজা পরাচি বধির বিনন্দিয়ার কথা শুনে গর্জে উঠলেন । বললেন - 
বটে। তো সে কন্যা কী গাইছিলো শুনি। অন্ধ বিনন্দিয়া এবার তুমি বলো। 

অন্ধ বিনন্দিয়৷ ভয়ে কাপতে কাপতে বললে - মহারাজা, মা বাপ । আমি অন্ধ 
মানুষ, চোখে দেখিনি ৷ তবে সে কন্যা যা গেয়ে শোনালো তা হলো - 

বটবৃক্ষের সপ্ত ডালে 

ঝুলে সপ্ত ঘিলালতা 

বিরল নারী তেমনি আমি 

সপ্ত সন্তান জন্মে যেথা 

এমনি নারীর সন্ধান পেতে 


কাটবে আয়ু্ধাল 
যার গুণেতে গৃহে জেঠতি 
প্রসন্ন কপাল ।। 

মহারাজ । অপরাধ যেন মার্জনা হয় । এমন মিষ্টি গলা আপনার রাজ্যে আর 
কোথাও শুনিনি । “যার কন্ঠন্থর শুনে কোকিল গান করতে ভুলে যায়, ভোমরা উড়তে 
গিয়ে দিশা হারায়, ঝর্ণার কলতান থেমে যায়, এমন কন্যা কেবল রাজপুরীতে 
মানায় ।” 


বধির ও অন্ধ বিনন্দিয়ার মুখে বিস্ময়কর কাহিনী শুনে ত্রিপুর৷ মহারাজা পরাচি 
বড়ই কৌতৃহলী হয়ে উঠলেন । বললেন - শোন, বধির ও অন্ধ বিনন্দিয়া, যদি 
তোমাদের কথা সত্যি হয় তা হলে তোমরা পাচ সহস্র করে রাং পুরষ্কার পাবে । আর 
যদি বানোয়াট হয় তাহলে গর্দান যাবে। 


এরপর মহারাজা রাজ্যের বুড়া মহামন্ত্রীকে তেপান্তরের মাঠে পাঠালেন 
সত্যাসত্য যাচাই করতে ৷ তিনদিন পর মহামন্ত্রী রাজধানীতে ফিরে এসে বললেন - 
মহারাজা, বিনন্দিয়াদ্ধয়ের কথা সত্য ৷ আমি স্বয়ং সেই পরমা সুন্দরী কন্যাকে দেখে 
এলাম । মহামন্ত্রীর কথা শুনে মহারাজা আর স্থির থাকতে পারলেন না। স্বয়ং হাতির 
পিঠে চেপে বসলেন সেই পরমা সুন্দরী কন্যাকে দেখতে । সঙ্গে নিলেন বহু সৈন্য 
সামন্ত । মহারাজ গিয়ে দেখলেন এবং শুনলেন । কন্যার অপরূপ রূপ লাবণ্য, 
কণ্ঠের মাধুরীকতায় একেবারে মোহিত হয়ে গেলেন মহারাজ । কাছে গিয়ে ডেকে 
বললেন- ও গো সুন্দরী কন্যা, কে তুমি । কি তোমার নাম ধাম। তুমি দেবী, মানবী 
না অপন্বরী। এ তেপান্তরের মাঠে এখানেই বা কী করছো? আমি এ দেশের 
মহারাজা । বলো, আমি তোমার জন্যে কী করতে পারি। 


মহারাজাকে দেখে কসমতি বড় বোন গোমতীর কথা মনে পড়লো । মুখে 
তার কথা বেরুচ্ছে না কী বলবে । শেষে বুব কষ্টে গেয়ে উঠলে। - 


“বট বৃক্ষের সপ্ত ডালে 
ঝুলে সপ্ত ঘিলালতা 

বিরল নারী তেমনি আমি 
সপ্ত সন্তান জন্মে সেথা 


মহারাজা গান শুনলেন । বড়ই মধুর গান। বললেন - অতি উত্তম, হে সুন্দরী 
কন্যা । আমি অপুত্রক। একটা পুত্র সন্তানের জন্য আমি বড়ই লাল।য়িত। তোমার 
কথা যদি বাস্তবে প্রতিফলিত হয়, তাহলে তোমাকে আমি রাজারাণী করবো । তুমি 
গাছ থেকে নীচে নেমে এসো । আমি তোমাকে প্রসাদে নিয়ে যেতে এসেছি। দিদির 

কথা বারেবার স্মরণ করতে করতে কসমতি মহারাজার কথায় সায় দিয়ে গাছ থেকে 
নীচে নেমে এলো । 

ত্রিপুরা মহারাজা তখন হাতির পিঠে চড়িয়ে কসমতিকে রাজপ্রাসাদে নিয়ে 
গেলেন। এরপর মহাধূমধাম করে বিয়ে করলেন। 

এদিকে হলো কী, মহারাজার ছিলো আরো ছয় রাণী। কসমতিকে রাজরাণী 
করতে দেখে তারা মুখে কিছু বলতে পারলো না বটে কিন্তু অন্তরে অন্তরে জলে 
পুড়ে যাচ্ছিলো । সবার মুখে ছোটরাণীর গুণপনার সুখ্যাতি আর ধরে না। এমনি করে 
দিন যায়। কসমতির পোয়াতির লক্ষণ দেখা দিলো । কসমতি মা হতে চলেছে শুনে 
রাজ্যের লোক খুশিতে মাতোয়ারা হয়ে উঠলো । মহারাজাকে সবাই আঁটকুড়ে৷ বলে 
ডাকতো । এতদিনে বুঝি সেই অপয়া নাম ঘুচলো। 

এদিকে মারাজার মনে কতো কী রঙিন স্বপ্ন । এতোদিন পর বুঝি তার আশা 
পূরণ হলো । মহারাজার সন্তান হবে। র।জ্যের ভবিষ্যৎ মহারাজা হবে। আশন্দে 
আটখানা হয়ে মহারাজা দু'হাতে গরীব দুঃখীদের মাঝে দান খয়রাতি করতে 
লাগলেন । মহারাজা অন্যান্য ছয় রাণীদের ডেকে বললেন যাতে কসমতিকে 
কোনভাবেই অবহেলা করা না হয়। মহারাজার ব্যস্ততা দেখে ছয়র/ণী বললে- 
মহারাজ! আপনার অত ভাবনা কিসের । আমরা আছি কী জন্যে । ছোটরাণীর ভাগ্যে 
আমরাও তো ভাগ্যবতী হবো । সন্তানের মুখ দেখবো। কসমতির দায়দায়িত্ব আপনি 
আমাদের উপর ছেড়ে দিয়ে নিশ্চিত থাকুন মহারাজ | 

ক্রমে ক্রমে কসমতির সন্তান প্রসবের দিনক্ষণ কাছে এসে উপস্থিত হলো । 
মহারাজা তাৎক্ষণিক খবর পাবার আশায় ছোটরাণীর একহাতে সোনার চেইন বেঁধে 
দিয়ে চেইনের অপর প্রান্ত দরবার হলে বেঁধে রাখলেন। সবাইকে বলে দিলেন 
ছোটরাণীর প্রসব বেদনা শুরু হলে যেন সোনার চেইনে টান দেয়। 

দু'একদিন যেতে না যেতেই মহারাজা দরবার করছেন অমনি সোনার চেইনে 
টান পড়লে৷। মহারাজা তড়িঘড়ি দরবারের কার্যক্রম মুলতবি রেখে ছোটর!ণীর মহলে 
চলে গেলেন। কিন্তু কোথায় প্রসব বেদনা, কোথায় কী? ছোটরাণী বললে সে সোনার 
চেইন টানেনি। শুধু শুধু পল্ডশ্রম। মহারাজা প্রতিদিন দরবার আহবান করেন, বার বার 
সোনার চেইনে টান পড়ে । ততবার দরবার ছেড়ে উঠে ছোটরাণীর মহলে চলে যান 
কিন্তু গিয়ে দেখেন সবই বানোয়াট । এমনি করে মহারাজার মন বিরক্তিতে ভরে 
উঠলো । 

আসলে এসব ছিলো হিংসুটে ছয়রাণীর কারসাজি । মহারাজার মন যাতে 
বিগড়ে যায় তাই ছিলে। তাদের যড়মন্ত্র। 


একদিন সত্যি সত্যি কসমতির প্রসব বেদনা উপস্থিত হলো । বার বার সোনার 
চেইনে টান দেয়া হলো । মহারাজ্য আর এলেন না। কসমতি ছয়রাণীকে জিজ্ঞেস 
করলে। - দিদি, আঁতুর ঘর কোথায়? তাইতো, আঁতুর ঘরতো নেই। বললো 
ছয়রাণী। চরম প্রসব বেদনা শুরু হলো । কসমতি জিজ্ঞেস করে কোথায় আতুর ঘর 
আর ছয়রাণী বলে - ভাই এ ঘরতো মহারাজার বিশ্রামাগার, এ ঘর মহারাজার চারণ 
কক্ষ, এ ঘর ধুমপান কক্ষ, এ ঘর রাজ করঙ্গিনীর কক্ষ, এ ঘর পাশা খেলার কক্ষ, এ 
ঘর মহারাজার চিন্তবিনোদন কক্ষ ইত্যাদি বলে ছয়রাণী ছোটরাণী কসমতিকে সন্তান 
বিয়োনোর কোন জায়গাই দিলে। না। অতবড় বিশাল রাজপুরীতে হতভাগী কসমতির 
সন্তান বিয়োনোর কোন ঠাইই মিললো না। একসময় একেবারেই সংজ্ঞা হারিয়ে 
ফেললো । তখন হিংসুটে ছয়রাণী কসমতির চোখে সাতপট্টরি কাপড় বেধে ঘোড়া 
হাকিয়ে নিয়ে গেলো দূরে এক নদীর তীরে । সেখানে কসমতি ছয়ছেলে ও এক 
মেয়ে সন্তান প্রসব করলো । কিন্তু প্রসব করলে কী হবে, হিংসুটে ছয়রাণী সব 
কটাকে নদীর জলে ফেলে দিলো । আর তার বদলে গাছ বাশের টুকরায় রক্তের 
ছোপ লাগিয়ে রেখে দিলো কসমতির পাশে । সাতপষ্টি কাপড় চোখে বাধা কসমতি 
কিছুই জানতে পারলে। না। 


হুয়রাণী তাদের কার্সিদ্ধি করে কসমতিকে রাজপুরীতে নিয়ে এসে সেঝ যত 
করতে লাগলো । মহারাজাকে খবর দেয়া হলো । মহারাজা অতিশয় খুশিতে আটখানা 
হয়ে কসমতির কক্ষে চলে এলেন। মহারাজা আসা মাত্রই ছয়রাণী বিলাপ করতে 
লাগলো- হায় হায় মহারাজ! আমর এ কী দেখলাম । কসমতির পেটের সন্তান কিনা 
গাছ বাশের টুকর । কী অলক্ষুণের কান্ড কারখানা | কসমতি কোন মানবী হতে পারে 
না। এ ডাইনী । ভাইনীর পেটে কেবল এ ধরনের সন্তান জন্ম হতে পারে । মহারাজ । 
কসমতিকে রাজপুরীতে রাখলে আমাদের সবার অমঙ্গল হতে পারে । আপনি এর 
বিহীত ব্যবস্থা করুন মহারাজা । সব জেনে শুনে মহারাজ! কসমতির মাথা মুড়িয়ে 
হেঁড়াবন্ত্র পরিয়ে দিয়ে রাজপুরী থেকে বের করে দিতে প্রসাদ রক্ষীদের আদেশ 
দিলেন। মহারাজার আদেশ পেয়ে প্রাসাদ রক্ষীগণ এক বিশাল ঝিলের ধারে ভাঙা 
এক ঝুঁড়েঘরে কসমতীকে রেখে দিলো । সেখানে সে রাজপুরীর হাস চড়াবে। তখন 
থেকে কসমতি মহাদুঃখে জীবন কাটাতে লাগলো । কালে কালে রাজ্যের লোকেরা 
কসমতিকে ভুলে গেলো । শুধু ভুলে গেলেন না একজন । তিনি বৃদ্ধ চোস্তাই। 

চতুদর্শ দেব মন্দিরের পুরোহিত । এদিকে হয়েছিলো কী, হিংসুটে ছয়রাণী যে নদীতে 
কসমতির সন্তানদের জলে ছুঁড়ে ফেলে দিয়েছিলো সেটা ছিলো কসমতির বড়বোন 
গোমতীর আত্মবিসজন দেয়া চোখের জলে গড়া গোমতী নদী । কসমতির সন্তানদের 
জলে ফেলে দেয়ার সঙ্গে সঙ্গে গোমতী সেগুলো আদর করে কোলে তুলে 
মাঝে মিষ্টিসুরে গান গেয়ে ঘুম পাড়াতো । এমন মিষ্টি সুরে ঘুম পাড়ানো গান নদীর 
আশে পাশের গ্রামের লোক প্রায়ই শুনতো কিন্তু কেউ বলতে পারতো না নদীর 
জলের ভেতর কে এমন করে গায়। অনেকে মনে করলো ভূতের ব্যাপার । কেউ 
বলতো ডাইনীর ছেলে ধরা গান। কেউ নদীর ধারে কাছে যেতে সাহস পেতো না 
ডাইনীর ভয়ে। ধীরে ধীরে রাজ্যময় ছড়িয়ে পড়লো এই অদ্ভুত খবরটা। এককান 
দু'কান হতে হতে খবরটা একদিন ত্রিপুরা মহারাজার দরবারে উঠলো। একদিন 
মহারাজা সরেজমিনে তদন্ত করতে এলেন । এসে তিনিও মিষ্টিসুরে ঘুম পাড়ানী গান 
শুনলেন কিন্তু কোন হদিস করতে পারলেন না। এভাবে অদ্ভুত রহস্যটা সবার কাছে 
হেয়ালী হয়ে রইলে।। 

দেখতে দেখতে সাতটি বছর কেটে গেলে৷ ৷ একদিল শীতের সকালে এ।মে 
লোকজন দেখতে পেলো গোমতী নদীর চিক্চিক কর] বালুচরে অপূর্ব সুন্দর ছয়টি 
ছেলে পাশা খেলছে আর তাদের পাশে বসে এক সুন্দরী কন্যা আপন মনে চরকায় 
সুতা কাটছে। 


চিদুক চিসিনি বঙ্গানুবাদ ৪ ষোল সতেরো 
খগ্রি কলসিনি কড়ি সপ্ত বারো 
ঘ্যাং গ্যাং এ্যাং গ্যাং 
কুরু গ্যাং কুরু এ্যাং 


নদীর বালুচরে অপরূপ সাতটি সন্তানকে খেলা করতে দেখে রাজার সিপাইরা 
ধেয়ে এলো ধরতে । এমন সময় নদীর জলের ভেতর থেকে কে যেন গেয়ে উঠলো- 

ককবরক £ ফাইদি আয়ুংরক ফাইদি 

রাজানি বিনন্দিয়া ফাইদুক 

তাখুম বেংলাইম। ল/ম। কেকাইতি 

হানি দুগ্ডনো মানদুক। | 
বঙ্গানুবাদ ৪ শোন বাছারা শোন ওরে 

রাজার সিপাই তেড়ে আইসে 

হাস চড়ানী মা তোমাদের 

দুঃখ সাগরে ভাসছে । 

জলের ভেতর থেকে সতর্কবাণী গান শোনা মাত্রই সাতটি সন্তান অমনি 
ঝুপঝাপ লাফিয়ে পড়লো জলে আর নিমিবেই হারিয়ে গেলো । রাজার সিপাইরা এসব 
আজব কান্ড দেখে তাজ্জব বনে গেলো। জলের তলা থেকে ভেসে এলো ঘুম 
পাড়ানী গান ঃ 

তুদি আযুত্রক থুঁদ (আজ আর খেলা নয়, বাছারা এখন ঘুমো) 


সিপাইরা এমন আজব কান্ড দেখে আর দেরি না করে খবর নিয়ে গেল 


মহারাজার কাছে। অতিশয় কৌতৃহলী হয়ে মহারাজা একদিন লোক লক্কর নিয়ে তাবু 
গাড়লেন জলের ধারে। পরদিন ভোর সকালে নিজের চোখে দেখলেন ছ'টি ছেলে 
আর একটি মেয়ে নদীর বালুচরে খেলছে £ 


চিদুক বাই চিসিনি 
খগ্নী কলসিনি 
গ্যাং গ্যাং 


আবার জলের ভেতর থেকে সতর্কবাণী - গান শোনা গেলো 


ওলে ওলে আমুংরক 

রাজা সাক বাইথাং ফাইদুক 

নামা কেকাতি কক রীংরা 

নাফা তেনেস। খা করই 

ফাইদি আয়ুৎ রক ফাইদি। 

বঙ্গানুবাদ £ শোন বাছার। শোন, রাজা স্বশরীরে আজ বিদ্যমান, তোমাদের 
দুঃখিনী মা কথা বলতে জানে না। আর তোমাদের পিতা, সেতো ভোলামন। এসো 
ঝাছার৷ এসো। 


রাজার সৈন্যরা যেই ধরতে যাবে অমনি নিমেষে লাফিয়ে পড়লো জলের 
নীচে । নিঃসন্তান মহারাজী ফুটফুটে এক কন্যা ও ছ'টি ছেলেকে দেখে ভীষম মায়ার 
জালে পড়ে গেলেন। এ সন্তানদের তার চাই-ই চায়। সৈন্যদের আদেশ দিলেন 
নদীর জল সেঁচে ফেলতে । মহারাজার আদেশ পেয়ে সৈন্যরা লেগে গেলো জল 
সেঁচতে। নদীর উজানে বিরাট বাধ দেয়া হলে! । হাজার হাজার সৈন্য জল সেঁচতে 
লাগলো নীচের দিকে । সে এক হৈ হৈ রৈ রৈ ব্যাপার | অবিরাম জল সেচনে নদীর 

নিম্নাঞ্চল প্রায় শুকিয়েছে অমনি সবার চোখের সামনে ছ'টি ছেলে ও একটি মেয়ে 
এক ল|ফে বাধের উজানে গভীর জলে তলিয়ে গেলে! ৷ এমন অপ্রত//শিত কান্ড 
দেখে সবাই 'ধর ধর' করে চিৎকার করে উঠলো । কিন্তু হতভঙ্ব সৈন্যর। কে কাকে 
ধরে? অস্থির হয়ে মহ|রাজা৷ আবার উজান নদীর জল সেঁচতে আদেশ দিলেন। শত 
সহত্র সৈন্য আবার উজান নদীর জল সেঁচতে শুরু করলে! । সেঁচতে সেঁচতে যখন 
প্রায় শুকিয়ে এসেছে অমনি ওরা সাতজন চোখের নিমিষেই একলাফে নদীর ভাটির 
জলে লাফিয়ে তলিয়ে গেলো । মহারাজা পাগল প্রায় অধৈর্য হয়ে চিৎকার দিয়ে 
উঠলেন- আবার সেঁচে ফেলো নদীর জল। যেমন করে হোক ওদেরকে আমার 
চাই-ই চাই ।। 

মহারাজার উত্তেজনা দেখে নদীর জলের তলা থেকে দৈব বাণী হলো- “শোন 
মহারাজা, তোমার রাজ্যশুদ্ধ লোক মিলে জীবনভর চেষ্টা করলেও নদীর জল 
এতটুকুও কমবে না আর ওরা সাতজনকে তুমি ধরতে পারবে না। তবে ওদেরকে 
আমি বলে দিচ্ছি- ওরা কাল সকালে তেপান্তরের সাত রাস্তার মোড়ের সেই 
বটগাছের সাতটি ডালে বসে থাকবে । তখন তুমি যদি তাদের আশা পূরণ করে খুশি 
করতে পারো তা হলে ওরা তোমার হয়ে থাকবে । 

দৈববাণী শুনে মহারাজা খুশি হলেন। তার তো আর ধন দৌলতের কমতি 
নেই। শিশুদের খুশি করতে কতক্ষণ লাগে । জল সেঁচা বন্ধ হলো । মহারাজা দ্রুত 
গতিতে রাজধানীতে ফিরে গেলেন । পরের দিন অঢেল মণি মাণিক্য, সোনাদানা, 
আর ধনদৌলত নিয়ে হাজির হলেন তেপান্তরের মাঠের সাতটি রাস্তার মোড়ে। 
এসেই দেখতে পেলেন সত্যি সত্যিই এক কন্যা ও ছ'টি ছেলে বটগাছের সাতটি 
ডালে বসে আছে। 
চারিদিকে কড়াপাহারা মজবুত করতে যাতে ওরা পালাতে না পারে । এমনিতেই 
ব্যাপার স্যাপার দেখে রাজ্যের লোকজন এসে গিজ গিজ হয়ে আছে চারিদিকে । সুচ 
বেরিয়ে বার পথটিও আর নেই । 

মহারাজা বটগ।ছের নীচে গিয়ে ওদেরকে বললেন- শোন বাছারা, আমি 
এদেশের মহারাজা । আমার ধনদৌলতের অভাব নেই। সৈন্য সামন্তেরও অভাব 


উপজাতীয় রূপকথা লোককাহিনী এবং কিংবদন্তি & ১০৭ 


লা ৭ েচগ্গ্চ ৮ চস র222225222 


নেই । আমার দেশের প্রজারা ধনে, মানে, যশে, খ্যাতিতে, নির্বিঘ্নে, সুখে শান্তিতে 
জীবনযাপন করে । কিন্তু আমি এক দু্টবী মানুষ । আমার কোন ছেলে পুলে নেই। 
আমি নিঃসন্তান । প্রজারা আমাকে আটকুঁড়ো মহারাজা বলে । তোমরা আমার সন্তান 
হবে । কীসে তোমাদের খুশি করাতে পারি বলো। 


হেলে ছ'টি কিছু বললো না। মেয়েটিই মহারাজাকে উদ্দেশ্য করে বললো- 
হে মহান রাজন, আমরা আমাদের মাকে পেতে চাই । মাকে পেলেই আমরা আপনার 
সন্তান হয়ে প্রাসাদে গিয়ে থাকবে । 


মেয়েটির কথা শুনে কোলাহল মুখরিত জনসমাবেশ মুহূর্তেই নিস্তব্ধ হয়ে 
গেলো । এ কেমন কথা । সোনা নয়, মণি মাণিক্য নয়। ওরা ওদের মাকে চায় । কে 
সে ভাগ্যবতী? 


মহারাজা বললেন- অতি উত্তম কথা । তাই হবে । এবার বলো কে তোমাদের 
মা? * 

মেয়েটি বললে - মহান রাজন! আমাদের মাকে আমর। কোনদিন দেখিনি। 
আমাদেরকে জন্ম দিয়েই মা হারিয়ে গেছেন। তবে একটি কথা । আমরা আমাদের 
মুখে সাতপঞ্তরি কাপড় বেঁধে রাখবো । যে নারীর বুকের দুধ এই সাতপদ্রি কাপড় ভেদ 
করে মুখে গিয়ে পড়বে সেই আমাদের মা। এখন আপনি আমাদের মাকে এনে 
দিন। আমরা মায়ের দুধ খাবে৷। মহারাজা পরাচি দেখলেন - এতো ভীষম ফ্যাসাদ। 
কাকে আনাবেন তিনি । ভেবে কূল পেলেন না। শেষে ভেবে চিন্তে ছয়রাণীকে 
আনালেন। ছয়রাণী এসে বটের ডালে বস! কিশে।রীর মুখে বুকের দুধ সি্ালো । 
কিন্তু কিশোরী মুখ ফিরিয়ে নিয়ে ভাইদের উদ্দেশ্যে বললে - 


“দদার৷ শোন ওরে 

মা তো আসে নিরে।। 

মহারাজা এবার মন্ত্রী, কোটাল, পাত্রমিত্র, নারান, জমিদার, দফাদার সবার 
ঘরনিদের তলব করলেন। সৈন্যরা মহারাজার এত্রালা নিয়ে তড়িৎ গতিতে পুরব।সী 
নারীদের জড়ো করলো । সবই একে একে বুঁকের দুধ সিথলে| ৷ কিন্তু প্রতিবারই 
কিশোরীটি মুখ ফিরিয়ে বলে - “মা তো আসেনি রে। | 

মহারাজা পড়লেন মহা ফীপড়ে। এবার ঢালাও হুকুম দিলেন ত্রিপুরা রাজ্যের 
সব নারীকে হাজির করতে । যে নারীকে কিশোরীটি মা বলে ডাকবে মহারাজা 
তাকেই পাটরাণীর মর্যাদা দেবেন। মহারাজার আদেশ পেয়ে সৈন্যরা ছুটে চললো 
চারিদিকে । ঢোল সহরৎ করে মহারাজার আদেশ রাজ্যময় প্রচার করে দেয়া হলো। 


মহারাজার আদেশ জানতে পেরে এবার কাতারে কাতারে নারী এসে জড়ো 
হতে লাগলো তেপান্তরের মাঠের সেই বটতলায়। যারা আসতে নারাজ সৈন্যর! 
তাদের ধরে-বেঁধে টেনে, হেঁচড়ে নিয়ে এলো । এমনি করে রাজের সব নারী এলো 
আর গেলো কিন্তু কিশোরীটি কেবল মাথা নেড়ে বলে “মা তো আসেনি রে। 


মহারাজা এবার যার পর নেই ভীষম ভাবনায় পড়লেন। এদিকে হাস চড়ানী 
কসমতির কথা কারোর মনেই আসেনি। গ্রহ বিপাকে পড়ে মহারাজা তো ভুলছেনই, 
রাজ্যশুদ্ধ লোকও তাকে ভুলেই গিয়েছিলো । এমনকি দুঃখ পেতে পেতে কসমতি 
নিজেও বোধহয় নিজেকে মানুষ বলে ভাবতে ভুলে গিয়েছিলো । সে শুধু জানে হাস 
চড়াতে। নিত্য নিত্য হাসের সাথে চলতে ফিরতে গিয়ে সে নিজেও বোধহয় তাদের 
একজন বলে জানে । 


চোপাদার, নগরপাল, দ্বারপাল সবাইকে আদেশ দিলেন- কোন অজুহাত নয়। যে 
করেই হোক, যেমন করেই হোক, খুঁজে আনতে হবে ওদের মাকে । নইলে কারোর 
রক্ষা নেই। মহারাজার কঠোর আদেশ শুনে সবাই চোখে সরিষা ফুল দেখলো। 
কোথায় খাবে । কাকে আনবে । মন্ত্রী ভাবে, কোটাল ভাবে, নগরপাল ভাবে, ভাবে 
সিপাহী সান্ত্রী। কিন্তু কোন কুলকিনারা খুঁজে পায় না। শেষে বুড়া মন্ত্রী সাহস করে 
ক্ষীণ কণ্ঠে মহারাজাকে বললেন- মহারাজ, অপরাধ মার্জনা করবেন। রাজ্যের সব 
নারীকে তো আনা হয়েছে। যুবতী, বুড়ি, বিবাহিতা, অবিবাহিতা, লোরা, খোঁড়া, 
বেঙ্গুর, আতুর, কালা, কানা, বোবা, হাবা, ট্যারা ম্যারা, দাসী, বন্দী সবাইকে তো 
আনা হয়েছে । রাজ্যে আর কোন নারী আনতে বাকি নেই । এখন মহারাজীর আদেশ 
হয়তো অন্য দেশ আক্রমণ করে নারী সংখ্রহ করতে পারি । এমন সময় চতুর্দশ দেব 
মন্দিরে বৃদ্ধ চোন্তাই মহারাজার সকাশে উপনীত হয়ে হাত জোড় করে বললেন, 
মহান রাজন? একটু খানি ঘাট হয়েছে। মহারাজার হাঁস চড়ানী দাসী কি করে যেন 
বাদ পড়ে গেছে বলে মনে হয়। হুকুম হয় তো তাকে আনা যেতে পারে । 

হাস চড়ানী দাসী কসমতির কথা ততক্ষণে মহারাজার স্মরণে আবছাভাবে 
জেগে উঠলে! ৷ তবে সে যে তার ছোটরাণী ছিলে৷ এ কথা আদৌ মনে এলো না। 
মহারাজা হাস চড়ানী দাসী কসমতিকে নিয়ে আনতে হুকুম করলেন । তড়িৎ গতিতে 
নিয়ে এলো। তার অপরাধ, রাজ্যের সব নারী এলো । এতক্ষণ কেন সে আসেনি! 


হাস চড়ানী দাসী কসমতির পরনে শত ছিন্ন রিনাই৩-রীসা৪। গা ভর্তি ময়লা 
ও পীচড়া । জটবীধা চুলে উকুন ভর্তি । উন্মাদীনি প্রায় । শরীরে নারীসুলভ অবয়ব 
বলতে কিছু নেই । দুধের বাট শুকিয়ে গিয়ে চামড়ার সাথে মিশে আছে । তারপরও 


মহারাজার হুকুমে বটের তলায় কিশোরীর সামনে দাড় করিয়ে দিলে মহারাজার 
সিপাইরা। 


ভয়ে বিহবল হয়ে হাস চড়ানী-দাসী কসমতি, কিশোরীর মুখে বাধা সাতপষ্টি 
কাপড়ের উপর বুকের দুধ সিঞ্খলো৷ ৷ এমনি দুধের ফোয়ারা ছুটে গিয়ে সাতপষ্টি 
কাপড় ভেদ করে কিশোরীর মুখের ভেতর গিয়ে পড়লে৷ । আর অমনি আনন্দে 
কিশোরীটি চিৎকার দিয়ে বলে উঠলো - 


শোন দাদার শোন ওরে 
সত্যিকারে মা আমাদের আইসে রে। ৷ 


সবাই অবাক হয়ে এই আজব কান্ড দেখলো । মহারাজা অবাক, মন্ত্রী অবাক, 
পাত্রমিত্র অবাক, রাজ্যশুদ্ধ লোক সবাই অবাক । 


এরপর ছয় ভাই একবোন বটগাছ থেকে নেমে এসে হাসচড়ানা দাসী 
কসমতিকে মা ডেকে প্রণাম করলো । আর প্রণাম করলো মহারাজাকে । মহারাজাকে 
বললে - মহান রাজন! আমাদের আশা সিদ্ধি হয়েছে। এবার চলুন, কোথায় যেতে 
হবে। 


মহানন্দে ত্রিপুরা মহারাজা পর!চি তাদের বুকে জড়িয়ে চুম্বন করলেন। 
তারপর আম্ধারী সজ্জিত শ্বেতহস্তীর পিঠে চড়িয়ে প্রাসাদে নিয়ে এলেন। 


এদিকে হলো কী । হায়রে কপাল মন্দ, চোখ থাকতে অন্ধ । গ্রহের ফের আর 
কাকে বলে । এতসব কান্ড ঘটে যাবার পরও হাসচড়ানী দাসী কসমতিকে কেউ 
খোজ নিলে। না। সবাই যে যার পথে চলে গেলো । কসমতিকে কেউ একজন 

একটি কথাও পুছ করলে। না। কিছুক্ষণ সন্থিত্হারা হয়ে দাড়িয়ে থেকে আপন মনে 
নিজের কাজে চলে গেলো কসমতি । 


এদিকে ব্াাজপ্রাসাদ ঘিরে মহাসমারোহে উৎসবের ধুম পড়ে গেছে। রাজ্যশুদ্ধ 
লোক এসে যোগ দিলো উৎসবে । সাতদিন, সাত রাত ধরে উৎসব হলো । কেউ প্রাণ 
খুলে নানান ঢংয়ে গান করলো, কেউ বিচিত্র ভঙ্গিমায় নাচলো, কেউবা মদ খেয়ে 
হেসে খেলে আমোদ ফুর্তি করলো । মহারাজা চব্য, চোষ্য, লেব্য, পেয় সব ধরনের 
উপাদেয় খাদ্য সামী দিয়ে রাজ্যশুদ্ধ লোকদের আপ্যায়ন করলেন। সবাই মহারাজার 
জয়ধ্বনি ও গুণকীর্তন করতে করতে যে যার বাড়িতে চলে গেলো । 


উৎসব পর্ব শেষ হলে পর মহারাজা প্রফুল্ল চিত্তে রাজকার্যে মনোনিবেশ 
করলেন। এখন আর তিনি আঁটকুঁড়ো নন। দন্তরমত তিনি এখন ছয়পুত্র ও এককন্যা 
সন্তানের পিতা । 


একদিন নৈশভোজের পর মহারাজা শুতে গেলেন নিজ কক্ষে । তার কক্ষের 
পাশে ছিলো সন্তানদের শোবার কক্ষ! তিনি শুনতে পেলেন কন্যাটি ভাইদেরকে 
বলছে দাদারা আমার ঘুম আসছে না। একটি গল্প শুনতে চাই । ভাইদের মধ্যে সবার 
যে বড় সে বললো, কী আর গল্প বলবো আমাদের দুঃখের কাহিনীই বলি, তোমরা 
শোন । এ কাহিনী আমাদের বড় মাসীমা একবার আমাকে শুনিয়েছিল। কন্যাটি সায় 
দিয়ে বললে, তাহলে তাই বলো বড়দা। বড়ভাই তখন ধীরে ধীরে তাদের কাহিনী 
বলতে লাগলো । তাদের বড়মাসীমা গোমতী আর তাদের মা কসমতির 
ছোটবেলাকার কথা, বড়মাসীমা গোমতীর সাথে সর্বরূপী সিবরাই দেবতার গোপন 
বিয়ের কথা, মাতামহ দাংগুই চোস্তাইয়ের সাথে মা কসমতীর ঘুক্তি করে সাপটাকে 
মেরে ফেলা, কী করে মহারাজার নির্লিপ্ত নিবুর্ধিতার কারণে মা কসমতির দুঃখভোগ 
সব কাহিনী আদ্যোপান্ত বলে ফেললো বড় ভাই। এদিকে মহারাজা পাশের কক্ষে 
বসে ছেলেমেয়েদের সব কথা শুনছিলেন। শুনে পূর্বেকার সব ঘটে যাওয়া কাহিনী 
তার কাছে জলের মত পরিষ্কার হয়ে গেলো । তিনি আর থাকতে না পেরে চিৎকার 
দিয়ে বলে উঠলেন - আর না পুত্রগণ ৷ আর বলতে হবে না। আমি সব বুঝাতে 
পেরেছি। আমি এক্ষুণি আসছি- বলে কয়েকজন দেহরক্ষীকে সঙ্গে নিয়ে প্রাসাদ 
থেকে বেরিয়ে গেলেন কসমতির খোজে । ঝিলের ধারে হাসের খোয়াড়ে 
কসমতিকে পাওয়া গেলো। আলুথালু বেশে কসমতি বসে আছে। মহারাজা নিজ 

অপরাধ স্বীকার করে কসমতির কাছে গিয়ে হাতজোড় করে বললেন - আমায় ক্ষমা 
করো, ছোটরাণী। আমি মহাপাপ কাজ করেছি। সুষ্ঠু বিচার বিবেচনা না করে 
তোমাকে বহু কষ্ট দিয়েছি। এখন তোমাকে প্রাসাদে নিয়ে যেতে এসেছি । প্রাসাদে 
রাণী হয়ে তুমি আপন ছেলেমেয়েদের সাথে থাকবে । দীর্ঘ ১২ বছর পর 
ছেলেমেয়ের সাথে ছোটরাণীর সুখের মিলন দেখে রাজ্যের প্রজাদের মাঝে আবারও 
নতুন করে খুশির জোয়ার বয়ে গেলো। মহারাজা হিংসুটে ছয়রাণীকে তাদের 
কৃতকর্মের জন্য শূলে চড়িয়ে মৃত্যুদন্ড কার্যকর করার আদেশ দিলেন। তারপর 
আবারো মহাধুমধামে কসমতিকে মহারাণীর আসনে বসিয়ে পুত্রকন্যাসহ সুখে 
শান্তিতে রাজত্‌ করতে লাগলেন ত্রিপুরা মহারাজা পরাচি। তারপর । অভাগিনী 
গোমতীর চোখের জলে যে নদীর জন্ম হলো তার নামাঙ্কিত হলো গোমতী নদী । এ 
নদী এখনো তর তর করে বয়ে চলেছে ত্রিপুরা রাজ্যের বুক চিরে আর কুমিল্লা 
জেলার ভেতর দিয়ে । ত্রিপুরারা এ নদীকে দুগ্ধস্রোতরূপী মাতৃনদী বলে শ্রদ্ধা নিবেদন 
করে থাকে । গোমতী, চোখের জলে যে স্থানে ডুবে গিয়েছিলো তার নামা্কিত 
হয়েছিল ডদ্ুর। এটি একটি ত্রিপুরা জনজাতির পবিত্র তীর্থস্থান । প্রতিবছর এ স্থানে 
সিবরাই চতুদশী তিথিতে বিশাল তীর্থ মেলা বসে । 


পাদটীকা ঃ 

১। চোত্তাই 8 পুরোহিত । ধিনি বারোয়ারী পূজা করতে সক্ষম 

২। কামী মাইখুলুম £ লক্ষ্মী পূজা । নবান্ন উৎসব। 

৩। রীনাই ঃ ত্রিপুরা রমণীদের নিষ্নাঙ্গে পরিধেয় বন্ত্ু। 

৪ | রীসা $ ত্রিপুরা রমণীদের বক্ষবন্ধনী বন্ত্র বিশেষ । 

৫। সিবরাই £ সেবাদিদেব মহাদেব । তার অজস্র নাম । যেমন বুড়াস|, কালাকতর, 
গড়িয়া, রুদ্র, অর্ধেন্দু, ভৈরব, ত্রিপুরেশ্বর, ত্রিপুরারী, বনমালী, গিরি, ভোলানাথ, 
শিব, শংকর ইত্যাদি। 

